
“Ninkii tiin tallaaliyo ninkii timir abuuraba 
taariikhdu way werin ” 

Abwaan Abdulqaadir X. Yamyam 

Taasi waxaa uga gol-leeyahay in taariiklida aysan 
iga werin wax xun, balse iga weelayso wax fiican 
oo dhaxalreeb ah. Waana sababta aan u doortay 
in aan bulshada Soomaaliyeed gaar ahaan 
dhallinyarada la wadaago buuggan Sirta Guusha. 
Waxaan ka afeefanayaa wixii khalad ah ama gaf 
ah ee aad ku dhex aragtaan buugga, uguma 
talaggalin in aan ku xumeeyo cid gaar ah iyo koox 
gaar ah ee waa khalad aniga iga dhacay. 

Hordhac 


Waxaan booqday degelka (mareegta) Dr. John 
Maxwell uu ku leeyahay barta internetka, wixii 
ugu horreeyay ay indhahayga qabtayn wuxuu ahaa 
oraahdan “Guushu ma aha wax iska dhaca balse 
waa la bartaa.” Waxaan kuugu hambalyeenayaa in 
aad heshay fursaddii aad ku baran lahayd guusha, 
maadaama aad bilowday akhrinta buuggan. 

Markaad akhrinayso waxaad ku dhex arki 
doontaa weyddiimooyiin maangal ah, kuwaas oo 
tilmaamaya muhiimmadda ay leedahay barashada 
guusha ka hor inta aan la isku hawlin u 
halgamiddeeda. Buuggu, wuxuu sahminayaa 
garashada guusha, wuxuu kaloo ku doodayaa in 
qofku uu barto guusha. Si kale u dhig, in qofku 
uu garasho u yeesho moorada ay dhacdo guusha, 
taas oo ka caawinaysa in uu xoogga saaro barta ay 
ka birqanayso. 

Buuggani, waxaan ugu talaggalay in uu qofka u 
noqdo bare tusiya sida loo baran karo guusha, 
marjac uu u laaban karo goor walba, in uu 
tilmaamo hab ugaarsiga guusha, in uu taabto 
noloshiisa iyo in uu wax ka ogaado sirta guusha. 

Cutubka koowaad: Wuxuu ku saabsan yahay 
barashada guusha, aragtiyada kala duwan ee ku 
aaddan macnaha iyo qeexitaanka guusha. Halka 


x 



cutubka labaad uu la xiriiro xeerarka kala duwan 
ee guusha. 

Cutubka saddexaad: Wuxuu tilmaamayaa 
muhiimadda ay leedahay in uu qofka ka fikiro 
guusha iyo gaaristeeda. Halka cutubka afaraad uu 
khuseeyo mid ka mida aaladaha ugu horreeya, ee 
qofka u horseedi kara in uu hiigsado guul sida 
qaaciddada guusha. 

Cutubka shanaad: Wuxuu ka digayaa mid ka 
mida waxyaabaha halista ku ah guusha sida 
cudurdaarka. Halka cutubka lixaad uu ka 
sheekeynayo waddada ugu macquulsan ee uu 
qofku u sii mari karo guusha. Cutubka 
toddobaad: Waa hidde sidaha buuggan! Wuxuu 
tusmaynayaa taariikli nololeedka toddoba shakhsi 
oo ka guul gaaray ganacsiga. Waxaa ka mida: Bill 
Gates, Zhou Qunfei, Aliko Dangote iwm. 

Ugu dambayn, buuggan Sirta Guusha waxaa 
saldhig u ah labo ujeeddo: 

1. In aad hesho macluumaad muh ii m ah oo la 
xiriira guusha. 

2. Dhaqangelinta macluumaadkaas adiga oo 
raacaya qaaciddada guusha. 


Xasan Mudane 
Turkiga, Istanbul, 2018 




GARASHADA GUUSHA 


"Intuu maanku gaajaysan yahay guuli waa weli" 

Abwaan Hadraawi 


G uushu way macne badan tahay, mana laha 
qeexitaan u gaar ah oo la isku raacay, 
waxayna dhacdaa xayndaabyada kala duwan ee 
nolosha sida qoyska, waxbarashada, ganacsiga, 
siyaasadda, shaqada, xiriirka bulshada, diinta iyo 
dhaqanka. Taasi waxay keentay in qof walba 
guusha uu u arko hadba sida ay ula muuqatay. 
Tusaale, qofka ganacsadaha ah guushu wuxuu u 
arkaa marka uu faa’iido badan sameeyo; qofka 
siyaasiga ah guushu wuxuu u arkaa marka uu ku 

guulaysto kursi madaxtinnimo; qofka ciyaartooyda 
ah guushu wuxuu u arkaa marka uu goolka 
dhaliyo. Iyada oo sidaas ah, haddana dhammaan 
waxaa biyodhac u ah xaqiijin arrin la 
tiigsanaayay. 

Marka ay timaaddo qeexitaanka kelmedda 
‘guul’ waxaad arkaysaa in qof walba uu ku bees 
gareynayo aragtidiisa, waana arrin dib ugu 
laabanaya kala duwanaanshaha bini’aadamka. Si 

kale u dhig, sida ay ivejiyadeenu u kala duivan yihiin 
ayay maskaxdeennuna u kala duivan tahay; sida ay 
maskaxdeenu u kala duivan tahay ayay aragtideennuna u 
kala duivan yihiin; sida ay aragtideenu u kala duivan 
yihiin ayay qeexitaankeena guushana u kala duivan 
yihiin. 

Waxaa la sheegaa Bill gates in uu yahay ninka 
ugu taajirsan dunida, isagana wuxuu isku arkaa in 
uu yahay guulayste liibaanay, laakiin aniga iyo 
adiga waxaan u aragnaa in uu yahay qof aan weli 
ku guulaysan guusha dhabta ah ee waaraysa. 
Dhanka kale, saxaabiga Cumar Binu Khadaab, 
annaga waxaan u aragnaa in uu yahay qof 
adduunyo iyo aakhiraba ku guulaystay, balse 
waxaa jira dad u arka in uusan guulaysan. Sababtu maxay 
tahay? Waxa adiga guul kuu ah dadka kale guul 
uma aha! 

Haddaba, si aan wax badan uga ogaado sida ay 
dhallinyarada u arkaan macnaha guusha ayaan 
weyddiin la xiriirta guusha ku qoray bogga aan ku 
leeyahay barta xiriirka bulshada ee faysbuug 
(Facebook). Weyddiintu waxay u qorneed sidan: 
Waa Maxay guul? Dadka intooda badan waxay 

kaga soo warceliyeen siyaabo kala duwan, balse 
waxaan ka soo dhex xushay shan jawaabood oo 
kala ah: 

1. Guushu waa hadafkaaga oo aad gaarto. 

2. Guushu waa gaarista yoolkaaga; waa 
helitaanka nolol dhammaystiran, adduunyo 
iyo aakhiraba ku anfacaysa. 

3. Guushu waa in shakhsi ama ummad 
yeelato yool, kuna dadaasho yoolkooda, 
kana mirodhaliso. 

4. Guushu waa hadafkaaga oo aad ka run 
sheegto. 

5. Guushu waa kelmed soo koobaysa wax si 
wanaagsan u qabsoomay, ugu dambeyntiina ku 
dhammaaday heer sare. 

Waa Maxay Guul? 

Waxaa jirta su’aal ahayd waa maxay guul oo la 
weyddiiyay akhristayaasha waigeyska TheDreamer’s Guide 
Motivation Nemletter. ’ Bal aan kuu soo gudbiyo 
jawaabaha ay ka soo kala bixiyeen. 

Isaac Alex Phiri: 

Ma sheegi karo macnaha dhabta ah ee guusha, balse 
waxaan ku soo koobi lahaa hab fudud oo ah: 

• In aad gaarto barta ay riyadaada kuu 
tilmaamayso. 

• Markaad hesho wixii aad u baahnayd. 

• Markaad ka salgaarto duruufaha iyo 

caqabadaha nolosha. 

Geoffrey Nkhoma: 

“Guushu waxaan u arkaa farxadda, farxaddaas oo ka 
imaanaysa markii aynu aragno dadka aynu 
jecelnahay.” 

Janett Kalale: 

“Guusha macnaheedu waa in aad gaarto natiijada ugu 
sarrayso, uguna macquulsan hiigsigeeda.” 

Mary Masumbuko: 

Guushu waa in aad isku dhiibto Alle-waa bixiyaha 
nolosha dhabta ah ee aadanuhu raadiyo. Guushu waa 
xakamaynta nolosha, in aad qaabayso qorsheha 
nolosha iyo in aad xaqiijiso [Sidii aad ku gaari lahayd 
yoolkaaga].. .taas ayaan guul u arkaa. 

Humphery: 

“Waxaan guul u garanayaa sida soosocota: Farxadda 
qoyska, xiriirka aad la leedahay Alle iyo ku 
kalsoonaanta nafta.” 

Haddii aad u fiirsato qeexitaanadaas kor ku xusan 
iyo kuwa soosocda, dhammaantood waxay ka 
mideysan yihiin in wax la gaaro. 

Si aan wax badan uga sii ogaado macnaha guusha 
ayaan ka dhex baaray saddexdan qaamuus: 

Qaamuuska Af-Soomaaliga: 

1. Guul libin laga gaaro dagaal ama tartan laba qof ama 
laba kooxood u dhaxeeyey. 

2. Cid haddadid ama xoolo aroor oo wabax ali meel; 
Ceelka u dliow habeen u hoyasho. Xoolo iwm dhaan 
isugu keenid. Tusaale “Geelii wuxuu isugu guulmay 
gasada.” 

Qaamuuska Webster’s: 

1. In aad hesho ama aad gaarto hodantinimo, caannimo. 

2. In aad ka mirodhaliso iskudday aad jamatay. 
Qaamuuska Oxford: 

1. In aad gaarto himilo ama ujeeddo. 

2. In aad hesho caannimo, hodantinnimo ama aqoonsi 
bulsho. 

Islaamku siduu u arkaa guusha? Wuxuu u arkaa si 
ka duwan sida ay u arkaan dadka caadiga ah, waxa 
uuna ku soo koobay afar qaybood 1 oo kala ah: 

• Iimaan toosan. 

• Dhaqan suubban. 

• U dardaaranka xaqa ama towxiidka dadka kale. 

• U dardaaranka dulqaadka ama samirka dadka 
kale. 

Guusha dhabta ali ee lagu waarayo waa ku guuiaysashada 
jannada iyo raalliggelinta Alle. Sida uu Alle inoogu sheegay 
kitaabka quraanka “Qofkii la dhaafiyo naar jannaduna hoy 
u noqotay kaas ayaa liibaanav.’ ’ 

Aragtiyada Guusha 

Marka aynu ka soo gudubno qeexitaanadaas kala 
duwan, waxaa kaloo jira laba aragti, labaduba 
waxay sharaxayaan macnaha guusha. Stephen 
Covey 2 ayaa buuggiisa ku xusay labadaas aragti, 
waxayna kala yihiin aragtida tixgelisa astaamaha 
iyo dabeecadaha qofka iyo aragtida diiradda saarta 
anshax shakhsiyeedka qofka. Tan hore, waxay 


'Fiiri suuradda wal-casri 

2 Qoraaga buugga: The 7 habits of highly effective people. 

leedahay guushu waxay timaaddaa marka qofku 
uu dhaqangeliyo qawaaniinta nolosha. 

Si kale u dhig, waxaa jirta qawaaniin aasaas u 
ah nolosha suubban, qofkii bartaa qawaaniintaas; 
sidoo kale ku dhaqmaa, ugu dambayn waxay ku 
hoggaamiyaan guul. Aragtidani, waxay leedahay 
guushu waxay u martisaa qofka leh astaamo 
dabeecadeed ku fadhiya qawaaniinta aan 
isbeddelin sida caddaalad, daacadnimo, dulqaad, 
naxariis, dhiirranaan iyo in aad tahay qof u adeega 
bulshada. 

Aragtida kale iyaduna waxay liddi ku tahay tan 
hore, waxayna ku dulwareeganaysaa anshaxa 
shakhsiyadda qofka. Aragtidani, waxay qabtaa in 
macnaha guushu ay tahay dhisidda xiriirka 
suubban ee aad la leedahay bini’aadamka, sumcad 
qofeedka iyo mawqifyada samasheega ah. Si taa 
loo gaaro, waa in qofku uu la yimaadaa af- 
gobaadsi, dhoolkaqosol (ilka caddayn), niyadsami, 
dhiirranaan iyo firfircooni. Intaas waxaa sii dheer, 
in aad noqoto shakhsi ku xeeldheer sasabashada 
dadka ama macaamiisha si aad u xoojiso 
xirirkooda wanaagsan. 

Haddaba, markaad u fiirsato qeexitaanadii aynu 
kor ku soo xusnay iyo aragtiyada kala duwan ee 
khuseeya guusha, waxaad ogaanaysa in guushu 
tahay mid laga helo xerooyinka kala duwan ee 
nolosha, dadkuna ay ku kala aragti duwan yihiin 
meelaha ay kaga sii jirto xerooyinkaas. Tusaale, 
dadka qaar guushu waxay u arkaan in ay tahay 
hanti badan oo aad haysato, awood 
madaxtinnimo, magac iyo maamuus halka dadka 

kale ay u arkaan caafimaadka, farxadda, 
xasiloonida nafta iwm. 

Marka ay timaaddo mowduucyada la xiriira 
guul iyo farxad, wax badan baa laga qoray. 
Culummada ugu magaca dheer ee guusha wax ka 
yiri waxaa ka mida VJg VJglar ' oo ah qoraaga 
buugga ‘Guul u dhalad, ’ waana shakhsi lagu 
tixgeliyo aqoonta guusha, dhiirriggelinta iyo 
hoggaamminta. Wuxuu rumaysan yahay in 
guusha aan lagu soo koobi karin hal qeex, balse u 
baahan tahay in dhinacyo badan laga eego. 

Guushu waa sida baadi maqan! 

Guushu, waxaan ku meteli lahaa in ay tahay sida 
baadi kaa maqan oo kale. Abwaan Qamaan 
Bulxan, wuxuu yiri “Baadida ninbaa kula deydeyi 
daalna kaa badane, oo aan doonahayn in aad 
heshana daayin abidkaayef’Guushu, dad baa kula 
deydeyi daalna kaa badane, oo aan doonayn in 
aad gaarto daayin abidkaa! 

Haddii aad isleedahay jaamacadda ka qalinjebi, 
dad baa kula deydeyi daalna kaa badane. Haddii 
aad qorshaynayso in aad buug qorto si aad u 
noqoto qoraa magac reebay, dad baa kula deydeyi 
daalna kaa badane oo weliba aan doonayn in aad 
gaarto daayin abidkaa. Haddii aad isku 
diyaarinayso in aad noqoto madaxweynaha 
Soomaaliya, dad baa kula deydeyi daalna kaa 
badane oo aan daanayn in aad gaarto daayin 
abidkaaye. 

3 Qoraa, ganacsade, khudbad-jeediye, wuxuu u dhashay dalka 
maraykanka. 

Haddaba, taladu waxay kuu suubban tahay 
subaxaad joogtaaye, waxaan talo kugu siinayaa in 
guusha aad usoo sahay qaadato, boorkana iska 
soo jafto waayo guuli laguma gaaro meel fadhi 
ama xaglo laaban. 

Waxaad ku dhex nooshahay qarni nolosha 
adduunyo lagu jaan gooyo maaddo. Bal eeg! 
Haddaad sabool tahay ama aadan ahayn guulayste 
magac leh waxaad arki doontaa in aan la tixgelin 
doonin qofnimadaada iyo milgahaaga, laakiin 
haddaad tahay qof hantiile ah ama magac iyo 
muuno u saaxiib ah waxaad arki doontaa iyada oo 
ay dadku kuu sacbinayaan, kuuna adeegayaan Haddase, 
sababtu maxay tahay? 

Nin hal-abuur ah ayaa isaga oo ka hadlaya 
bulshada iyo sida ay u qiimeeyaan qofka taajirka 
ah, wuxuu yiri: 

“Hoheey lacageey hoheey lacag 
Ninkii haya mj u hadashaa 
Waa hoobal hadduu hantaataco 
Hed uu jaro ivaa u hawlyari” 

Bal adiguba garo sirta ku jirta guushii Michael 
Jordan 4 oo ahaa shakhsigii ugu haldoorsanaa 
ciyaaraha kubadda kolayga ee dalka maraykanka. 
Wuxuu bilgoosad (mushaar) ahaan u qaadan jiray 
sannadkii in kabadan 15 milyan oo doollar. Ma 
kula tahay in uu ku gaaray heerkaas meel fadhi? 
Michael Jordan wuxuu yiri “In badan ayaan ku 
fashilmay oo aan ku fashilmay geeddiggii 


4 C iyaaryahan hore ee ciyaarta kubadda kolayga, waana milkiilaha 
shirkadda Charlotte Bobcats, wuxuu u dhashay dalka maraykanka. 

noloshayda, taasina waa sababta aan u 
guulaystay.” 

Bal eeg! Mo farah 5 waa shakhsi ku soo caan 
baxay ciyaaraha oroddada, kuna guulaystay 
billado badan. Wuxuu nolosha ka soo billaabay 
meel hoose ilaa uu ka gaaray heer sare, kana 
noqday xiddig magac weyn usoo jiiday dalka 
ingiriiska. Balse adiga iyo Mo farah maxaad ku 
kala duwan tihiin? 

u 

Guusha waa abaalmarinta halgamaaga 

balse waxay filasho u tahay kan aan 
jamasho lahayn” 

* * * 

Ma isleedahay meel fadlii ama xaglo laaban ayuu 
ku gaaray guusha? Ma u malaynaysaa in guushu ay 
iska timaaddo iyada oo aan loo halgamin? 
Kolaytaba waad dhiman doontaaye, ha dhiman 
adiga oo sabool ah, gaajaysan, sidoo kale 
guuldarraystay. Balse taa caksigeeda ku dhimo 
gobannimo iyo guul. Ahmed shawqi, wuxuu 
leeyahay xikmad qiima badan, taas oo oranaysa 
“Himiladaada laguma gaaro filasho keli ah balse 
waa loo halgamaa.” 

Iga hoo farsamo yar, oo haddii aad adeegsato 
ugu yaraan aad ku liibaanayso. Soo qaado buug 
yarowgaaga, ka dibna ku qor warcelinada 
weyddiintan: Maxay tahay waxa aan doonayo in 


5 Maxamed Faarax waa orodyahan Somaali ah, oo orda oroddada 
1500m 3,000m 10,000 5,000m haystana dhalashada dalka 
Ingiriiska. 

aan xaqiijiyo hiigsiga fog? Hoosteeda waxaad ku 
qortaa oraahdan: Haddii ivaxa aan doonayo in aan 
gaaro ay dad horay u xaqiijijeen, aniguna ivaan xaqiijin 
karaa, balse haddii aysan jirin dad horaj u xaqiijijaj, 
waxaan noqon doonaa qofkii ugu horreejay ee 
ambaqaada. 

Akliriso, kuna celceli ammin walba oo aad 
fursad u hesho akhrinteeda. Haddii aadan isu 
akhrin himiladaada maalin walba ugu dambayn 
waxay isku beddeli doonaan filasho, filashaduna 
waxay summad u tahay qofka aan jamasho 
lahayn. 

u 

Guul aan fulin lahayn waa eber” 

* * * 

Ma isleedahay guuli waxaa lagu gaaraa filasho iyo 
xaglo laaban? haddee sidaas kuia tahay, ku baraarug! In 
guushu tahay abaalmarinta ruuxa halgamaaga ah, 
balse ay rejo u tahay qofka aan jamasho lahayn. 

Sida aad ku arki doonto buuggan gudahiisa, 
guushu ma aha mid si fudud ku timaadda, mana 
aha mid lagu gaaro meel fadhi, laakiin waxay u 
baahan tahay waqti, dadaal, go’aan adag, 
rumaysasho, adkaysi iyo in aad wax ka beddeli 
karto fekerkaagii hore waa haddii naftaadu aysan 
helin wixii ay ku hamminaysay ama aysan gaarin 
yoolkeeda. 

Guushu waa ciyaar u baahan in lala socdo goor 
walba, sidoo kale waxay u baahan tahay in aan 
laga daalin, lagana wahsan raadinteeda. Guuli 
lama suge waa lala socdaa; iskama timaaddee waa 

la baadigoobaa. Abwaan Hadraawi ayaa 
gabaygiisa ‘gudgudc’ ku xusay in guusha lala jiro, 
wuxuuna yiri: “Guushaada waa lala jiraa, gees haka 
ahaannin\ goddohtaada meelee intaan gacanta kaa 
boohin; gacalnimada noolee intaan gocasho kaa oodin 
Dadka qaar waxay iska sugaan guusha sida in 
ay cirka uga imaanayso oo kale, mana ku 
baraarugsana in guushu tahay wax u baahan: 
qorshe, fal, tab iyo xeelad. 

u 

Guushu waa socdaal aan dhammaad 

lahayn” 

* * * 

Hubanti, qofka raba in uu guulaysto waa u 
muhiim in uu marka hore barto sida loo 
guulaysto. Taasi waxay ka caawinaysaa in 
maankiisu uu u furo weyddiimo dhowr ah sida: 
Anigu ma ogaan karaa waxa aan u baahannahay? 
Maxaa muh ii m ii ah maxaase ii ahayn? Si aan u 
noqdo guulayste liibaanay maxaa la iga doonayaa? 

Tusaale, qofka guryaha dhisa ee aynu u 
naqaano fuundi (wastaad), wuxuu garan karaa 
wax walba oo ay uga baahan tahay shaqadiisu sida 
shamiindo, laamiyeeri, alwaax, musaabiir. Balse 
marka ay timaaddo ku guulaysiga mashruuca 
horumarinta nolosha waxaynu iska jecelnahav in 
aynu iska guulaysano annaga oo aan soo baran 
guusha laftirkeeda. 


22 



Dadka intooda badan waxay rumaysan yihiin 
in guushu tahay mid lagu gaaro ayaan iyo cawo 
(nasiib), haddase taasi ma run baa? 

Tommy Newberry 6 oo ah qoraaga buugga 
‘Guusha ma aha lama filaan ’ wuxuu ku caddeeyay in 
guushu aysan ahayn wax mar keli ah iska yimaada, 
balse ay tahay natiijo ka dhalatay doorasho iyo 
sabab. 

Sideedaba, macnaha guusha iyo 
maansawireedkeeduba waxa aynu ku haysanaa 
maanka gudahiisa. 

Tusaale, markii aad jaamacadda dhammayso 
waxaad ku hamminaysaa in aad hesho shaqo, in 
aad guursato gabadhii aad nabdiga ku haysatay, in 
aad gadato guri iyo gaari. Iyada oo sidaas ah, 
haddana runta madaxbannaani waa in aadan weli 
helin wixii uu maanku mutuhinaayay. Laakiin waa 
gaari kartaa waa haddii aad u halganto, sidoo kale 
garato dulucda guusha aad dalbanayso. 

Nuxurka Guusha 

Waa suurtagal in berito aad la kulanto qof hantiile 
ah ama magac leh, haddaba ma kula tahay in uu 
yahay guulayste liibaanay? Hubaal, ma la dhihi 
karaa waa guulayste? Wuxuu yiri Ray Terris: “Mid 
ka mid ah dadka ugu hodansan ee aan iveligay arkay 
wuxuu ka mid ahaa dadka ugu murugada badan. ” 

Dad yar ayaa isku hawla raadinta nuxurka 
guusha, taasina ma aha mid laga helo hal meel oo 
keli ah, ee waxay dhacdaa xerooyinka kala duwan 

6 Tommy Newberry: qoraa, khudbad-jeediye, wuxuu u dhashay dalka 
maraykanka. 

ee nolosha sida nafta, qoyska, waxbarashada, 
shaqada, bulshada iyo diinta. 

Bal eeg shaxda hoose ee aan adiga kuugu 
talaggalay, waa meelaha la rabo in aad diiradda 
saarto. Haddii aad rabto in aad xaqiijiso guul 
dhammaanteed waa in aad marka hore tixgelisaa 
qaybaha kala duwan ee saameyn kara nolosha. 

Isku dheellitir, sidoo kale u soo kala hormarso 
sida ay kuugu kala mudnaan badan yihiin, 
iskunadday in qayb walba aad guul ka gaarto. 


Nafta 

Shaqada 

Waxbarashada 

Qoyska 

Bulshada 

Diinta 


Abwaan Hadraawi oo ka mid ah abwaannada 
Soomaaliyeed kuwooda ugu caansan, ayaa maansadii 
Hablaha GeeskaAfrika wuxuu ku tilmaamay guushu in ay 
tahay sida tan: 

Kuma galo adduunyada 
Nina gooni socodkoo 
Marwo Garasho dheer baa 
Ninka raga u gudinoo 
Iyadaa guddoonkiyo 
Gadh-hayaa naftaadiyo 
Gaadiidka reerkiyo 
Gurgurshaaga noqotoo 
Arrin kula gofaysee, 

Haddaan gaari kula jirin 
Ilayn noloshu guul ma leh 

Markale, Abwaanku maansadii gudgude wuxuu 
ku xusay in gobannimadu tahay guusha weyn, 

wuxuuna yiri: “ Gobannimadu waa libin ku taxan 
geeddi nololeede\ ivaa gumaro aadamigu hantiyo guusha 
ugu weyne ” 

Abwaan Cali Sugulle, isagana guushu wuxuu 
ku sifeeyay sidan: “Diric keli ahaantii daleel guusha 
kama helo; dadkaa geesi lagu yahay. ” Abwaanku, 
wuxuu tilmaamayaa in guushu aysan ahayn mid 
lagu helo dheel iyo meel fadlii, balse u baahan 
tahay shaqo adag iyo in aad kasban karto 
bulshada aad ku dhex nooshahay. 

Dhanka kale, Sayid Maxamed Cabdulle Xasan 
oo ka mid ah abwaannada Soomaaliyeed 
kuwooda ugu caansan, isagana guushu wuxuu ku 
sifeeyay: “ Eebbow anaa kugu gar lehe guusha ha i 
seejin. ” 

Haddaba, markaad u fiirsato sida ay 
abwaannadu u kala adeegsadeen kelmedda guul, 
waxaad ogaanaysaa in guushu tahay wax aan hal 
meel oo keli ah ku koobnayn balse laga helo 
meelo kala duwan. Tusaale, Abwaan Hadraawi 
guusha uu tilmaamay waxay ku saabsanayd 
qoyska waayo marka uu leeyahay: “...Haddaan 
gaari kula jirin ilayn noloshu guul maleh .” Taasi oo 
macnaheedu tahay guusha qoyska waxaa saldhig u 
ah haweenta suubban oo gurigeeda iyo 
nafteedaba daryeesha. 

Sayidku, marka uu leeyahay “ Guusha ha i seejin 
wuxuu rabay in uu dagaalka kaga guulaysto 
gumeystaha ingiriiska oo dhulka Soomaalida soo 
weeraray, sidaas ayuuna Eebbe uga baryay in 
uusan seejin guusha. Haddaba, guusha uu 

abwaanku tilmaamay waa mid ku kooban 
fagaaraha dagaalka. 

Dadka qaar ayaa guusha ku cabbira maaddo 
sida lacag, hanti iyo waxyaabaha lagu raaxaysto 
halka ay jiraan dad kale oo u arka in ay tahay wax 
aan maaddo ahayn sida farxadda, caafimaadka, 


xasiloonida maskaxda iyo ku qanacsanaanta nolosha. 


u 

Ha isku shuqlin raadinta macnaha guusha 

balse u yeel noloshaada macne iyo hiigsi” 

* * * 

XEERARKA GUUSHA 


X eerka Jamashada waxa uu bar billaabasho u 
yahay dhammaan guul walba oo la xaqiijiyay. 
Waxay la mid tahay xikmadda ah “dab yar kuleel 
badan ma bixin karo.” Sidoo kale, haddii ay 
jamashadu 7 yaraato guuli yaraatay. Macnaheedu 
waa haddii aadan ahayn qof ku dhiiran u 
samaynta shay walba dhanka yoolkiisa, sidoo kale 
aan adeegsan dareenka jamashada, una 
boholyoowin guusha aad dalbanayo waxaad noqonaysaa 
col hostiis jabay. Haddaba, taa caksigeeda waxaad ku 
dadaashaa in aad noqoto qof u diyaarsan gaahtaanka 
badafkiisa, maskaxdiisuna ay ka daaran tahay dareen 
jamasho. 


7 Jamasho: waa arrin naftaadu in badan hilaadisey gaariddeeda, sidoo 
kale waa walax naftaadu rabto iney mar un taabato. 

Dan Gable, 8 orodyahanaclii hore ee ciyaaraha 
olombikada, iyada oo ka hadlaysa guusheeda 
waxay tiri “Markii aan daalo waxaan jeclaystaa in 
aan joojiyo orodka, laakiinse... markii aan arko 
qofka ila tartamaya oo igu soo dhow waxaan hor 
u sii riixaa naftayda, aniga oo aad u sii 
dheereenaya.” Cadaadinta ka timaadda dareenka 
jamashada waxay qofka u diyaarisa guul, sidoo 
kale qofka aan jamasho lahayn way ku 
adkaanaysaa in uu gaaro himiladiisa maadama 
aysan jirin wax laabtiisa shidaya. 

Abraham Lincoln wuxuu yiri “Waa suurtagal 
dadka caajisan in ay wax helaan balse waxay 
helayaan wixii dadka firfircooni ay gadaal kaga 
soo tegayn.” Gaariga maxaa dhaqaajiya? Jawaabta 
maangalka ah, sow ma aha kuleelka ka soo baxay 
matoorka. 

u 

Jamashadu waa dab dhaqaajiya 

maskaxda” 

*** 

Waxa aynu wada ogsoonnahay in biyuhu yihiin 
dareere marka heer kuleelku gaaro sagaashan iyo 
sagaal derajo (99cc) ama in ay noqdaan hoor 
marka heer kuleelku gaaro boqol derajo (lOOcc). 
Marka biyuhu joogaan marxaladda hoorka waxay 
dhaqaajin karaan matoorka loo yaqaano (Steam 
Engine), oo koronto siin kara magaalooyinka 
waaweyn. 


8 Dan Gable: waa orodyahanad hore ee ciyaaraha olombikada, 
tababare, una dhalatay dalka maraykanka. 

Markaad fiiriso labada marxalad ee biyaha, hal 
derajo un baa u dhexeysay, laakiin waxay ku kala 
sarreeyeen wax qabadkooda. Sidaa si lamida, 
qofka jamashada leh waa qof dab leh, wax 
qabadkiisu sarreeyo halka qofka aan lahayna uu la 
mid yahay dab aan kuleel lahayn. Napoleon 
Bonaparte wuxuu leeyahay xikmad aad u qiima 
badan, taas oo oranaysa “Haddii buuraha 
dhaadheer ee Alba iga hor-istaagaan in aan 
horumar sameeyo waa in dhulka lala simaa.” 
Haddii guusha aad dalbanayso ay kaa hor- 
istaagaan culeys la’eg kan buuraha dhaadheer ee 
himilaaya maxaad fali lahayd? 

Hendry ford 9 oo ahaa aasaasihii shirkadda 
Ford Motor Company, oo mar noqotay 
hormuudka shirkadaha soosaara baabuurta. H. 
Ford, wuxuu ahaa nin yool iyo jamasho isku 
darsaday, wuxuu go’aansaday in uu billaabo 
mashruuc lagu soosaarayo v-8 Motor (waa 
matoor siddeed bustun leh), kaas oo noqon 
doona kii ugu horreeyay ee dunida lagu soo 
kordhiyay. 

Wuxuu isku keenay dhammaan Injineeradii ka 
dib wuxuu wargeliyay in uu rabo in uu soosaaro 
matoor siddeed bustunle ah. Injineeradii waxay 
ku dhaheen suurtagal ma aha. Balse H. Ford 
wuxuu ku adkaystay go’aankiisi, wuxuuna ugu 
jawaabay wax walba ha idin ku qaadate, ii 
sameeya matoorkaas. 


9 Hendry Ford: waa ganacsade, waana aasaasaha shirkadda soosaarta 
baabuurta ee Ford Motor Co. Una dhashay dalka maraykanka. 

Wuxuu sii raaciyay in ay shaqadaasi qaban 
doonaan ilaa inta ay ka guul gaarayaan. 
Injineeradii waxay gudaggalayn shaqadii, waxba 
way soo kordhin waayeen. Waxay iskuddayeen in 
ay sameeyaan qorshe walba oo ay ku fulin karaan 
hawshaas, laakiinse arrinkoodii wuxuu ku 
biyoshubanaayay kelmeddii ahayd suurtagal ma 
aha! 

Waxay u sheegeen in aysan weli helin waddo ay 
ku fulin karaan go’aankiisa. Wuxuu ugu jawaabay 
“Waan u baahannahay matoorkas waana heli 
doonaa.” Ammin dheer kama soo wareegan 
waxaa la kashifay sirtii daahsoonayd; yacni waxaa 
lagu guulaystay soosaarista matoorkii. 

Qof walba wuxuu leeyahay himilooyin u gaar 
ah, laakiinse waxaa lagu kala dheereeyey sida uu 
qof walba u jantay (jeclaaday) guusha u ballansan 
ee markaasi ku haminayo gaaristeeda. Sideedaba, 
qofka baadigoobaya guuli waa in uu yahay qof ku 
baraarugsan in aysan jirin qof aan waxba qabsan 
karin keli lagu kalategay rabitaanka xooggan ee uu 
qofku u qaadayo himilada uu markaasi 
hiigsanayo. 

Ka warran haddii naftu ay jeclaato shay, weliba 
si daran u jeclaato sow ma adkaanayso in aad iska 
seexato adiga oo aadan helin shaygaas? Si kale u 
dhig, hawl laguu diray haddii ay wax kaa 
khaldamaan maxaad samayn lahayd? Hubanti, ma 
aadan seexan lahayn ilaa inta aad ka saxayso 
hawshaas, oo aad ka dhammaystitayso. Haddaba, 
maxaa laabtaada sliiday oo hurdada kuu diiday? 

Jamasho iyo Hiyi 10 


Shiikh Ismaaciil oo muddo boqol sano laga joogo 
gabay ku cabbiray hummaagga ay jamashadu 
leedahay wuxuu yiri: 

Xalay ivaxaa isniintii i helay tohan ammuuroode, 

Asalgama’na ivays idhi hadana uurka kama seexan, 
Indhahana ma kala qaadihayn aragna ivay muuqday... 
Oon baa idilay oo biyaan ku ag ivareegaayay. 

Dareenka jamashada 11 waa mid ka mid ah 
marwaxadaha dhaqaajiya maskaxda; una fiirso 
marwaxadda iskama wareegato ee waxaa 
dhaqaajiya quwadda korontada, sidoo kale 
maskaxda bini’aadamku waxay leedahay awood 
ku fadhida dareen sida korontada oo kale ah, 
waxaana lagu dhaqaajin karaa wax walba oo ay 
maskaxdu jamatay. 

Jamashadu waa dareen dhaqaajiye ka shidan 
maskaxda gudaheeda, waxayna qofka u riixdaa in 
uu fal sameeyo si uu uga dhabeeyo waxa uu 
markaasi xiisaynayo. Si kale u dhig, dabka sida uu 
u kala kulul yahay ayuu u kala saameyn badan 
yahay, sidoo kale qof walba sida uu u xamaasad 
iyo jamasho badan yahay ayuu wax qabadkiisuna 
u badan yahay. 

Jamashadu waa shidaal ku kaydsan maskaxda, 
waxay adeegsataa keli markii aad dalbato. Tusaale, 
waxaad u baahatay xaqiijinta shay, waana mid ku 
xiran yoolkaaga, haddaba markaad naftaada ugu 


10 Xamaasad. 

HKelmedda jamasho: Dareen xooggan oo nafsaani ah oo ka dhasha dhacdo 
beerqaad leh oo qofku muujiyo farxad, jidbo, yaab iwm. 

31 



sheekeyso in yoolkaas la’aantiisa aysan waxba kuu 
soconayn, waxaa la arkaa in maskaxdu ay 
adeegsanayso jamasho iyo xamaasad si loo 
xaqiijiyo wixii aad dalbatay. 

Awoodda xamaasadda iyo jamashadu leedahay 
waxaa fahmi kara dhallinyarada daawada 
ciyaaraha. Ka soo qaad in habeen dambe dyaaraha 
jaambiyoonka ee fiinaalka ay wada ciyaari doonaan 
kooxda Chelsea ijo Keal Madrid ama Manchester ijo 
Arsenal Xamaasadda haysa awgeed qaar ka mida 
dhallinyarada ma sugi karaan habeenkaas. Waxay 
dareemayaan xamaasad weyn, waxay janteen 
daawashada kulankaas darbiga ah. Maanta oo 
dhan niyadda ayay ku hayaan, lagama yaabo in ay 
dhaafto ciyaartaas, kaba sii daran ma xasisho 
naftooda ilaa ay ka daawadaan. Maxaa keenay in 
sidaas oo dhan ay ugu degdegaan daawashada 
kulankaas adag? 

Bal iga hoo tusaale kale, adiga oo awalba buufis 
ku haayay ayaa laguu soo sheegay in uu kuu soo 
baxay leenkii kuu xaraysnaa, sidoo kale waxaa 
laguu keenay dhammaan waraaqihii dalkugalka ka 
dib lagu ogeysiiyay in berito aad ku qoran tahay 
diyaaradda Biritish Ainvajs. Sikastaba, habeenkaas 
ma seexan lahayd? Hubanti, habeenkaas oo dhan 
maskaxdaadu waxay suuraysan lahayd 
hummaagyo badan, iyada oo dhex dabbaalanaysa 
dareen ku dhisan riyaaq iyo yididdiilo, mana sugi 
karto inta uu waagu ka dillaacayo. 

Maxaa sababay in aad seexan waydo? Maxaa 
habeenkaas ka duway habeenada kale? 

Iskusoowadduub, si xamaasad leh u jamo 
himiladaada si aad u gaarto guusha aad 
dalbanayso. 

Napoleon Hill ayaa buuggiisa ‘Fikir oo taajir 
noqo’ ku qoray sheeko ku saabsan Edwin C. 
Barnes. Edwin, wuxuu ka run sheegay riyadiisa 
iyo yoolkiisa isaga oo jantay in uu xiriir ganacsi la 
yeesho Thomas Edison. Tani waxay ahayd 
bilowgii riyadiisa, inkasta oo ay horyaalleen laba 
caqabadood: Midda koowaad, aqoon uma laha 
Thomas Edison, keli wuxuu maqlay magaciisa. 
Midda labaad, ma haysan lacag bas raac ah uu ku 
raaco tareenka si uu u gaaro magaalada uu joogo 
Thomas Edison. 

Caqabadahaasi waa kuwa ay horistaagi karaan 
dad badan oo aan iskuddayga samayn lahayn. 
Hasayeeshe, fikirka samasheega ah ee ku dhisan 
jamasho iyo xamaasad waa awood aan la joojin 
karin. Haddii lagu daro yool ku dhisan go’aan, 
aamminaad iyo joogtayn waxaa la arkaa in aad si 
dhaqso ah isku beddelayso, yacni waxaad is arki 
doontaa adiga oo diiradda saaray, una jihaystay 
dhanka ay ka birqanayso himiladaada. 

Edwin, wuxuu soosaaray hannaan awood 
badan leh, kaas oo u dejisan hab feker macquul 
ah oo qofka gaarsiin kara guusha uu markaasi 
baadigoobaya. Sidee ugu suuragashay in uu ka run 
sheego riyadiisa? Wuxuu go’aansaday in uu iska 
sooraaco tareenka, wuxuu yimid magaaladii uu 
joogay Thomas Edison, ka dib wuu la kulmay, 
waxaana dhexmartay sheeko. 

Thomas Edison, isaga oo ka sheekeeynaya sida 
uu u arkaayay mawqifkii Edwin, wuxuu ku 
tilmaamay in uu ahaa nin firfircoon, wuxuu yiri 
“Waxaan ku arkay wixii aan isku arkay aniga oo 
yar, aad baan ugu farxay geesinnimadiisa iyo sida 
uu ugu dhiiraday in uu isoo horistaago ka dib iga 
codsaday in uu ila wadaago ganacsi.” 

Sideedaba, waaya-aragnimadu waxay na- 
baraysaa wax badan waayo dabeecadahii lagu 
arkay Edwin waxaa horay u soo arkay Thomas, 
oo ah nin guushiisa la wada garanayo. 

Waxaa jira laba arrin oo ay dadka intooda 
badan isku khaldaan, waana jamasho ijo rahitaan. 
Inkasta oo ay iskaga dhow yihiin dhanka 
qeexitaanka, haddana dulucda ayay ku kala duwan 
yihiin. Jamasho waa dareen xooggan oo lixaad 
leh, taas oo soosaarta jacayl beerqaad, waxayna 
qofka u yeeshaa awood dhiirriggelineed, taas oo 
ku hagaysa waddada himiladiisu. Dhanka kale, 
rabitaanku waa dareen aan ku dhisneen jacayl 
xooggan oo nafeed, mana laha awood 
dhiirriggelineed oo ay kuugu riixdo dhanka 
yoolkaaga. 

Bill Bradley wuxuu yiri: “Damacu ama 
doonistu yoolkaaga waa waddada aad usii 
marayso guusha, gaadiidka aad saaran tahayna 
waa dulqaad.” Haddii aad yool leedahay, 
jamashaduna weyn tahay, adkaysiguna gaadiid 
kuu yahay waa hubanti in aad si degdeg ah ugu 
guulaysanayso guusha aad dalbanayso. 

Culummada dersa maskaxda iyo sida ay u 
shaqeyso waxay sheegaan in wadashaqeyni ka 
dhexeyso garaadka dahsoon (caqliga daahsoon), 
jamasho iyo hiyi (xamaasad). Sidoo kale, jamasho 
iyo hiyi, labaduba waxay awood u leeyihiin in ay 
hurdada ka toosiyaaan garaadka dahsoon, mar 
haddii yoolkaagu uu gaaro caqliga dahsoon 
wuxuu noqonayaa mid dhaqangalay, waayo wixii 
loo dhiibo ma lumiyo ee wuu kaydiyaa. Sidoo 
kale, wuxuu leeyahay awoodda qarsoon, taas oo 
qofka siin karta baalal uu ku duulo waa haddii uu 
u baahdo. 

Sikastay-ahaataba, iga hoo dhowrkan sababood 
ee aad ku xaqiijin karto guusha: 

• Garo faa’iidada uu kuu leeyahay waxa aad 
doonayso. 

• Ka sheekeey oo abuuro hummaag maskaxeed 
kusalaysan waxa aad baadigoobayso. 

• Weligaa fklhiga Ira ku sugin dhanka waxaasi kaa 
jiro. 

• Maankaaga ka dhaadhici in aad u qalanto helidda 
wixii aad ku raad joogtey. 

• Layli oo maskaxdaada u bandhig, iskuna akhri 
waxa aad rabto laba ammin: markaad seexanayso 
iyo markaad soo toostaba. 

Xeerka Rumaynta 

Haddii aad rumaysan tahay in aadan gaari karin 
yoolkaaga ma gaari doontide ogow, laakiin haddii 
aad rumaysan tahay in aad ka dhabeyn karto 
guushaada waad ka gungaari doontaaye la soco. Si 
aad u gaarto yool walba waa in aad marka hore 
rumaysataa, sidoo kale dhaqangalisaa xeerkan 
adiga oo raacaya tallaabooyinka iyo talooyinka uu 
buuggu kuu tilmaami doono. 

Waxaad haleeli doonto yoolkaaga waa haddii 
aad isku kalsoon tahay boqolkiiba boqol, sidoo 
kale u bandhig maskaxdaada hummaag muujinaya 
adiga oo gaaray yoolkaagii. Islamarkiiba, 
maskaxda ayaa la qabsan doonto hummaagaas ka 
dib iyada ayaa u beddeli doonto mid run ah. 

Rumaynta himiladaada waa awoodda labaad ee 
maskaxda siin karta kalsooni buuxda. Markaad 
rumayso in aad wax qaban karto ayay maskaxdu 
helaysaa awood badan iyo kalsooni ku filan, 
waxayna isku hawli doontaa sidii ay u raadin 
lahayd hummaagyadii qurxoonaa ee maskaxdu 
sawiranaysay. 

Dr. Murphy wuxuu yiri “fekrad walba waa 
sabab; xaalad walba waa natiijo.” Haddaba, ma 
sawiran kartaa adiga oo ku guulaystay yoolkii aad 
dhigatay? Intaad dhowr daqiiqo indhaha isku yara 
qabato niyeeso adiga oo xaqiijiyay, kuna 
guulaystay yoolkaagii. Sidoo kale, iskudday in aad 
maskaxdaada ku dhex abuurato hummaag maskaxeed ka 
tarjumaya waxa aad dareemayso, guusha aad 
dalbanayso iyo sidii ay nolosha isku beddeli 
lahayd waa haddii aad xaqiijiso yoolkaaga. 

In aad sawirato keli looma baahna, waxaa 
kaloo loo baahan yahay in aad samaysato dareen 
ku dhisan dhaqdhaqaaq sida adiga oo haysta 
isteerinka gaarigii aad ku hamminaysay, weliba 
adiga oo ku socdaalaya waddada Maka Al- 
Mukarama, una socda xafiiskaaga shaqada ama 
xeebta liido. 

Joogtayso hummaag maskaxeedkaas ilaa ay 
maskaxdu kala qabsato, kana soosaarto awooddii 
kugu kaydsanayd. Haddii aad sidaas fasho waxaa 
la hubaa in maskaxdu ay si xoog leh u 
rumaysanayso, iyada oo kaa caawin doonta sidii 
aad ku xaqiijin lahayd himiladaada. 

Xeerka Maaminta 

Kelmedda maamin waa talo maskaxeed aad ku 
caddeynayso aragtida aad ka qabto laba arrimood 
ama arrin kuu muuqda, adiga oo maaminaya in 
aad kala saarto habka iyo heerka kala 
duwanaanshaha. Tusaale, haddii wax lagaa 
weyddiiyo aragtidaada ku aaddan dheefta iyo 
khasaaraha Hantiwadaaga iyo Hantigoosadka, 
adiga oo raacinaya midka aad taageersan tahay 
labadooda. Si kale u dhig, waa awoodda 
garashada dadka (maan-adeegsi) si aad u gaarto 
ama u ogaato sida arrin cid ugu muuqato iyo 
kaalinta ay ka taagan tahay. 

Beri baa nin waxaa ka lumay geel, waxaana ugu 
tiillay summad. Waxaa la weyddiiyey maxaad fali 
lahayd haddii aad aragto geelaagii oo xero kale ku 
jira? Isaga oo aan is dhibin ayuu si habsami leh u 
maamiyey aragtidiisa, wuxuuna ku warceliyey 

“Nin iyo baadidii aragti baa ka dhexeysa.” 
Maamintu waa fekrad, mabda' iwm oo cidi 
rumaysantahay taas oo kusalaysan qawaaniin u 
gaar ah. Dhanka kale, waxaa iskudhow maaminta 
iyo mawqifka, kan dambe waa sida aad u aragto 
waxyaabaha kugu hareeraysan. 

Beri baa shimbir geed saaran weyddiisay su’aal 
shinni ku hawlanayd samaynta malabka, waxay ku 
tiri “Waxaad maalin walba samaysaa malabka 
laakiinse bini’aadamka ayaa kaa qaata ama kaa 
xada miyaana arrinkaasi ka xumaanayn oo aysan 
kugu reebin murugo?” Shinnidii waxay tiri “Maya 
marnaba ima murug gelinayso arrinkaas, 
maxaayeelay bini’aadamka malabkayga oo keliya 
ayuu qaadanayaa balse igama qaadan karo 
aqoonta iyo farsamada aan ku soosaarto 
malabka.” 

Sheekadu, waxay na-baraysaa mawqifka iyo 
maaminta wanaagsan ay shinnidu leedahay, marna 
ma aysan u joojin shaqadeeda waxa uu 
bini’aadamka ku samaynayo, taasina waa go’aan 
qaadasho ku dliisan maamin sugan. 

Mawqifkaaga samasheega ah wuxuu kaa 
caawin karaa sidii aad ugu guulaysan lahayd 
himiladaada, taas oo ugu dambayntii kugu 
hanuunisa garashada ku aaddan in hannaanka aad 
u fekerayso uuyahay hahka aad ivax u qabanayso. 

Haddii aad joogtayso xeerkan iyo mawqifka 
samasheega ah, adiga oo aadan u aabbayeelin 
xaaladda aad hadda ku sugan tahay iyo meesha 
aad joogto waxaa la hubaa in guushu ay iyadu ku 
soo raadin doonto intii aad adiga baadigoobi 

lahayd. Sidoo kale, haddii aad ku guuldarraysato 
ku dhaqanka xeerkan waxaad fishaaba waa 
guuldarro. 

Inkasta oo guuldarrada laftirkeeda wadato 
dheefteeda, haddana waa lama huraan in aad 
cashar ka barato ilduufyadaadii hore, maxaayeelay 
iskuddayga labaad lagama yaabo in aad 
dibusooceliso isla gafkii hore. Waxaad heli 
doontaa waddo ka duwan tii hore. Waa halka 
murtidu inaga farayso: “Dabkii lagu xanuunsado 
faruhu kuma dirnaadaan. ” Waxaa kale oo jirta 
hawraar dhahaysa: “Guuldarraa guul dhalisa. ” 

Ujeedku ma aha in aan kugu dhiirriggeliyo in 
aad raadiso guuldarro, balse waxay iga tahay in 
aan kugu baraarujiyo in guuldarrada laftirkeeda ay 
kuu tahay cashar. 

Charles Dickens ayaa ku qoray buuggiisa 
(Filasho Weyn) sheeko ku saabsan nin xabsi ku 
jiray sannado badan. Markii uu dhammaystay 
xabsiga, wuxuu ka soo baxay qolkii yaraa ee 
mugdiga badnaa. Balse markii uu bannaanka u 
soo baxay ayuu eegay hareeraha iyo iftiinka 
qorraxda oo ay mar hore ugu dambaysay. Ma 
jeclaysan, durbadiiba wuxuu codsaday in dib 
loogu celiyo xabsiga, wuxuu yiri “Mugdigaas iyo 
qolkaas yar ayaa iiga raaxo badan bannaanka aad 
ii soo saartayn.” 

Haddaba, sheekadu waxay inoo tilmaamaysa in 
dadka qaar aysan jeclayn isbeddelka walow 
dheefba ha ugu jirte. 

Iga hoo tusaale ku saabsan xiriirka ka dhexeeya 
maaminta wanaagsan iyo nolosha. Ka warran 
haddii xarfahaan: 

ABCDEFGHIJKLMNOPQRSTUVWXYZ 

ay la’eg yihiin 

2345678910111213141516171819202122232425 

26 

Raadi kelmed walba oo aad isleedahay wuxuu 
nolosha ku yeelan karaa saamayn dhan boqolkiiba 
boqol. 

Tusaale, 

Koowaad: kelmedda shaqo adag (Hardwork). 
H+A+R+D+W+O+R+K 

8+1 + 18 + 4 + 23 + 15 + 18 + 11 = 98 % 

Labaad: kelmedda aqoon (Knowledge). 
K+N+O+W+L+E+D+G+E 

11 + 14 + 15 + 23 + 12 + 5 + 4 + 7 + 5 = 96 % 

Saddexaad: kelmedda ayaan ama calaf (Lucky). 
L+U+C+K+Y 

12 + 21 + 3 + 11 = 47 % 

Afaraad: kelmedda lacag (Money). 

M+O+N+E+Y 

13 + 15 + 14 + 5 + 25 = 72 % 

Shanaad: kelmedda maamin/mawqif (Attitude). 
A+T+T+I+T+U+D+E 

1 + 20 + 20 + 9 + 20 + 21 + 4 + 5 = 100 % 

Maaminta wanaagsan iyo mawqifka samasheega 
ah wuxuu saamayn dhan boqolkiiba boqol ku 

40 



yeelan karaa nolosha, taas waxay ku tusinaysaa 
muhiimmadda ay leedahay in aad mar walba 
lahaato hab maamineed samasheeg ah. 

Si kastaba, nolosha waxaad halbeeg uga dhigtaa 
xeerkan, haddii aad sidaas fasho waxaad 
ogaanaysaa in noloshu ay u qaybsan tahay laba: 

1 . Maivqifka aad istaagto xilliga aad ku dhex 
jirto banvaaqada nolosha. 

2. Maivqifka aad qaadato xilliga aad ivajahayso 
dhibka nolosha. 

Labadaas maamin oo la isku geeyo ayaa waxay 
go’aamiyaan guusha iyo guuldarrada. 

Waxaa jirta sheeko ku qoran buugga iXeerka 
Guusha ee uu qoray Napoleon Hill. Waxaa gubtay 
bakhaar weyn oo ay ka buuxeen alaabta khalabka 
dhismaha iyo agabyo tiro badan. Waxaa iska lahaa 
koox ganacsato ah oo deganayd magaalada 
Jikaago (Chicago) ee dalka maraykanka. Waxaa 
hawada qabsaday qiiqa iyo holaca ka soo baxay 
bakhaarka, dadkii oo dhan ayaa isku soo baxay si 
ay u daawadaan. Ganacsatadii bakhaarka lahayd 
waxay go’aansadayn in ay magaalada ka guuraan, 
ganacsi kale ay billaabaan magaalo kale. 
Hasayeeshe, ganacsatadaas waxaa ka mid ahaa 
Marshall Field oo ka maamin ama mawqif 
duwanaa, wuxuu go’aansaday in uusan ka guurin 
magaalada, sidoo kale goobtii gubatayna in uu 
bakhaar kale oo cusub ka furo. Wuxuu maankiisa 
ku dhex sawirtay hummaag maskaxeed la xiriira 
isaga oo bakhaar weyn ka dhistay, sidoo kalana ay 
ka adeeganayaan dadka magaalada. 

Hummaagii uu Marshell Field maskaxdiisa ku 
dhex sawirtay run maysan ahayn, balse sannado 
ka dib ayay run isku beddeshay. Maamintiisa 
wanaagsan waxay u horseedday in uu khatarta u 
bareero, sidaas ayuuna ku guulaystay. Goobtii 
gubatayna wuxuu ka furay bakhaar weyn. 

Bal aan kula wadaago sheeko kale oo iyadana 
xiiso leh. Burburkii dalka ka dib, waxaa dhacday 
nin dhallinyaro ah oo ka mid ahaa ardaydii 
Jaamacadda Lafoole. Qaxii iyo rafaadkii dalka ka 
dib ayaa wuxuu tegay deggaan miyi ah, halkaas 
waxaa ku noolaa walaalihiis oo nolosha miyiga ku 
kacaamay, taas mooye aan mid kale aqoon. 

Ninkii wuu guursaday intii uu miyiga joogey, 
wuxuu guursaday isla gabar iyaduna magaalo kale 
ka soo qaxday. Waxaa loo sameeyay aroos, sidoo 
kale waxaa loo soocay xoollo u gooni ah sida geel, 
ari, awr. Wuxuu galay xisaab, wuxuu isu geeyay 
qiimaha guud ee xoolaha la siiyay, ka dibna waxaa 
usoo baxay inta uu raasamaal ahaan u haysto. 
Raasamaalkaasi wuxuu ka jaray mushaarka billaha 
ah ee uu siiyo xaaskiisa, waxaa usoo baxay in uu 
ku noolyahay qarash u dhigma hal sanno 
mushaarkiisa. 

Wuxuu go’aan ku gaaray inuu xoolaha iibiyo, 
goob magaalo ah dego, aqoontiisa shaqo ku 
raadsado si xaaskiisa iyo ubadkiisana nolol tan ka 
duwan ku noolaadan. 

Arrintaasi waxaa ka biyodiiday walaalihiis oo u 
arkaayay mawqifkiisa ku aaddan iibinta xoolaha in 
ay tahay cayrnimo iyo xoollokudheel, yoolkiisana 
waxay u arkeen mid riyo ah, oo aan wax mirodhal 

ah keeni doonin. Sikastaba, wuxuu ku adkaystay 
mawqifkiisa, wuxuu iibiyay xoolihii gebi ahaan, ka 
dibna wuxuu u safray magaalo kale. Islamarkiiba, 
wuxuu furtay dukaan uu dhaqaalihii oo dhan 
geliyey, wuxuu u dhiibay xaaskiisa. 

Muddo ka dib, wuxuu shaqo ka helay hay’ad 
gargaar oo dalka joogtay, taas oo uu markii 
dambe meel sare ka gaarey maamulkeeda. Wuxuu 
ka sameeyay dhaqaalle badan, wuxuu ka dhistey 
guri, kana iibsaday gaari, ugu dambayntiina 
wuxuu ka mid noqday ganacsatada magaalada. Ka 
warran haddii uu mawqifkiisa beddeli lahaa isaga 
iyo qoyskiisuba sow kuma noolaadayn tobanka 
halaad iyo kontonka ari? Balse arrintaasi wuxuu 
ka doorbiday mawqifkaiisa samasheega ah iyo 
saboolnimadii lagu cabsigelinaayay. 

Sikastaba, haddii aad adigana iskuddayga 
samayso, yeelatana tiigsi wanaagsan shaki kuma 
jiro in riyadaada ay kuu dhaboobi doonto. 

Marwalba oo aad samaynayso iskudday dooro 
kas hufan iyo maamin wanaagsan oo samasheeg 
ah, waxay had iyo jeer kaa caawin karaan sidii aad 
ku gaari lahayd guusha aad raadinayso. 

Xeerka Sababta iyo Saamaynta 

Xeerkan waa mid qadiimi ah, waa mid ku dhisan 
sabab iyo saameyn, taas oo nuxurkeedu yahay in 
sabab walba ay soosaarto saameyn. Xeerkan waa 
mid loo riyaaqay waayo waa mid iska fudud, 
wuxuu ku siin karaa awood badan keliya u fur 
maskaxdaada. 

Xeerkan wuxuu leeyahay sabab walba waxay 
soosaartaa saameyn. Tusaale, haddaad aragto Bill 
Gates iyo dadka la mida ha eegin inta ay la’eg 
tahay hantidooda balse raadi sababaha gaarsiiyay 
heerka uu maanta joogo, si aad u hesho sirta 
guushiisa. Xeerkan wuxuu toosh kuugu ifinayaa 
sirta ku jirta kuwa guulaystay iyo waddooyinkii ay 
soomarayn intii ay ku gudajireen halganka 
nolosha. 

Xeerkan sababta iyo saameynta waa xeer 
soojireen ah oo ay dad badani horay ugu soo 
dhaqmayn, waana mid waligii jiray marka laga 
eego dhanka nolosha. Sow ma ogid in aysan jirin 
dhacdo bilaa sabab ah? Si kale u dhig, sabab 
walba in ay leedahay eel. 

Waxaad beerato waa sabab waxaad guratana 
waa saameyn ka dhalatay sabab. Haddaad 
maskaxdaada ku beerato fekrado sabool ah 
maxay kula tahay in aad guran doonto? Waxaa 
kaaga soo bixi doona beer wada sabool ah waayo 
adiga ayaa beertay saboolnimada, laakiinse haddii aad ku 
beeran lahayd fekradaha wanaagsan ee samasheeega ah, 
wixii aad ka fishaaba waa in aad gurato beer wada 
barwaaqo ah. 

Waxay la mid tahay maahmaahda ay 
beeraleydu adeegsadaan, taas oo ah “Wixii aad 
beerato ayaad gurataa.” Tusaale, haddii aad 
beertaada ku dhex abuurato masaggo wixii aad 
fishaaba waa masaggo, way adag tahay in aad 
gurato miro kale sida galeey ama moos, haddaba 
ka fikir wixii aad ku beeran lahayd beertaada, taas 
oo kuu ah garaadka ama caqliga daahsoon, kuna 
abuuro himiladaada si aad u gurato 
mirodhalkeeda. U adeegso xeerkan dhanka horumarinta 
nolosha, waxaa loo baahan yahay in aad maamusho, oo 
aad go’aan ka gaarto miraha aad beeranayso iyo kan aad 
guranayso. 

u 

Waxa maanku dareemo waa in jirka 

soo bandhigaa” 

* * * 

Waxa aan rabo in aan ku baro waa wax iska 
fudud, waa sidii aad noloshaada wax uga beddeli 
lahayd iyo in aad wax ka barato dhabbadii ay 
marayn dadkii guusha kaaga horreeyay. Waxaad 
joogtaa xilliga ugu fursadaha badan, waayo 
waxaad heli kartaa tusaallooyin badan oo ku 
saabsan shakhsiyaad guulaystay, horumar 
sameeyay, shirikaad waaweyn dhistay iyaga oo 
nolosha ka soo billaabay eber. 

Bal eeg! Dalka maraykanka oo keli ah waxaa ku 
nool ku dhowaad toddoba milyan oo milyoneero 
ah iyo in ka badan laba boqol oo bilyoneero ah, 
intooda badan iyaga ayaa calankooda iyo 
sharafkooda kor u qaaday, hantidaasna iyagaa 

tashiishay oo tabcaday. Balse aniga iyo adiga ma 
gaari karnaa meesha ay gaarayn? Ma noqon 
karnaa waxa ay noqdayn? Ma heli karnaa magaca 
ay helayn? 

Fursaddaasi weli way bannaan tahay, keli wax 
ka baro khibradda noloshooda iyo waddadii ay u 
marayn guusha, si aad adigana u noqoto 
guulayste. Waxaan la yaabaa! dadka rumaysan in 
aan la gaari karin derajada uu gaaray Bill Gates oo 
lagu tilmaamo in uu yahay ninka ugu hodansan 
dunida. Miyeysan ceeb kugu ahayn in aad samayn 
kari waydo wax ay horay u sameeyeen malaayiin 
guulaystayaal ah? Ogow! Waad fali kartaa, waadna 
gaari kartaa, ee kaalmayso dadaal iyo adkaysi. 

Haddii aad marwalba samayso wixii aad horay 
u samayn jirtay, had iyo jeer waxaad helaysaa ama 
fishaaba mid la mida natiijadii aad horay u heli 
jirtay, waayo way adag tahay in aad hesho natiijo 
ka duwan tii hore. Haddaba, si aad u hesho 
faa’iido weyn waxaad u baahan tahay in aad wax 
ka beddesho habka aad wax u qabanayso si aad u 
hesho natiijo aad ku faraxdo. 

Beri baa waxaa jiray wiil yar oo hooyadii baari 
u ahaan jiray. Maalin maalmaha ka mida ayaa 
wiilkii yaraa waxaa canaantay hooyadii, canaan ka 
dib isaga oo xanaaqsan ayuu u soo cararay dhanka 
buuraha dhexdooda isaga oo dhahaya WAA N 
KU NACAY HOOYO. Markii uu gaaray buuraha 
dhexdooda, wuxuu maqlay cod ku soo laabanaya 
oo ka daba dhahaya waan ku nacay hooyo. 

Wiilkii yaraa wuxuu dib ugu soo laabtay 
hooyadii, wuxuu uga sheekeeyay wixii uu buuraha 

dhexdooda ka soo maqlay. Islamarkiiba, way 
garatay codka uu soo maqlay, waxay ku tiri 
maandhow markale dib ugu laabo buuraha ka dib 
dheh WAANKUJECLAHAY HOOYO. 

Mar labaad ayuu dib ugu laabtay, isaga oo 
dhahaya WAAN KU JECLAHAY HOOYO. 
Durbadiiba, wuxuu maqlay isla codkii oo dib ugu 
soo laabtay oo ka daba dhahaya waan ku jeclahay 
hooyo. Mar labaad wuxuu u yimid hooyadii ka dib 
wuu uga sheekeeyay codkii uu soo maqlay. 
Inkasta oo ay fahamtay, haddana waxay 
doonaysay in ay barto xikmad. 

Waxay u sharaxday codkii uu buuraha ka soo 
maqlay, waxay ku tiri hooyo codkaasi waa codka 
yabaqa (echo). Xikmadda ku jirta sheekada waxay 
qayb ka tahay xeerarka dabeeciga ah ee nolosha. 
Waxwalba oo aad ku hadasho ama aad samayso, 
ha noqdaan wanaag ama xumaan, labaduba waa 
sabab dib ayuuna qofka ka helaa miraheeda. 

Xeerka Joogtaynta 

Waxaa jirta sheeko ka dhacday dalka shiinaha, 
waxay ku saaabsanayd geed ka baxa dalkaas oo 
lagu magacaabo Bambuu (Bamboo tree). Waxaa 
beeran jiray qoys beeraley ah, way daryeeli jireen, 
maalinwalba ayay waraabin jireen. Balse muddo 
afar sano ah dhulka muusan ka soo bixin. Markii 
la gaaray gu’gii shanaad ayuu mar qura dhulka ka 
soo baxay, wuxuu u koray sida geed afar sano 
baxaayey oo kale. Arrinkaasi waxay layaab ku 
noqotay dadkii tuullada degganaa iyo qoyskii 

beeraleyda ahaa, waxayna noqotay sheeko xiiso 
badan reebtay. 

Xiisaha ay sheekadu lahayd waxay tahay, 
qoyskii beeraleyda ahaa ee geedka waraabinaayey 
muddadii afarta sano ahayd isma dhiibin, kama 
caajisin joogtaynta ilaalintiisa iyo waraabintiisa. 
Sikastaba, sheekadu waxay na-bartay saddex shay 
oo guuloo dhan saldhig u ah, waxayna kala yihiin: 
go ’aan, dulqaad ijo joogtajn. 

Adeegso fekradda aan ugu magac daray ‘fikir 
oo gadaal soo eeg! Waa fekrad awood badan ku 
siin karaysa waa haddii aad la qabsato oo aad 
dhaqangeliso. Waa hab feker ku dhisan dabeecad 
wanaag, la qabsi iyo joogtayn. 

u 

Wax walba oo nagaada way miro dhalaan” 
* * * 

Samayso qorshe nololeed shan sano ah, abuuro 
hummaag maskaxeed, soo qaado buug iyo qalin, 
markaas ka dib iskudday in aad maskaxdaada u 
diyaariso ka jawaabidda su’aalahan: sidee 
noloshayda isku beddeli lahayd? Maxaan qabsan 
lahaa? Shaqo noocee ah ayaan ka shaqeyn lahaa? 
Nolol noocee ah ayaan ku noolaan lahaa? 

Sikastaba, u abuur noloshaada muuqaal ama 
liiraal ku dhisan waqti dheer, sidoo kale ku dhex 
abuuro maskaxdaada hummaag la xiriira meesha 
aad hiigsanayso. Haddii aad sidaas fasho waxaad 
noqonaysaa qof dhiiran, sidoo kale u firfircoon 
xaqiijinta hadafkiisa. 

Xeerkan joogtaynta ah waa waxa dadka 
guulaystay u sahashay, kana dhigtay kuwa ka 
duwan dadka kale. Isweyddii su’aasha ah imisa 
jeer ayaan joojiyay iskuddayga markii aan dhowr 
jeer guuldarraystay? Himilooyinka aad leedahay 
inta ay rabaan hala ekaadaan, markasta ogow in 
waddada guusha ay kaaga horrayso qodxo badan. 
Taasi waa qayb ka mid ah nolosha, haddaba iyada 
oo sidaas ah waa in aad u sahay qaadataa, sidoo 
kale soofaysataa faaskaaga sidii aad u xaqiijin 
lahayd yoolkaaga. 

Xeerka Yoolka iyo Qorshaynta 

Yool waa aaladda ugu awoodda badan ee aad 
adeegsan karto kolka aad doonayso in aad 
xaqiijiso guusha aad dalbanayso. 



t 


YOOL 


Sidoo kale, waxay kaa 
caawinaysaa sidii aad 
diiradda u saari lahayd 
liimiladaada, waxay kaloo ku 
siin kartaa dhiirraggelin iyo 
sidii aad u yeelan lahayd 
qorshe-fullineed aad ku 
xaqiijin karto hammigaaga 
sare. 


Sawirka 2.1 Yool 12 

12 Sawirkan waxaa laga soo xigtay: 




Yoolku waa mid ka mid ah waddooyinka loo 
maro guusha. Haddaba, haddii aad doonayso in 
aad wax badan ka barato yoolka marka hore waa 
in aad heshaa macluumaad la xiriira samaysashada 
yoolka. Si aad u hesho macluumaadkaas ayaan 
jeclaystay in aan kula wadaago tusaallaha hoose. 

Waqti ka mida waqtiyadii aan jaamacadda 
akhrisanaayay ayaan dareemay baahi aan u qabo 
xaqiijinta laba yool oo kala ah: 

1. In aan ka qalinqorto Jaamacadda. 

2. In aan shaqo helo. 

Xilligii aan dejisanaayay labadaas yool, dhammaystirka 
jaamacadda waxaa iiga dhimanayd shan bilood, 
taasi waa sababta aan u dhigtay yool ku dliisan 
shan bilood sida: Jannaayo, febraayo, maarso, 
abriil, iyo maayo. Markii aan dejistay, qortayna 
labadaas yool waxaan aamminay in aan gaari karo 
ka dib waxaan billaabay in aan ku dhajiyo darbiga, 
gaar ahaan meel aan ka arki karo si aan u akhristo 
habeenkii: ka hor inta aan seexan iyo subaxa hore 
markaan soo tooso. 

Markaan akhrisanayo yoolkayga waxaan dliilii 
jiray “Waan gaari karaa.” Ka hor inta aan dejisan 
labadaas yool, waxaan ahaa qof ka xishooda 
goobaha shaqada iyo shaqo ugaarsiga. Waxaan 
naftayda ku dhihi jiray nasiibkayga ayaan suganayaa 
laakiinse wixii ka dambeeyay dlaigashada yoolkayga 
waxaan noqday qof u dhiirran shaqo ugaarsi. 
Durbadiiba, waxaan billaabay olole shaqo raadin 


http://www.nf5.com/blog entries/view/what-are-your-critical- 
success-factors 

ah, aniga oo aan soo gargaraaci jiray albaab walba 
oo la iiga sheego fursad shaqo. 

Sikastaba, xiisaha ay sheekadaydu leedahay 
waxay tahay in aan xaqiijiyay yoolkayga, weliba ku 
gaaray isla waqtigii aan ugu talaggalay. Shaqadii 
waan helay, jaamacaddiina waan ka qalinqortay. 

Waxay igu noqotay lamafilaan waayo shan 
bilood gudahood ayaan ku helay shaqado aan 
waysanaa muddo laba sano ah. 

Bal isweyddii dadka guulaystay maxaa 
caawiyay? Adiga oo nasiib u helay in aad buuggan 
ka akhrisato sheekadayda maxaa kaaga baxay? 
Garashada waddada guusha waxay kuu leedahay 
macne weyn maxaayeelay waxay ku tusinaysaa in 
aad garato barta ay ka birqanayso himiladaada. 

u 

Noloshaba in aad saafto qaabayso saabkeeda 
wax aan suuragelin ma aha” 

Waxaa jirta cilmibaaris ay samaysay jaamacadda 
Harvard gu’gii 1970kii, waxay ku samaysay boqol 
qof, waxay siisay tababar ku saabsan sida loo 
dejisto qorshe-nololeed. Dhowr bilood ka dib 
markii uu tababarka dhammaaday ayaa kooxdii 
tababarka loo sameeyay la weyddiiyay su’aal 
ahayd ma jiraa qof noloshiisa qorshe u dejiyay? 
Saddex qof oo ka mida boqolkaas ayaa soo qortay 
qorshe-nololeedkooda mustaqbalka fog. 

Labaatan sano ka dib ayaa saddexdii qof dib 
loo raadiyay, waxay jaamacadda soo ogaatay in 
boqolkiiba toddobaatan qorshehoodii ku 

guulaysteyn. Ugu dambeyn, jaamacadda waxay 
soosaartay warbixin oranaysa dadka dunida ku 
nool boqolkiiba saddex ayaa qorshe iyo hadaf ku 
socda. 

Abraham Lincoln, 13 wuxuu leeyahay xikmad 
qiima badan oo ku saabsan qorshe-dejinta, wuxuu 
yiri “Haddii hal saac ay igu qaadanayso in aan 
geed ku jaro afartan iyo shan daqiiqo ayaan 
faaskayga soofaysan lahaa.” Waxyaabaha ugu 
muhiimsan ee uu bini’aadamka gadaal dambe ka 
ogaaday waxaa ka mida, in qofku uu noqon karo 
waxa uu ka fikiraayo iyo waxa uu qorshaystay. 
Waa muhiim in aad mar walba diiradda saarto 
laba shay oo kala ah: In aad go’aan ka gaarto 
waxa noloshaada saameyn kara iyo in aad wax ka 
beddeli karto hab fekerkaagii hore haddii aysan 
naftaada helin natiijo ay ku qanacdo. 

Waxaa jiray nin lagu magacaabo faarax, wuxuu 
ka shaqeyn jiray shirkad sameysa alwaaxda, jiifka 
iyo alaabta guryaha. Faarax shaqadiisu waxay 
ahayd geedo jarow, maalin walba boqol geed ayuu 
soo jaraa, ku dhowaaad shan sano ayuu shaqadaas 
shirkadda u haayay, weligiisna lama dalacsiin. 

Shirkadda waxaa ku soo biiray nin lagu 
magacaabo Cali, isagana waxay shaqadiisu ahayd 
in uu geedaha soo jaro laakiinse Cali sannad 
gudihiis ayaa lagu dalacsiiyay halka Faaraxna aan 
weli la dalacsiin. Tani waxay sababtay in Faarax 
uu ka hinaaso dalacaaddii loo sameeyay Cali oo ay 
hal shaqo wada qabanayeen, isaga oo shaqada 


13 Abraham Lincoln: waa madaxweynihii lix iyo tobanaad ee dalka 
maraykanka. 

kaga soo horreeyay. Durbadiiba, wuxuu u tegay 
maamulihii shirkadda, wuxuu ku yiri “Aniga 
muddo shan sano ayaan shaqadan qabanaayay, 
weli la ima dalacsiin balse Cali oo sannad ka hor 
shirkadda ku soo biiray waad dalacsiiseen maxaa 
dhacday? 

Wuxuu ugu jawaabay “Adiga weli waxaad 
jartaa tiradii aad muddo shan sano ah soo 
jaraysay, wax isbeddelna kaama aragno, 
shirkadduna waxay u baahan tahay qof wax 
soosaar leh.” Faarax dib ayuu ugu laabtay 
shaqadii isaga oo aan ku faraxsanayn jawaabtii la 
siiyay. Wuxuu iskuddayay in uu geedo badan soo 
jaro laakiinse iskuddaygiisii waxba muusan soo 
kordhin waayo wuxuu dhaafin waayay intii uu 
horay usoo goyn jiray. Isaga oo yaaban ayuu mar 
labaad dib ugu soo laabtay maamulihii shirkadda, 
wuxuu uga sheekeeyay dhibka haysta, maamulihii 
wuxuu ku yiri ma garan karo si aan u xaliyo 
dhibkaaga, balse weyddii Cali sida ay ugu 
suuragashay in uu geedo badan soo jaro. 

Faarax wuxuu u yimid Cali, wuxuu weyddiiyay 
sidee kuugu suuragashay in aad maalin walba soo 
jarto tiro ka badan boqol anigana aan weli soo 
gooyo boqol geed? Cali, wuxuu ugu jawaabay way 
sahlan tahay waayo faaskayga ayaan soofaystaa ka 
hor inta aan shaqada soo gelin, markii aan hal 
geed jaro faaska ayaan soofaystaa, wax yar ayaan 
u nastaa haddana dib ayaan ugu laabtaa shaqada, 
sidaas ayaan sameeyaa ilaa waqtiga shaqada ay ka 
soo idlaato. 

Cali, isagana wuxuu weyddiiyey goormee 
kuugu dambeysay in aad faaskaaga soofaysato? 
Faarax, wuxuu ugu jawaabay maalintii iigu 
horraysay ee aan shaqadan billaabay. Haddaba, 
taasi waa sirta ku jirta guushii Cali iyo guuldarradii 
Faarax. 

Murtida ku jirta sheekada waxay tahay, shaqo 
walba oo aynu qabanayno waxaa jirta shaqo kale 
oo waajib ah in la qabto, waa qorshaynta shaqada 
laftirkeeda. 

Dadyowga guulaystay intooda badan waxay ka 
fikiraan, sidoo kale diiradda saaraan yoolkooda, 
mana gaabiyaan ilaa ay ka xaqiijiyaan. Buuggan, 
wuxuu ku siinaya tallaabooyinka la rabo in aad 
horuqaaddo si aad hoggaanka ugu qabato 
yoolkaaga, waxaa ka mid ah: 

1. Go’aan adag ka qaado waxa kaaga qorshaysan qayb 
walba oo ka mida noloshaada iyo waxa aad doonayso in 
aad mustaqbalka fog ka guul gaarto. 

2. Soo qaado buug iyo qalin ka dib qoro yoolkaaga adiga 
oo ka soo saaraya maskaxda, una soo gudbinaya gacmaha 
si ay ugu qoraan waraaqda cad ee ku hortaalla. 

3. Kala qaybso yoolkaaga, qayb walbana u samayso waqti 
xaddidan adiga oo usoo kala hormarsanaya sida ay kuugu 
kaia ahmiyad badan yihiin. 

4. Tix waddo walba oo aad isleedahay waad ku gaari 
kartaa yoolkaaga, isku xir tixdaas, una samayso qorshe- 
fuiineed ku dhisan go’aan adag. 

3 

FIKIROO DHIS GUUSHA 


"Guusha waxaa hela kuwa suga balse waxay garab martaa 

kuwa aan dulqaadka lahayn" 

Abraham Lincoln 


M arwalba maankaag^ ku dhex abuuro 
hummaag maskaxeedka guusha aad 
dalbanayso. Ku baraarug in aad tahay qof milge 
iyo karti leh, waxna qabsan kara. Waxaan rabaa in 
maskaxdaada aan kaaga furo shaashad yar oo aad 
ka daawan karto muuqaal laga sameeyey 
hummaaga ay maskaxdu soosaarto, taas oo aan 
ugu magac daray ‘Muuqaalaynta Jimicsiga .’ Si aynu 
isula jaanqaadno ama ugu kuurgalno hindisaha 
iyo shaxda ballaaran ee maskaxdu jeexayso, marka 
hore iskudday in aad ii oggolaato in aan kula 
wadaago dareenkaaga ku aaddan habka iyo 
hannaanka aad ku gaari lahayd hiraalka ku dhex 
sawiran maskaxdaada. 

Balse in aad iga aqbasho oo aad tiraahdo haa 
waxay ku xiran tahay doorashadaad, taas oo ku 
tusin karta guusha aad u baahan tahay. Haddaba, 
si aad u daawato muuqaalaynta jimicsiga raac 
tallaabooyinkan soosocda: 

1. Yeelo dareen xooggan oo ku dhisan guul 
jacayl 

Waxa aan rabo in aan ku baro way fudud yihiin, 
waa hab awood badan ku siin karta, sidoo kale 
aad ku soo jiidan karto guusha, ee diyaar ma u 
tahay in aynu bilowno daawashada muuqaalkaa? 

Fadhiiso meel jawigeedu degan yahay, kana 
baaraandeg guusha aad u baahan tahay in aad 
hiigsato adiga oo isweyddiinaya: 

• Waa maxay waxa aan doonayo? 

• Maxaan aad ugu baahannahay? 

• Haddii aan guulaysto maxaan taa’iidi doonaa? 

• Maxay tahay ujeeddooyinka noloshayda? 

• Miyaan doonayaa in aan ku noolaado nolol tarxad 
leh mise waxaan doonayaa in aan ku noolaado 
nolol liidata, saboolnimo iyo g^ajo huwan? 

Markaad jawaab u hesho weyddiimahaas, ku qor 
waraaq cad, kuna dhaji darbiga gaar ahaan 
qolkaaga, weliba meel aad ka arki karto, iskuna 
akhri laba waqti: habeenkii ka hor inta aadan 
seexan iyo subaxa hore markaad soo toosto. 

Keli ha akhrisan, balse iskudday in aad 
maskaxdaada ku dhex sawirato sidii ay naftaada 
isku beddeli lahayd haddii aad ku guulaysato 

yoolkaaga! Ha sawiran oo keliya balse iskudday in 
aad si dhab ah u dareento. 

Ma isku arkaysaa in aad tahay darawalka 
isteerinka u haayay hayaanka guushiisa? Waa sidee 
saadaasha kaa hor muuqata? Iskudday in aad ii 
falanqayso hirka iyo dooga hortaada ka 
bidhaamaya, quruxdiisa iyo ildoogsigiisa? 
Dareenkaaga u fur waxa ay naftaadu jeceshahay 
ee reynreyn geliya. 

Mar kale, abuuro hummaag maskaxeed sida 
adiga oo jooga goobta aad dunida ugu jeceshahay 
in aad u dalxiisto, adiga oo haysta gaari kan ugu 
qaalisan, guri weyn, gabar bidhaan quruxsan iyo 
adiga oo dhex fadhiya xafiiska shirkaddaada, 
weliba adiga oo amar kala siinaya shaqaalaha 
shirkadda. Haddaba, hummaag maskaxeedkaas 
aad abuuratay wuxuu degi doonaa garaadka 
dahsoon ka dib naftu waxay ku dadaali doontaa 
sidii ay ku xaqiijin lahayd muuqaalka qurxoon ee 
aad sawiratay. 

Joogtayso hummaag maskaxeedkaas muddo 
dhan hal bil, shaki kuma jiro in ay maskaxdu 
dalbanayso adeegsiga awoodda daahsoon, 
waxayna iskuddayi doontaa in ay raadiso 
barwaaqada iyo liibaanta aad sawiratay. Bal nafta 
u bandhig weyddiintan: Maxaa igu dhici kara 
haddii aan gaari waayo yoolkayga? Waxaad 
noqonaysaa dan yar marna wax hela marna 
waaya, dadka aktooda aan magac iyo muuno 
badan ku lahayn, duruufi ay ka muuqato, shaqo 
aan heli karin. 

Dhanka kale, iskudday in aad maskaxdaada u 
bandhigto barwaaqada iyo liibaanta aad gaari 
doonto waa haddii aad ku guulaysato yoolkaaga. 
Ugu dambayn, haka daaalin in aad joogtayso 
daawashada muuqaalka jimicsiga waayo 
maskaxdu waxay leedahay waddo loo yaqaano 
marinka aqbalaadda, waana dhabbada keliya ee 
wax loogu gudbiyo caqliga daahsoon iyada oo la 
adeegsanaya Xeerka joogtaynta. 

2 . Ha ka cabsan guuldarro! 

Hubanti, in ay dhacayso in aad kufto oo aad 
kacdo balse looma baahna in aad kufto 
durbadiiba is-dhiibto. Dadka ka cabsada 
guuldarrada waxay lumiyeen fursadda guusha; 
haka baqan guuldarro balse u arag in ay kuu tahay 
bar bilowga guusha. 

Runtii ma garan karo sabab aan uga cabsano 
guuldarro waayo guuldarradu waa qayb ka mid ah 
hannaanka aynu ku gaari karno guusha. Waa loo 
baahan yahay in aad fashilanto si aad cashar 
cusub u qaadato, waayo guusha waxaa hela qof u 
diyaarsan guuldarro balse dirac ah oo aan is- 
dhiibin. 

Waxaa jirta murti oranaysa “Simbirtuba kama 
cabsato laanta ay saarantahay, iskumana halayso 
laanta balse garbaheeda ayay isku halaysaa.” 
Maxaad uga cabsanaysaa guuldarro? Haka baqan 
guuldarro, ku kalsoonow naftaada iyo 
awooddaada daahsoon. Bal aan kuia wadaago sheeko 

ku saabsan Stive jobs 14 oo ka mid ahaa aasaasayaashii 
shirkadda Apple. Sheekadu waxay ku magac dheer 
tahay ‘isku xirka dhibcaha. ’ 

Stive Jobs wuxuu yid weligay jamaacad ma 
dhammaysan, waan ka habsaamay waxbarashadaydii 
koleejka Reer. Siddeed iyo toban bilood ayaan koleej aadin, 
waxaan ka mid ahaa dadka waddooyinka ka 
qaraabata, cunto fiican ma heli jirin, asxaabtayda 
ayaan darbiyada la seexan jiray, haddaba maxaan 
koleejkaygii uga habsaamay? 

Hooyaday waxay jecleyd in aan koleej aado si 
aan wax u barto laakiinse maysan awoodin in ay 
iga bixiso lacagta koleejka. Waxay ka welweshay 
mustaqbalkayga ka dib waxay go’aansatay in ay i 
gayso goobaha carruurta lagu iibiyo si ay gacanta 
iigu geliso qoys lacag leh oo iga bixin kara 
qarashka koleejka. Nasiibwanaag, waxaan gacanta 
u galay qoys ladan oo hanti leh. 

Toddoba iyo toban sano ka dib waxaan aaday 
koleejkii ay hooyaday ku riyoonaysay in aan mar 
un aadi doono. Lakiin lix bilood ka dib ayaan 
dareemay in aysan wax qiimo ah ii lahayn 
waxbarashada, waayo xilligaas wax fekrad ah 
kama aan haysan wixii aan qaban doono haddii 
aan koleejka ka qalinqorto, waana sababta aan u 
go’aansaday in aan joojiyo waxbarashada koleejka, 
waxaan dib ugu laabtay noloshaydii hore. 

Isla xilligaas, waxaan rabay in aan shaqeysto waayo 
waxaan rumaysnaa in shaqadu ay iiga wanaagsan 
tahay waxbarashada. Markii aan koleejka ka 


14 Stive jobs: agaasinkii shirkadda Apple, suuq-geeye, hal-abuure, 
ganacsade, una dhashay dalka maraykanka. 

habsaamay dib uguma laaban guriga, mana helin 
meel aan kaga gambado qabowga, asxaabtayda 
ayaan darbiyada la seexan jiray. Si aan cunto fiican 
u helo waxaan maalin walba oo axad ah u lugayn 
jiray maqaayad toddoba mayl ii jirta, oo ku tiilay 
khalcadda ‘Hcire Krishna. ’ 

Nasiibwanaag, waxaan shaqo ka helay 
shirkadda Apple oo xilligaasi suuqa ku cusbayd, 
waxay arkeen sida aan ugu firfircoonnahay 
shaqada, waqti badan ayaan la qaatay ilaa aan soo 
gaarsiiyay heer sare. Balse maamuM shirkadda waxay 
go’aansadeen in aan shaqada iska casilo, oo aan 
joojiyo. Waan isaga tegay shaqadii, waxaan ku 
biiray mid ka mid ah koorsooyin xilligaasi socday, 
oo ku saabsanaa barashada kumbuyuutarka. 

Markii aan dhammeeyay mid ka mid ah 
koorsooyinkaas waxaan billaabay shaqo raadis, ka 
hor inta aan shaqada helin, waxaa jirtay mashruuc 
ay shirkadda Apple ku doonaysay in ay ku 
soosaarto kumbuyuutar gacmeedkii ugu horreeyay ee 
lagu magacaabo Makintosh. 15 Nasiibwanaag, 
waxaan noqday qofkii ugu horreeyay ee ku 
guulaystay u qaabaynta qaab qoraalka uu yeelan 
doono kumbuyuutarka Makintosh. 

Dhanka kale, isla xilligaas waxaan shaqo ka 
helay shirkadda ’Next’ oo iyadana ka mid ahayd 
shirkadaha soosaara kumbuyuutarka. Waqti 
badan kuma qaadan, waxaan dib ugu soo laabtay 
shirkadda Apple ilaa markii dambe aan ka noqday 
guddoomiyaheeda guud. 


15 Waa kumbuyuutar gacmeedkii ugu horreeyay oo ay soosaarto 
shirkadda Apple. 

Haddii aan koleejkaygii ka habsaami lahayn oo 
aan joojin lahayn waxbarashadii koleejka toban 
sano ka hor, maanta kumbuyuutarka Makintosh 
qaab qoraalkiisa yaa dejin lahaa ama u qaabeen 
lahaa? Haddii aan horusocon lahaa dhibcaha 
iskuma xiri lahayn balse dib ayaan u soo laabtay si 
aan dhibcaha isugu xiro. 

Ugu dambayn, guushayda waxaan ku gaaray 
aamminaad, kalsooni, ku celcelis iyo shaqo adag. 

u 

Yeelo rabitaan dhab ah si aad u xaqiijiso 

Ujeedkaaga” 

* * * 

Sheekada Stive jobs maxaad ka baratay? Waan 
dareemayaa in aad ii sheegi doonto cudurdaarro 
tiro badan haddii aan ku weyddiiyo sababta aad 
nolosha uga quusatay, oo aad isku dhiibtay? Ha 
quusan, hana is-dhiibin waayo Illaahey arrinkaaga 
ma mooga; ha hilmaamin mar walba oo culeys 
yimaada waxaa ka dambeeya fudeed. 

Waa hubaal markaad si xun u guuldarraysato 
baad guulaysan, sidaas darteed marwalba yeelo 
yool fog, hiigso meel sare, ha ku qancin meel ka 
sokaysa dayaxa, qabo waxa aad awooddo, hana 
liilmaammin in aad go’aan adag ka qaadato sidii 
aad ku xaqiijin lahayd guusha aad isla markaasi 
dalbanayso. Inta harsanna Alle u talo saaro, isaga 
ayaa kuu dhammaystiri doona. 

Hal-abuur Cabdiraxiin H. Galayr, isaga oo ku 
goobaabinaya in qofka dhallinyarada ah uusan is- 

dhiibin haddii uu gaari waayo hammigiisa balse la 
yimaado dadaal dheeraad ah, wuxuu yiri: 

“Waxaad haabanejso 
Haddaad heli ivejdo 
Oo aad hammigaaga 
Kolkaa hanan ivejdo 
Ha hiifm naftaada 
Dedaal ku dar haivsha 
Adoon hamranejnin 
Guushaada Hilaadi ” 

Walt Disney, 302 jeer ayuu fashilmay ka hor inta 
uusan ku guulaysan yoolkiisa. Sidoo kale, Colonel 
Sander laba sano ayuu ku dhex wareegaayay 
maqaayadaha ku yaalla dalka maraykanka si uu u 
helo macaamil cusub, oo ka iibsada digaagga ay 
shirkaddiisu iibiso. Kun jeer ayuu ku fashilmay 
ganacsigiisa, balse isma dhiibin, mana joojin 
joogtaynta. 

u 

Shil weeye in aad kuftaaye...Inaad kici 

weydo baa xun” 

* * * 

Maxaad ka taqaanaa Mr. Kentucky Fried Chicken 
iyo buuggiisii Maraqa digaaggaa nafia u roon ? 170 
jeer ayaa laga diiday in loo daabaco buuggiisa 
balse markii dambe wuxuu ka mid noqday 
buuggaagta loogu iibsi badan yahay dalka 
maraykanka, waxaa la iibiyay 70 milyan oo nuqul. 

Sikastaba, guushu waxay u martisaa qof u 
riyaaqsan raadinteeda, lana yimaada dadaal ku 
dhisan joogtayn iyo dulqaad. Haddii aadan soo 
dhedhemin qaraarka guuldarrada weli cashar 
maadan qaadan, waxna maadan baran. 

Guuldarradu, dad baa ka aamminsan in ay 
tahay wax xun laakiin ma oga in ay tahay fursad 
dahabi ah, maxaayeelay mar walba oo aad 
guuldarraysato waxaad baratay waddo cusub oo 
aadan dib dambe u raaci doonin. Guuldarro 
la’aani waa guul la’aan. Sidaas darteed, samay 
iskuddayga waad guulaysanaysaa ama waad 
guuldarraysanaysaa, labaduba waxay ku gaarsiin 
karaan halkii aad u socotay. 

Guuli laguma gaaro iskuddayga hore waayo 
waxay kaaga baahan tahay in aad joogtayso 
iskuddayga ilaa inta aad ka guulaysanayso. 
Joogtayntu waa astaanta guulaystaha sida curiyaha 
kaarboonku uu astaan ugu yahay birta. Caadayso 
joogtaynta goorta ay ku soo wajahdo xaalad 
jahwareer ah, taas oo kaa horistaagi karta 
yoolkaaga. 

Faylasuufkii reer giriig ee Epictetus ayaa yiri 
“Duruufaha ma samayso aadanaha keli waxay 
daaha ka rogaan isaga nafsaddiisa.” Waxa keli ah 
ee aan la joojin karin waa dhibka ama caqabadaha 
nolosha waayo markasta oo aad iskuddaydo in 
aad horusocod samayso ama aad guul raadiso 
waxaa kaa hor imaanaya caqabado badan. In aad 
ka tallaabsato caqabadahaas waxay ku xiran tahay 
sida aad uga falceliso duruufaha kugu 
hareeraysan. 

Marwalba oo ay jawaabtaadu noqoto mid 
suubban ama togan waxaa la arkaa in aad sii 
xooggaysanayso oo aad awoodi karayso ka 
tallaabsiga hataqyada ku horyaalla, sidoo kale 
waxaad noqonaysa qof aan weligiis gaabin oo aan 
is-dhiibin. 

Guuldarradu waxay kaa dhigaysaa qof xooggan 
laakiinse cabsida guuldarrada waxay dhabarka ka 
jibin kartaa mawqifkaaga togan, dibudhac ayeena 
kugu keeni kartaa, adiga oo raba in aad hawl 
qabato ayay kugu beeraysaa cabsi aad ka qabto in 
aad guuldarraysato. 

Suxufiyad ayaa su’aal weyddiiysay J Watson oo 
ahaa aasaasaha shirkadda IBM sida uu ku gaaray 
guushiisa? Wuxuu ku jawaabay “Haddaad rabto 
in aad si dhaqso ah u guulaysato waa lama huraan 
in aad laba jeer guuldarraysato.” Sideedaba, 
guushu waxay dhacdaa guuldarrada gadaasheeda; 
sidaas darteed ku dliiiro horusocod iyo sidii aad 
cagta u saari lahayd dhabbada guusha. 

Markasta oo aad khatar la kulanto; isweyddii: 
Maxay tahay waxa ugu xun ee igu dhici kara 
haddii aan halistan ka gudbo? J Paul oo ahaa 
maalqabeen ka taajiray saliidda ayaa yiri “Wax 
walba ha kugu qaadate waad hubin lahayd in 
aysan mar kale soo laaban guuldarrada.” Dood 
badan kama taagna in qof walba uu ka cabsado 
guuldarro, waa dhab in qof kasta ka baqo 
saboolnimo, balse kuwa guulaystay waa kuwa si 
miyir leh u wajahay halista ka dib ka tallaabsaday, 
hoggaankana u qabtay guushooda. 

Isku hawl sidii aad u noqon lahayd guulayste 
liibaanay, dejiso yoolal kala duwan oo ku dliisan 
waqti qoondaysan, qor oo isha mari maalin walba 
si aadan u hilmaamin, una sheeg naftaada 
guuldarro in aysan doorasho ahayn. 

Haddii aad markii hore ay kula ahayd in 
guushu ay tahay wax iska yimaada iyada oo aan 
loo dhibtoon, fiiri kitaabka quraanka gaar ahaan 
suuratul Maryama, aayadda laba iyo labaatanaad. 
Alle wuxuu nooga wartamay xanuunkii ay dareentay 
Maryama bintu Cimraan. Goortii ay xanuunsatay 
iyada oo fooli hayso waxay tiri “Shalaaytadaydiye 
maxaan u dhiman waayay ka hor xanuunkan oo 
aan u noqon waayay qof waa hore dhintay oo la 
hilmaamay.” Maryama xanuunkii haayay darteed 
ayay ku hammisay geeri, durbadiiba waxaa 
hoosteeda ka yeeray cod, waxaa lagu yiri “Ha is- 
dhiibin Eebbe hoostaada wuxuu ka yeelay geed 
qabso oo ruxrux waxaa kaaga soo daadan doono 
miro.” 

Sikastaba, marwalba oo aad ku hammiso in aad 
is-dhiibto ama quusato intaad yara fadhiisato 
naftaada dib u xisaabi, isweyddii ma jira qof ka 
guul gaaray oo horay u soo maray xaaladda aan 
hadda ku sugannahay? Dibumilicso sooyaalka 
dadkii guulaystay, waxaad ku dhex arki doontaa 
dhibaatooyin badan oo ay la soo kulmayn laakiin 
is-dhiibku uma uusan ahayn xalka ugu horreeya, 
sidaas ayeena guusha ku gaarayn. Waa halka ay 
murtidu inaga leedahay: “Fadhi ijo fuud jiciheed 
lajsku ivaa. ” 

Haddii aad daymooto sooyaalka waxaad ku 
dhex arki doontaa dhammaan sheeko walba oo 
guul ku saabsan in ay guuldarro ka horraysay, 
balse dadku uma jeedaan guuldarradaas la soo 
maray, keli waxaa u muuqda guusha la gaaray, 
uma jeedaan inta jeer ee lala soo kufay hanashada 
guusha. 

Bal eeg! Qof ku wiiqmey ganacsi isaga oo 
koow iyo labaatan jir ah, lagaga guulaystay 
doorasho baarlamaan isaga oo laba iyo labaatan 
jir ah, markale ku ku fashilmay ganacsi haddana 
mar labaad ku guuldarraystay in uu noqdo 
madaxwayne ku xigeen. Ugu dambayn, dadaal, 
joogtayn iyo halgan dheer ka dib ninkii wuxuu ka 
mid noqday mid ka mid ah madaxweyneyaashii 
ugu saamaynta badnaa ee abid soo maray dalka 
maraykanka. Ma garan kartaa qofkaasi? Waa 
Abraham Lincoln. Ma ugu yeeri lahayd 
guuldarrayste mise guulayste? Guushu, sideedaba 
waxay timaaddaa goorta aad guuldarraysato. 

Qof walba oo guulaystay ma kula tahay in uu 
yahay qof aan horay u soo dhedhemin xanuunka 
guuldarrada? Dadka hadafka sare leh way kufaan 
fakta hore balse durbadiiba isma dhiibaan, waayo 
waxay ka bartaan cashar waxtar u leh noloshooda, 
ka dib horusocdaan ilaa ay ka gaaraan bartii ay 
hiigsanaayeen. 

Thomas Edison 16 oo ahaa ruugcaddaa magac 
weyn ku leh masraxa ganacsiga, waa ninkii soo 
saaray laambada ama nalka. Maalin ayaa waxaa ku 


16 Thomas Edison: waa hal-abuure, ganacsade, una dhashay dalka 
maraykanka. 

dhacday masiibo, wuxuu ku waayay warshaddiisa 
oo la qiima ahayd malaayiin doollar, waxaa 
sababay dab qabsaday warshadda. Balse arrinka 
xiisaha leh waxay tahay in uusan niyadjabin, 
ismana dhiibin laakiin inta uu hawada sare eegay 
ayuu arkay qiiq ka soo baxay warshaddiisa 
gubanaysa, wuxuu yiri “Faa’iido weyn ayaan ka 
helay musiibadan igu dhacday waayo waxaa 
gubtay dhammaan gefafkaygii hore, hadda iyo 
ganacsi cusub.” Saddex toddobaad ka dib wuxuu 
soosaaray aaladda la dhaho fonogaraafi. 1 

Thomas Edison, iskuma dhiibin xoolo 
burburkii ku dhacay, mana niyadjabin, wuxuu ka 
bartay cashar cusub, taas oo soo deddejisay 
guulihiisa. 

3. Mala-awaal 

“Riyooyinka ku dhisan mala-awaalka waxaj igu hagayn 
malaynta suurtaggalnimada dhacdoojin aan suurtaggal 

ahajn. ” 

Hawraarta kor ku xusan waxaan ku tusaallaynayaa 
awoodda mala-awaalka. Kelmedda mala-awaal 
haddii aad ka dhex eegto Qaamuuska 
AfSoomaaliga wuxuu ku qeexayaa sidan: “Wax 
aan la hubin oo male ku dhisan.” Balse markaad 
ku eegto ookiyaalka cilmiga sayniska waxaad 
ogaanaysaa in uu yahay qol ay aqooni ku kaydsan 
tahay. 


17 Phonography: waa khalab codka lagu duubo. 

Waxaa la yiri bini’aadamku wuxuu samaysan 
karaa wax walba oo uu mala-awaasho. Haddaba, 
haddii ay sidaas tahay maxaa kuu diiday in aad 
yoolkaaga ku xirto mala-awaalka la hal-abuuray? 
Mala-awaalka la hal-abuuray waa halka ay ka soo 
burqato dhiiranaanta, xamaasadda, jamasho iyo 
kalsoonida waxay si toos ah ugu xiran tahay 
garaadka daahsoon, sidoo kale waxay u gudbisaa 
fekradaha suubban iyo hummaag maskaxeedyada 
la xiriira himilada qofka. 

Haddii hummaag maskaxeedkaaga loo 
bandhigo garashada daahsoon, durbadiiba wuxuu 
noqonayaa mid dhaqangalay, waayo? Garaadka 
daahsoon ma lumiyo wixii loo dhiibo, waa 
meesha ay kuugu kaydsan tahay awoodda 
daahsoon, taas oo aad u adeegsan karto xaaladaha 
qaar. Tusaale, adiga oo meel duur ah cagta 
maalaya ama socda haddii uu kaa hor yimaado 
libaax dad qaad ah maxaad fali lahayd? Ka 
sooqaad in libaaxii ku hortaagan yahay, dhanka 
bidix waxaa kaa xiga guri ay ku wareegsan tahay 
ood-weyn. Laba waddo midkood baa kuu furan: 
In aad is-difaacdo iyo in aad cagaha wax ka 
daydo, oo aad ka booddo guriga ay oodda-weyn 
ku wareegsan tahay. 

Hubanti, in aad dooran lahayd oodda-weyn, 
waayo? Maskaxdu waxay adeegsan lahayd 
awoodda daahsoon, si lama filaan ah ayaad oodda 
u dhex jeexi lahayd. Laakiin goorta ay cabsidu ku 
daysay, libaaxiina uusan hortaada ka muuqan 
haddii lagu dhaho marka kale dib uga soo bood, 
sidaa maadan kartayn. Maxaayeelay mar haddii ay 

cabsidii ku daysay, ma jirta xaaladdii loo isticmaali 
lahaa awoodda daahsoon, sidaas darteed way 
kugu adkaanaysaa in aad mar labaad ka soo 
booddo. 

Haddaba, garaadka daahsoon xaaladahaas oo 
kale ayuu ku caawin kara, waxaa lagu meteli karaa 
in uu yahay shidaal kuugu kaydsan maskaxda keli 
markii loo baahdo ayay maskaxdu adeegsataa. 

Mala-awaalku, wuxuu caqliga daahsoon ku 
kaalmeeyaa in uu soosaaro jamasho iyo hiyikac, 
taas oo kugu dhalinaysa in aad jacayl xooggan u 
qaaddo hummaagii ay maskaxdu sawiratay, adiga 
oo baadigoob u gali doona sidii aad ugu 
guulaysan lahayd himilooyinkaaga. 

Waxaa jirta sheeko ku qoran buugga ‘Feker oo 
taajir noqo’ ee uu qoray Napoleon Hill. Sheekadu, 
waxay ku saabsanayd awoodda ay soosaarto mala- 
awaalka, taas oo aad ku dhaqaajin karto buurta 
ugu dheer Afrika ee Kilimanjaro waa haddii aad u 
baahato. Iga hoo sheekada: 

Waxaa jiray nin la oran jiray Dr. Armour oo 
ahaa maalqabeen, wuxuu wargeyska jikaago 
(Chicago) ka akhriyay khudbad uu ku soo qoray 
Gunsaulus oo ah shakhsi ku dhex nool mala- 
awaal. Khudbaddaas cinwaankeedu wuxuu u 
qornaa sidan: Haddii aan hajsan lahaa hal miljan oo 
doollar maxaan samajn lahaa? Dr. Armour, wuxuu 
jecleystay in uu ka qaybgalo khudbadaas si uu u 
dhageysto waxa uu wiilka yari sheegayo. 

Gunsaulus, waxaa lagu soo dhoweeyay 
makarafoonka, wuxuu billaabay in uu ka sheekeeyo 
hummaag maskaxeedkiisa isaga oo adeegsanaya 

dareenka mala-awaalka, wuxuu yiri “Waxaan dhisi 
lahaa iskuul weyn oo iagu barto dlmiga tiknoolojiyadda 
aisriga ah waxaa wax ka baran doona wiilal iyo 
gabdho si ay uga guul g^araan hadafkooda nolosha” 
Wuxuu ku soo gunaanaday “Haddii aan hajsan 
lahaa halkaas miljan ivaxaan dhagax dhigi lahaa 
iskuulkaas oo kale. ” 

Markii ay khudbaddii dhammaatay ayaa waxaa 
kulmay, oo sheekaystay Dr. Armour iyo Gunsaulus. 
Wuxuu ku }ih ‘Maandhow waxaan aamminsannahay 
in aad ka run sheegi karto wixii aad dhahday ee 
haddii aad beri xafiiskayga iigu timaaddo waxaan 
ku siin doonaa halka milyan ee aad u baahan 
tahay.” 

Gunsaulus, wuxuu gaaray yoolkiisa isaga oo 
aasaasay macadka barashada tiknoolojiyadda cisriga ee 
Armour. Maanta macadkaas wuxu ku dhisan yahay 
mala-awaalkiisa iyo deeqdii Dr. Armour. 

u 

Fekradaha waxtarka leh waa natiijo ka 

timid mala-awaalka” 

* * * 

Cajiib! Had iyo jeer waxaa jira fursado ay helaan 
dadka qorshaha leh ka dib ku dhaqaaqa sidii ay 
qorshahooda u dhaqangelin lahaayeen. Haddii aad 
dib u fiiriso culummada dersa cilmunafsiga 
qoraalladii ay ka sameeyeen mala-awaalka, waxay 
ku tilmaamayn in uu ka mid yahay shanta 
dareeme ee bini’aadamku wax ku dareemo. 

Aadanuhu, wuxuu leeyahay aalado u soo 
gudbiya xogta bannaanka kaga imaanaysa, kuwaas 


70 



oo ka shaqeeya isku xirka waxa maskaxda 
dibadda ka ah sida: Hawada, qoraxda, dhirta, 
dayaxa, dadka iyo xiriirka gudaha sida maskaxda, 
caloosha, kalyaha, wadnaha, sanbabbada. Sidoo 
kale, wixii ay lixdaas dareeme inoo soo gudbiyaan 
ayay maskaxdu sarifataa ka dib jawaab degdeg ah 
ka bixisaa. Jawaabtu waxay noqon kartaa mid fal 
ah iyo mid aan fal ahayn. 

Lixda dareeme ee Alle nagu manaystay waxay 
kala yihiin: 

/. siraga 

2. Urka 

3. Taabashada 

4. Maqalka 

5. Dhedhenka 

6. Mala-aivaalka 

Kan dambe waa dareenka lixaad ee ka daaran 
maskaxda gudaheeda, wuxuu ku tusiyaa sawiro iyo 
muuqaallo la xiriira himiladaada. Tusaale, haddii aad 
tahay qof jecel aayaha fog in uu noqdo dhaqtar, 
muuqaal mala-awaaleedka ay naftu hilaadinayso 
wuxuu noqon karaa sawiro ia xiriira himiladaada ku aaddan 
dlranka dhaqtarnimada sida adiga oo xiran dharkii 
caddaa, bukaanno qaabilaya, daawo u qoraya, 
iwm. 

Way dhacdaa mararka qaar in aad dareento 
adiga oo waddo cidlo ah cagta maalaya in ay 
maskaxdu sawirato hummaag ku saabsan wixii 
aad ku hamminaysay in aad xaqiijiso gaar ahaan 
adiga oo gaari qurux badan isteerinkiisa ku 
dhagan, xaaska iyo carruurta ay kula saaran yihiin, 
adinka oo u socda xeebta jasiira ama liido. 

Dabcan, waxaas iyo wax la mida maalin walba 
ayay maskaxdaadu sawirataa ama mala-awaashaa. 

Mala-awaalku waa tab iyo xirfad fiican, 
waxaase loo baahan yahay in uu noqdo mid kuu 
jiheeya dhanka yoolkaaga. Sii waqti ku filan 
maskaxdaada si ay u isticmaasho dareenkan aan 
innaba caadiga ahayn ee mala-awaalka. 

Ugu dambayn, haddii aynu doonayno in aynu 
guulaysano waa in aynu guusha u boholyownaa, 
sidoo kale u raadinaa sida baadi naga maqan oo 
kale. 

Aabbe ayaa carruurtiisa ka warreystay qof 
weliba waxa uu jeclaan lahaa in uu noqdo aayaha 
noloshiisa: 

• Gabadhii curadka ahayd iyada oo mala-awaalaysa 
tiri waxaan rabaa in aan noqdo marwo guh, 
carruur iyo nin dhaqaale leh, dhawr adeegto gutiga 
u joogaan. 

• Wiilkii ku xigay ayaa isaguna mala-awaalkiisu 
tusay in uu doonayo in uu noqdo askah dalkiisa 
iyo dadkiisa u adeega oo daacad ah 

• Gabadhii yarayd ayaa iyaduna sheegtay in ay mala- 
awaalkeeda ka dhex aragtay iyada oo dhakhtarad 
ali oo dadka waaweyn iyo dhalaanka daaweynaysa. 

Waxaa jira mala-awaal dhalanteed ah oo uu qofku 
sawirto, taas oo suurtagalnimadiisu sugnayn. 
Tusaale, in aad jeclaato ama jamato in aad iska 
duusho keligaa adiga oo aan adeegsan wax aalad 
ah. 

Bal aan ku soo xusuusiyo sheeko curis ahayd 
oo ku soo baxday buugga Soomaaliga suugaanta 
ee fasalka shanaad ee dugsiga H/ Dhexe. 

Ma tabcade Burweyne, wuxuu aabbe u ahaa 
qoys sabool ah oo aan duunyo xoolaad bartood 
lahayn, deggan aqal yar oo doqosh ah, ma qadaan 
mana dhergaan. Waa nin aad u neceb in uu 
hawshoodo ama waxqabto, haddana waa nin 
hammi badan oo mala-awaalkiisu tuso in uu 
noqon doono hantiile. 

Ma tabcade, xaaskiisa iyo xigaalkiisu waa kala 
quustayn dhiirriggelin iyo baraarujin in uu 
xoogsado si uu ubadkiisa u daryeello, wuxuu 
halkudhig ka dhigtay in uu hawl la’aan hantiile 
noqon doono. Maalinkii dambe ayaa loo sheegay 
in uu jiro nin murti badan oo wax badan og, oo 
deggan goob aad u fog, qofkii u tegona u sheega 
waxaa uu rabo iyo waxaa uu noqon doono, lana 
arko wuxuu sheego. 

Maalintii dambe ayaa wuxuu aaday goobtii 
loogu sheegay ninkii murtida badnaa ee wax 
walba yaqaanay. Intii uu sii socday ayuu jidka ku 
arkay waraabe aad u dhibaataysan oo dhogortii ka 
daadatay, xanuun ba’an hayo. Waraabihii ayaa 
wuxuu ma tabcade weyddiiyay meesha uu u 
socdo iyo muraadkiisa. Wuu u sheegay, waraabihii 
ayaa isaguna ka codsaday in uu ninkaas murtida 
badan usoo weyddiiyo xaalkiisa iyo daawadiisa, 
ma tabcade waa ka oggolaaday. 

In cabbaar ah markuu sii socday ayaa wuxuu 
hoos fadhiistay geed Gob ah, geedku waa 
ooyayaa, wuxuu weyddiiyay maxaa ku helay? 

Geedkii wuxuu uga sheekeeyay in uu u buko 
iyo in uu rabo in uu mirocllralo balse uusan 
weligiis dhalin, halkaasna dliibka ka haysto. Ma 
tabcade ayaa u sheegay ninka murtida badan ee 
uu u socdo, wuxuuna ka ballanqaaday in uu u soo 
weyddiin doono waxa haya. Ma tabcade wuxuu 
geedkii u sheegay in uu doonayo in uu noqdo 
hantiile isaga oo aan far dhaqaajin. 

Isaga oo sidaa jidka u sii haya ayaa waddadii la 
gashay meel xeeb ah, markii badda xeeligeeda uu 
marayay ayaa waxaa ku soo baxay kalluun 
dhammaantood cabanaya. Ma tabcade wuxuu u 
sheegay muraadkiisa iyo meesha uu socdo, 
iyaguna waxay ka codsadayn in ninka murtida 
badan u soo weyddiiyo xalkooda, haye iyo warsan 
ayuu ku yiri. 

Ugu dambayn, wuxuu u tegay ninkii murtida 
badnaa, wuxuu uga warramay wixii uu rabay, waa 
la soo dhaweeyay, waxaa la weyddiiyey in uu cid 
kale la kulmey iyo in kale? Ma tabcade saddexdii 
uu la kulmey xaalkooda ayuu uga warramey; 
Waraabihi, Geedkii Gobka iyo Kalluunkii. 

Murti badane ayaa yiri “Kalluunka waxaad u 
sheegtaa in dhuuntiisa ay dheeman ku jirto ilaa 
laga saarona uusan caafimaadayn; Geedkana 
waxaad u sheegtaa in hoostiisa qasnad dahab ah 
oo weyn ku jirto ilaa laga saarona uusan 
mirodhalayn; Waraabahana waxaad ku dhahdaa 
ma tabcade markaad cunto ayaad bogsan 
doontaa.” 


74 



Ma tabcade isagana waxaa loo sheegay in uu si 
hawlyar ku noqon doono hodan hantiile ah. Ma 
tabcade oo la dhacsan wixii uu u sheegay murti 
badane, taas oo ah in uu hawlyari hodan ku 
noqon doono ayaa wuxuu soo maray kalluunkii 
oo ka warsugaya, wuxuu u sheegay in dheeman 
ku jiro dhuuntooda ilaa laga saaro mooye aysan 
bogsan doonin. Kalluunkii ayaa ka codsaday in uu 
la baxo dheemanka dhuuntiisa ku jira maadaama 
uu baadigoobayo hanti, balse waa ka diiday oo 
wuxuu ku yiri si dhib yar ayaan uu ku noqon 
doono hantiile hodan ah. 

Wuxuu soo maray geedkii, wuxuu u sheegay in 
qasnad dahab ah hoostiisa ku duugan tahay, ilaa 
laga saarona uusan mirodhalayn. Geedkii wuxuu 
ku cataabay kaalayow la bax waadigii rabay in aad 
hantiile noqoto, ninkii ma tabcade ahaa waa ka 
diiday, wuxuu ku yiri hawlyaraan baan hodan ku 
noqonayaa iyo hantiile ee maxaa ciid faagfaag iyo 
qasnad jiid jiid i galshay. 

Ugu dambayn, wuxuu u tegay waraabihii, 
wuxuu ku wargeliyay in ma tabcade cuno mooye 
uusan bogsoonayn. Waraabihii ayaa weyddiiyay 
adiga maxaa lagu soo yiri? Ma tabcade wuxu u 
sheegay in uu hawlyari hodan hantiile ah ku 
noqon doono, waraabihii ayaa haddana 
weyddiiyay wuxuu la soo kulmay iyo in uu cid 
kale arkay? Ma tabcade wuxuu uga sheekeeyey 
kalluunkii dhuunta dheemanka ugu jirey, iyo 
geedkii qasnaddu ku hoos duugnayd, markii uu 
sheekadii dhammeeyey ayaa waraabihii qosol la 
dhacay ka dib ku booday, dhulka ayuu la galay, 

wuxuuna ku yiri: “Ma tabcade kaa weyn oo aan arki 
lahaa ma jiro. ” Sheekadan waxay dlmaamaysaa in 
guul walba aan lagu gaari karin hawlyar, blase u 
baahantahay dadaal iyo ka mirodhalinta mala 
awaalkaaga. Balse in aad yeelato mala-awaal 
dhalanteed ah waa kuu doqonnimo. Mala-awaal 
kasta waxaa suurtaggeliya adkaysi iyo shaqo adag. 

4. Shaqo Adag 

Guusha sideedaba laguma gaaro xaglo laaban, 
waayo waxay u baahan tahay shaqo adag. Waxaa 
tusaale kuugu dlan xikmadda Soomaalida ee 
oranaysa “Xag/o laaban xoolo kuma yimaadaan. ” 
Dhanka kale, qof walba wuu jecel yahay in uu 
iska guulaysto laakiinse su’aasha isweyddiinta 
mudan waa immisa qof ayaa diyaar u ah in uu 
halgan iyo waqti dheer ku bixiyo guusha? 

Geelleyda ayaa ku heesta marka ay 
waraabinayaa geela, iyaga oo isku guubaabinaya in 
aan loo kala harin hawsha adag ee geela: 

“Nin ludaa jecel 
Oo lurkaa neceb 
Haw labeynoo 
Haw lammaaneyn. ” 

Waxaa lagu guubaabinayaa dballinvarada iyo ninkii raba 
geel, in uu hawl adag u maro ilaalintiisa, raaciddiisa, 
waraabintiisa, baadigoobkiisa iyo cadaw ka 
jirkiisa, haddii kale uusan geel helayn. Ninka geela 
hawshiisa neceb ayaa laga habaaray taas oo ka 
dhigan in aanu helayn, weligiisna geel yeelanayn, 
ilayn kuma hawshoona sidee buu ku heli karaa? 

Beeralayduna murtidaas waxay ku soo koobtay: 
“Nin weliba geedkuu beerto ayuu mirihiisa gurtaa. ” 

u 

Shaqo waa xorriyad” 

* * * 

Guushu dhayal laguma helo noocay doonto ha 
ahaate. Abwaan Soomaaliyeed isaga oo ka hadlaya 
guusha gobannimada iyo madaxbannaanida, 
wuxuu yiri “Baaruuda qiiqdiyo haddaan, baaiver lagu 
raadin. Gobonnimo bilaash laguma helo, ban iska 
taaltaale. ” Sidoo kale, Axmed Moogi oo ka mida 
fannaaniinta Soomaaliyeed kuwooda ugu caansan 
ayaa wuxuu ku heesay sidan: 

“Tacabkaaga iyo 
Turuqaagu ivey 
Ku tilmaamayaano 
Wey ku toosiyaane 
Waxaad taransata 
Tiro kuu galoo 
Ileyn lagu tanaada 
Ta allee tallaabada. ” 

Wuxuu yiri Hendry ford “Si adag u shaqeyso si 
aad nasiib badane u noqoto.” Waxay la mid tahay 
qofna ma guulaysan isaga oo aan qaban shaqo 
adag. Yusuf Garaad mar isaga oo ka hadlaya sidii 
uu shaqada ku soo billaabay wuxuu yiri “Lacagtii 
iigu horraysay ee aan shaqeystay [Waxaan] ka soo 
saaray harqaan ka dib markii aan dhammaystay 
waxbarashada Dugsiga Hoose Dhexe ee 
Maxamuud Xarbi.” 

Sideedaba, in aad ku noolaato nolol wanaagsan 
ma aha mid fudud laakiinse in aad doorato oo aad 
dhahdo aniga waxaan u socdaa oo aan rabaa nolol 
wanaagsan adiga ayay kugu xiran tahay, ee ha isku 
xirin silsiladda cabsida, iskudday in aad guusha u 
shaqaysato waayo guuli waa loo shaqaystaaye. 

Waxaa jirta sheeko Soomaaliyeed oo 
dhexmartay wiil iyo aabihii oo Maxamed siibed 
ku qoray buuggiisa (Himiladaada Hano). Wiil kuray 
ah ayaa maalintii uu garaadsaday wuxuu aroor 
walba la kallahayay aabbihiis, una kallahayay 
badda si ay u kalluumaystaan.. .Wiilkii wuxuu 
maqlay in aakhiro dadku laba u qaybsamayo 
marka isaga oo raba in uu hubiyo in jannada iyo 
cadaabta subax walba shaqo loo kallahayo ayuu 
aabbihiis waydiiyay “Aabbow akhira shabaag ma 
la dhiganayaa?” Yacni wuxuu ula jeeday aakhira 
ma la xoogsanayaa ama shaqo ma jirtaa. 

Odayga si uu su’aasha uga jawaabo ayuu 
cabbaar fikiray markaas ayuu ku yiri “Maandhow 
ninna macna la’aan meel uma fadhiyo.” 
Jawaabtiisii waxay noqotay in uu dhaho 
wiilkaygiyow u malayn maayo in qofna macne 
la’aan meel isaga fadhiyo, aakhira waa qof walba 
iyo abaalgudkii uu mutaystay intuu ifka joogay. 
Murtida ku jirta sheekadu waxay tahay sida ay 
muhiim u tahay in qofku uu xoogsado meel kasta 
oo uu joogo sidaas ayaa layskugu dardaarmi jiray 
dhaqankii hore ee Soomaalida. 

Sikastaba, in aad heer sare gaarto kuma xirna 
nasiib ee waa natiijo ka dhalatay shaqo adag; 
sidoo kale wax walba oo aad maanta ku 

raaxaysanayso ama aad isticmaalayso waa wax ku 
yimid dadaal iyo shaqo adag. Dhanka kale, qof 
walba oo naga mida wuxuu helaa tallooyin ku 
saabsan dhanka nolosha, weli waan xusuustaa 
tallooyinkii aan ka helay hooyadii waagii aan 
kurayga ahaa, waxaa ka mida in aan shaqeysto oo 
aan xoogsado. 

Waxaa jirta sheeko na-dhexmartay aniga iyo 
wiil dhallinyaro ah oo aan ku kullanay maqaayad 
dhexdeed. Wuxuu ii sheegay in uu ka shaqeeyo 
meel garaash ah oo baabuurta lagu rinjiyeeyo, ka 
hor inta uusan ka mid noqon shaqaalaha rasmiga 
ee mushaariga, wuxuu ku shaqeyn jiray lacag 
la’aan. Waxaan weyddiiyay shaqada ka warran? 
Wuxuu ii sheegay in shaqadu ay adag tahay balse 
u baahan tahay dulqaad. Waxaan kaloo 
weyddiiyay xaas ma leedahay? Isaga oo ilka 
caddaynaya ayuu igu yiri “Haa mardhow ayaan 
guursaday.” Wuxuu sii raaciyay “Ka hor inta aan 
ka mid noqon shaqaalaha rasmiga ee mushaariga, 
waxaan qaadan jiray lacag yar oo bas raac ah, 
lacagtaas ayaan aruursaday ka dib waxaan 
go’aansaday in aan guursado.” 

Waxaan weyddiiyay in uu mar ku fikiray in uu 
shaqada ka tego iyo in kale? Wuxuu yiri “Haa 
dhowr jeer ayaan ku fikiray in aan ka tego balse 
maysan ii suurtaggelin.” Intaas wuxuu ku sii daray 
“Nasiibwanaag, hadda xaas ayaan leeyahay 
mushaar fiican ayaan qaataa, laakiin haddii aan 
shaqadan usoo dhabar adeegi lahayn, oo aan usoo 
dulqaadan lahayn maanta ma soo gaari lahayn 
horumarkan iyo isku-filnaashahan.” 

Haddaba, xiisaha ay sheekadu leedahay waxay 
tahay shaqo adag iyo dulqaad badan waxay ku 
gaarsiiyaan horumar iyo isku-filnaasho dhanka 
nolosha ah. 

QAACIDDADA GUUSHA 


"Noqo qofwanaagsan balse waqti badan yuusan 
kaaga lumin in aad dadka ka dhaadhiciso 
in aad tahay qof wanaagsan" 

Abwaan Xasan Dhuxul Laabsaalax 


B errigii Soomaalidu u safri jirtay sucuudiga 
oo loo yiqiin janaalayaasha ayaa oday reer 
baadiye ahaa, oo siduu baadiye uga yimid 
magaalada la keenay, isla markiina tikit loogu 
jaray dalka sucuudiga ayaa wuxuu tegay 
magaalada jidda. Dadkii la socday waxay u 
geeyeen dad ay qaraabo ahaayeen, habeenkii ugu 
horreeyay markii uu soo qubeystay oo casho la 
siiyay ayuu raggii gutiga degganaa u sheegay in ay shaqo u 
soo raadiyaan, balse waxay ku dhaheen adeer shaqadu ma 
sahlana adigana af-carabiga ma taqaanid marka 

wax yar iska joog inta aad luuqadda ka baranayso, 
annagaa waxaad cunto iyo meeshaad seexanayso 
dammaanad qaadayno. 

Wuxuu ugu jawaabay aniga ma joogi kari 
waayo xoolihii kud ayaa iga laayay, carruurtii oo 
abaari haysona waan ka soo tegay marka si 
degdeg ah shaqo hala iigu raadsho. Inta ay haye 
dhahayn ayay subax kasta hurdada ka soo 
toosaan, shaqadooda aadaan, odaygiina guriga 
ayuu iska dhex fadhiyaa. 

Habeenkii dambe markay soo noqdayn mid 
kasto isaga oo daalan ayay iska seexdaan. Subaxdii 
dambe intay labistayn ayay shaqadii aadayn, 
odaygiina inta uu labistay ayuu ka daba baxay, 
wuxuu sii maqnaadaba waxay yimaadeen guriga 
oo cidlo ah, odaygiina maqan yahay, iyaga oo 
welwelsan ayuu halmar albaabka soo garaacay, 
waa laga furay waxay ku dhahayn adeer intee ku 
maqnayd? 

Wuxuu ku yiri shaqo ayaan raadsaday waxay 
mar labaad weyddiiyeen adeer luuqadda maba 
taqaanide sidee dadka isku fahamtayn? Wuxuu ku 
}ih ‘‘Maandhayskow shan taroole isma af kasi waayo.” 
(idavgii meel dhismo ka socdo ayuu shaqo ka doonay, 
shaqadiina wuu helay . 1 x 

Haddaba, xikmadda ku jirta sheekadu waxay 
tahay weligaa waxaad rabto raadso qofkale haka 
sugin, isku kalsoonow, ogowna in qofkii la 
yimaada doonis dhab ah uu helo. 


18 Sheekadan waxaa laga soo xiktay bogga aammina muuse wehliye ay 
ku leedahay barta xiriirka bulshada ee faysbuug. 

Qofka guulaysta ma sugo in ay cidi ugu 
kaalmayso xaqiijinta hadafkiisa, balse marka uu 
arko in uu xaqiijin waayo waxyaabaha qaar, wuu 
garan karaa meesha uu ka heli karo kaalmo ka dib 
kama istaago ilaa uu ka gaaro bartii uu 
hiigsanaayay. Sikastaba, haddii aad doonayso in 
aad ka salgaarto hadafka nolosha marnaba ha 
sugin kaalmada qofkale, marka hore fadhiga ka 
kac oo raadso guusha aad u baahan tahay. 

Kalsoonida Nafta 

Kalsooni waa dareenka aad ka qabto naftaada 
ama waa waxa aad ka aamminsan tahay naftaada. 
Haddaad isku aragto qof aan wax qabsan karin, 
nolosha ka dhacsan, nasiibdarran, sidoo kale aad 
naftaada ka qabto aragti taban, waxaad 
noqonaysaa col hortii jabay! Adiga iyo guuli isma 
arki doontaan waayo guushu waxay u martisaa 
qofka naftiisa ku kalsoon. 

Dhanka kale, in aad naftaada ku 
kalsoonaato macnaheedu ma aha in aad tahay qof 
ay islaweyni ku jirto, laakiinse haddii aad tahay 
qof islaqab weyn oo aan dadka ula dhaqmin sida 
wanaagsan, taasi kalsooni ma aha ee waa cudur 
nafsaani ah, marka waa muhiim in aad naftaada 
ku qabto kalsooni togan, taas oo ka arradan 
islaweyni, aammintona in aad tahay qof muhiim 
ah oo wax qabsan kara. 

Kalsoonidu waa lafdhabarta guusha haddii 
aysan kalsooni jirin way adag tahay in aad si 
qurux badan u guulaysato. 

Dhanka kale, kalsooniddarradu iyadana waxay 
lafdhabarka ka jebisaa guusha, waxay kaa dhigtaa 
qof aan dhaqaaqi karin waayo waxay kugu 
beeraysaa cabsi aan jirin. Kalsooniddarradu waxay 
mararka qaar saameyn ku yeelataa nolosha 

qoyska, shaqada iyo waxbarashada. Haddii aad 
tahay ruux aan naftiisa ku kalsoonayn, way kugu 
adkaanaysa sidii aad u maarayn lahayd 

dhibaatooyinka ku soo wajaha. Una fiirso 

maskaxda bini’aadamka waxay inta badan isku 
shuqlisaa uruurinta farriimaha taban. 

Culummada dersa cilmunafsiga waxay 

sheegaan haddii qofku badsado fekradaha taban 
ee xuma sheega ah, waxay qofka dhaxalsiisaa in 
uu noqdo qof aan waxba qabsan karin. 
Fekradahaasi waxay isku beddeli karaan kuwa 
ficil, dhaqan iyo caado ah. Kalsoonidu waa mid 
ka mid ah albaabada ugu muhiimsan ee laga galo 
guusha. Haddii aad kalsooni isku qabto shaki 
kuma jiro in aad noqonayso qof ka guul gaari kara 
guul walba oo maankiisu janto. 

Diinteena suubban waxay na-baraysaa in aynu 
noqono kuwo dhinac kasta ka leh kalsooni 
buuxda keli aysan ahayn wax ku saabsan nolosha 
balse ay tahay in sideedaba aynu la imaano go’aan 
qaadasho ku dhisan kalsooni weyn. Alle wuxuu 
leeyahay “Waxaad talo saarataa Eebbe aan 
dhiman ee nool mar kasta taasina waa arrinta ugu 
adag ee ku baraysa in taladu tahay mid Alle oo 
keliya.” 

Ha ku qancin wax yar oo dhalanteed ah balse 
noqo qof hankiisu weyn yahay oo leh yool, iskana 

ilaali shakiga badan, waayo wuxuu keenaa 
kalsooniddarro sababi karta guuldarro. Meel sare 
ku qoro xikmadda oranaysa: Haddaad doonajso in 
aad la duusho shimhirka haivada sare maraja ivaqti 
badan juusan kaaga lumin digaagga dhulka hoose socda. 

Guusha iyo guuldarrada, labaduba ma aha wax 
mar keli ah iska dhaca ee waa natiijada dadaal 
socday waqti badan, markaad diiddo in ay ku 
hakiyaan duruufaha isbeddelaya ee aad weerar 
joogta ah ku hayso yoolkaaga, la seexato, lana soo 
toosto, markaas ayay macne yeelanaysaa 
kalsoonida nafta. 

Dabcan kalsoonida nafta waa furaha guusha, 
waana sharafka uu ku faano guulayste walba. Inta 
aad yara nasato nafsaddaada shir la qaado, ka fikir 
sida ay wax u socdaan, isweyddii hawlihii ku soo 
maray, kuwii aad ku guulaysatay iyo kuwii aad ku 
guuldarraysatay, kala sheekayso nafta hawlaha ku 
horyaalla ee u baahan in aad dhammaystirto. 

Macluumaad Raadin 

Haddii aad iskuddaydo in aad wax samayso ama 
soosaarto wax cusub, waxaad arkaysaa in hortaa 
dad kale sameeyeen, taasina waa xog wanaagsan 
waayo looma baahna in aad dib u hal-abuurto 
kumbuvuutar, gaari, kaamiro, marwaxad iwm, 
maxaayeelay horay ayaaba loo hal-abuuray marka 
shaqadaada way iska dhib yar tahay keli waa in 
aad raadisaa xog kaa caawinaysa guusha aad 
doonayso in aad xaqiijiso. 

Dhanka kale, haddii aad rabto in aad ku safarto 
badda biyaha furan waxaad u baahan tahay in aad 
hesho jiheeye kugu haga waddada saxda ah ee ku 
gaarsiin karta hadafkaaga, sow sidaas ma aha? 
Hannaanka ku dhisan xog raadinta waa hab 
kusalaysan saadaalin lagu gaari karo yool ku 
dhisan garaad iyo xeer dejisan. Sidoo kale, waxaa 
jira hannaan kale oo loo yaqaano adeegsiga dadka 
kale aqoontooda. Haddii aad iskuddaydo in aad wax 
cusub samayso marka hore waa in aad heshaa 
tusaale aad kaga dayan karto waxa aad rabto in 
aad samayso. 

Sideedaba, guusha meel fog kaama jirto keli 
waxaad u baahan tahay in aad hesho qof toosh 
kuugu ifiya, oo ku tusiya sida loo abbaaro 
waddada guusha. 

Dhaqanggelinta Macluumaadka 

Waxaad u dhaqaaqday waddada guusha markii 
aad heshay xog ku saabsan sidii aad ku gaari 
lahayd guul, xogtaas oo ah dhaqangelinta wixii 
aad soo baratay. Midna ku baraarug, aqoon aan 
ficil lahayn waxay la mid tahay aqoon la’aan. 

Waxaa kaloo jira dad hela xogta balse dib u 
dhiga oo la suga waqti ku habboon, marka ha ku 
hodmin hadallada taban ee ku oranaya ma ahan 
waqtigii ku habboonaa. Xilliga ugu habboon ee 
aad dhaqangelin karto waa waqtigan, isla hadda 
bilow dhaqangelinta xogta uu ku siin doono 
buugga. 

Sida ku qoran buugga (Sajniska aad ku gaari 
kario hodantinnimoj ee uu qoray Wallace D. 
Watdes 19 wuxuu yiri “Ha sugin in deggaanku ku 
beddello laakiin adiga sabab u noqo sidii aad ku 
beddeli lahayd deggaanka adiga oo u sii maraya 
ficillada iyo tallaabooyinka aad qaadayso.” Waxaa 
kuu habboon in aadan sugin guusha, ee iskudday 
in aad adiga raadiso. 

Hambalyo! Adigana isku hambalyeey maxaayeeiay 
waxaan kuu sameeyay qaadddo fudud oo aad adeegsan 
karto si aad u gaarto guuloo dhan. 

Qaaciddada Guusha 

Himilo lagu daray Yool lagu daray Jamasho lagu 
daray Go’aan lagu daray Xirfad lagu daray 
Kalsooni lagu daray Rumayn lagu daray 
Joogtayn waxay ku gaarsiin karaan GUUSHA 
aad raadinayso! 

Hubanti, in taladu kuu suuban tahay subaxa 
aad joogto ee waxaan talo kugu siinayaa in aad 
dhaqangeliso qaaciddadan. Haddii aad sidaas 
fasho, oo aad naftaada u bandhigto waa hubaal in 
aad heli karayso mirodhal aad ku faraxdo, weliba 
in aad si dhaqso ah ku gaarayso guusha aad u 
qalanto. 

Waxaa jirta sheeko ku qoran buugga 
(Xorriyadda ma aha bilaash) ee uu qoray Dr. Shive 
Khera, waxaa jiray koox doolli (Jiir) ah, oo 
kuwada noolaa hal guri, gurigaaasna ma joogin 
bisad (Mukulaal ama yaanyuur) marka doollidu 


19 Wallace D. Wattles: waa qoraa, dhiirriggeliye, una dhashay dalka 
maraykanka. 

waxay samayn jireen inta ay bannaanka usoo 
baxaan ayay waxay rabaan cuni jireen, qasi jireen 
ilaa markii dambe ninkii guriga lahaa uu 
keensaday bisad u tabba baran sida doollida loo 
ugaarsado. 

Doollidii cabsi ayaa soo foodsaartey waayo 
markii hore waxay haysteen xuriyad ay bannaanka 
ugu soo baxaan, laakiinse hadda godkooda kama 
soo baxaan. Sidaas darteed way isku yimaadeen si 
ay uga tashadaan halista soo foodsaartey, waxay 
go’aansadeen in ay la taliye raadsadaan markii ay 
la taliyihii u tageyn ayay u sheegeen dliibka haysta, 
waxayna ka codsadeen in uu talo siiyo. 

La taliyihii wuxuu ku yiri “Taasi waa iska 
fudeed keliya waxaad samaysaan intaad gambaleel 
(Dawan) soo qaadataan qoorta uga xira bisadda si 
aad u maqashaan dhawaqa gambaleelka marka ay 
xagiina u soo socoto.” Aamusnaan ka dib ayaa 
doolligii ugu yaraa wuxuu la soo booday “Yaa u 
dhowaan kara oo gambaleelka qoorta ugu xiri 
kara? La taliyihii wuxuu ugu jawaabay taasi aniga 
shaqadaydu ma aha keliya talo fiican ayaan idin 
siiyay. 

Maalin ka dib ayaa doolligii yaraa wuxuu la 
yimid fikrad wanaagsan taas oo ahayd markii ay 
bisadda seexato in caanaha loogu daro kaniiniga 
hurdada, markii ay seexatona gambaleelka qoorta 
loogu xiro. Sidii ayay sameeyeen taasina waxay keentay in 
ay xohyaddoodii dib u helaan, cabsidiina ay sidaas ku daysay. 

Si kastaba, dulucda sheekadu leedahay waxay 
tahay ogow taladu in ay marwalba adiga wax ku 

tareyso, ee waxaan talo kugu siinayaa 
dhaqangelinta qaaciddada guusha. 

Si aad u adeegsato qaacidadda guusha marka 
hore garo waxay tahay himiladaada, ka dib dejiso 
yool, lana imow kalsooni, yeelo tab ama xirfad, 
sidoo kale jeclow oo u boholyow yoolkaaga, 
qaado go’aan adag oo aan laablakac ahayn, 
gaadiidna ka dhigo xeerka joogtaynta. 

Yeelo Tab ama Farsamo 

Weerta tab waa wax aad si wanaagsan u taqaan. 
Tusaale, Fardafuul, Shiishyahan, Ugaaryahan, 
Oradyahan. Fardafuulku waa nin yaqaan tabta iyo 
habka loo hannaaniyo fardaha marka aad 
guradooda saarantahay, sidoo kale waa nin kala 
yaqaan, fardaha jaadadkooda, da’dooda iyo sida 
ay u kala orod badan yihiin, sida mid weliba meel 
ugu fiicanyahay, dhaqankooda iyo alabkooda 
ayaan oran karnaa waa tabyaqaan fardood. 

Xilligii ay muslimiinta u soo haajireen 
Magaalada Madiina ayaa Nebiga (swc) wuxuu laba 
laba u walaaleeyay Ansaar iyo Muhaajiriin, waxaa 
jiray laba saxaabi oo la walaaleeyay, kuwaas oo 
kala ahaa Sacad ibnu Rabiic iyo Cabbdiraxmaan 
ibnu Coof, Alle ha ka raalli noqdo. 

Sacad wuxuu ka mid ahaa dadka ugu xoolaha 
badan Ansaar dhexdeeda wuxuu ku yiri “Aniga 
waxaan ka mid ahay dadka ugu xoolaha badan, 
laba xaasna waan leeyahay marka xoolahayga laba 
u dhig qeyb qaado, sidoo kale xaasaskaygana soo 
eego tii ku qanciso ayaan kuu furi doonaa.” 

Mawqifkii Cabdiraxmaan ibnu Coof wuxuu 
ahaa mid la yaab leh, wuxuu ugu jawaabay “Alle 
hakuu barakeeyo ee suuqa i tus.’” Cabdiraxmaan 
wuxuu ahaa qof ku kalsoon naftiisa, sidoo kale 
wuxuu ahaa qof leh tab iyo xirfad ku salaysan sida 
wax loo kala dillaalo. Waqti dheer kama soo 
wareegan, waxaa kulmay Nebiga (swc) iyo 
Abdirahman Alle ha ka raalli noqde. Nebiga swc 
wuxuu arkay Abdirahman oo wajigiisa ka 
muuqato farxad markaas ayuu weyddiiyay waa 
sidee arrinkaagu? Abdirahmaan wuxuu ugu 
jawaabay Rasuulka Allow waan guursaday. 
Nebiga (swc) wuxuu mar kale weyddiiyay 
immisaa meher u siisay? Wuxuu ugu jawaabay 
laftimireed dahab ah. 

Xiisaha ay sheekadu leedahay waxay tahay 
haddii aad naftaada ku kalsoon tahay, sidoo kale 
aad leedahay xirfad waxay kugu dhalinaysaa in 
aad ficil samayso, adiga oo u socda dhanka 
yoolkaaga. 

u 

Qof aan dhibtoon ma dheefsado” 

* * * 

Tabta ama xirfadda mararka qaar waxay kuu 
noqon kartaa shabaagtii aad ku daban lahayd 
kalluunka aad isla markaasi u baahan tahay. 
Haddaba, su’aasha isweyddiinta mudan waxay 
tahay sidee ayaad ku daban kartaa kalluun adiga 
oon soo baran sida loo kalluumaysto? Dabcan, 
Haddaad doonayso in aad ugaarsato guusha waa 

in aad la timaaddaa tabtii iyo xeeladdii aad ku 
ugaarsan lahayd. 

Waxaa jirta sheeko 20 ku saabsan hooyo 
Soomaaliyeed oo ku noolayd mid ka mid ah 
xeryaha qaxootiga Kenya. Xeryaha waxay ku 
yaallaan deggaanka soohdimaha ee u dhaxeeya 
labada dal: Kenya iyo Soomaaliya. Koraad Cabdi, 
waxay ku soo barbaartay nolol sabool ah, 
aabbahayd wuxuu dhintay iyada oo yar, si ay ugu 
filnaanto nolol maalmeedkeeda ayay khudaar ku 
gadi jirtay suuqa iyada oo gabar yar ah. 

Koraad, dadka intooda badan waxay u 
yaqaanaan Sacdiyo marnaba ma iloobin noloshii 
adkayd ay ku soo kortay. Mar iyada oo la 
hadashay wargeyska ‘Mogadishu Times,’ waxay 
tiri: “Maalinna waan quudan jirnayna maalina waa 
qadi jirney.” Waxay sii raacisay in markii ay dhashay 
gabadheeda in aysan saddex maalmood helin wax 
ay cunto. Heerkaas ayay saboolnimo ka gaartay. 

Sacdiyo, waxay aad ugu fiicnayd cunto kariska 
markii ay timid dalka maraykanka ayaa saxiibadeed kula 
taliyeen in ay ka ganacsato cuntada ay kariso waayo iyada 
oo qax(X)tiga joogta ayay samayn jirtay cuntooyinka 
macmacaanka ah. Waxay bilowday in ay ganacsi ka 
samayso oo ay iibiso basbaaska ay gurigeeda ku 
samayso, oo uu qof walba jeclaaday. 

Siddeed sano ka dib waxay hadda madax u 
tahay shirkad raasul maalkeedu lagu qiyaasay 
labaatan milyan oo doollar. Basbaaskeeda waxaa lagu 
gadaa dukaamada ugu waaweyn ee dalka 


20 Sheekadan waxaa laga soo xigtay: http:// mqtimes.com/Pp— 1267 

maraykanka, sidoo kale waxaa laga sameeyay 
qoraallo badan. 

Dadka ka hadlay basbaaskeeda waxaa ka mid 
ahaa duqii hore ee magaalada Minneapolis, R. T. 
Rybak. Shirkadda ay madaxda ka tahay marka 
lagu qiimeeyo suuqyada maraykanka wuxuu u 
qalmaa boqol milyan oo doollar, waxay waxaas 
oo dhan samaysay iyada oo ah hooyo korinaysa 
sagaal carruur ah. 

Haddaba, xikmadda ay sheekadeedu leedahay 
waxay tahay haddii aad dadaasho sida ay Sacdiyo 
u dadaashay oo kale, adiga oo kaashanaya 
tabtaada iyo xirfaddaada aqooneed, hubanti inaad 
ka guul gaari karto yoolkaaga. 

Fiiri shaxda hoose ee aan kuu sameeyay, 
waxaad isbarbardhig ku samaysaa celceliska 
dhibcaha ay haystaan saddexda qof iyo adiga 
dhibcahaaga, adiga oo dhammaystiraya qaybta ka 
bannaan shaxda. 

Marka hore ku bilow magacaaga. 

Shaxda Guusha 



B. Gates 

A. Dangoti 

Guuldarrole 


Himilo 

80 

90 

12 


Yool 

77 

73 

15 


Jamasho 

70 

89 

10 


Go’aan 

95 

92 

11 


Xirfad 

92 

78 

20 


Kalsooni 

80 

75 

3 


Rumayn 

99 

80 

5 


Joogtayn 

90 

91 

13 



85% 

83.5% 

11% 

Labada qof waa Bill gates iyo Aliko Dangoti, 
waa laba qof oo guushooda la wada ogsoon 
yahay, balse guuldarroole wuxuu helay in ka yar 
boqolkiiba konton, taas oo ah dhibco ka yar intii 
loogu talaggalay in loogu gudbo xayndaabka 
guusha, wuxuu sidaas ku noqday guuldarroole. 

Abwaan Gaariye, Alle ha u naxariiste wuxuu 
yiri: 

“Haddan gugii kuu kordhaa 
Gabow mooje ku tarin 
Garaad ijo ivaajo arag 
Ogoiv magudbaad tahee. ” 

Sidoo kale, Feeryahankii Maxamed Cali kalaay, 
isagana wuxuu yiri “Qofka isaga oo 50 jir ah 
dunidaan u arko waaggii uu 20 jirka ahaa qofkaasi 
wuxuu dibudhacay 30 sano.” Ujeedku waa haddii 
aad weli joogto meeshii aad joogtay shan sano ka 
hor, oo aadan kordhisan garaad iyo ogaal toona 
ogow waxaad u baahan tahay in aad isku 
miisaanto shaxda guusha, waayo? Waxay kaa 
caawinaysaa in aad miisaanka isa saarto oo aad is 
qiimayso inta aad u jirto guusha. 

Shaxda guusha waa halbeeg ku habboon in loo 
adeegsado horumarka nolosha. Dabcan, guusha 
waa saameyn ka dhalatay sababo isku tegay sida 
himilo, jool, jamasho, go ’aan adag, xirfad, kalsooni ijo 
joogtajn. Sikastaba, haddii aad ogtahay in guushu 
kaaga xiran tahay tallaabooyinka iyo falalka aad 
horuqaaddo in aad sii fadhiso waa kuu 
doqonnimo, hurdada ka toos oo faraskaaga ha 
dheereeyo. 

HA CUDURDAARAN 


"Jooji dhaqan walba oo kugu caawin 
kara in aad Cudurdaarato" 


D adka intooda badan waxay waqtigooda ku 
lumiyaan sidii ay cudurdaarro badan u 
samayn lahaayeen. Waxaad arkaysaa dad badan 
oo fursad u heli kara in ay waxbarasho aadaan 
balse aan waxbaran, markii aad weyddiiso sababta 
waxay billaabayaan cudurdaarro tiro badan. Taasi 
waxay ku tusinaysaa in cudurdaarku uu ka mid 
yahay mid ka mida ceebaha uu bini’aadamku 
leeyahay. Cudurdaarku waxaa saldhig u ah 
sababta uu qofka ka dhigto gabaad iyo gaashaan 
uu isaga dhigo in dhaliil ama eedi uga timaaddo 
cidda uu markaasi u cudurdaaranayo. Sidaas 
darteed, dadku waxay isku khaldaan sabab 
sheegid iyo cudurdaarasho. 

Sabab sheegiddu waa wax ku dhisan run 
madaxbannaan, taas oo aan ahayn wax xaggaaga 
ka yimid, masuuliyaddeedana aadan lahayn halka 
cudurdaarashadu ka tahay iskudday aad naftaada 
kaga difaacayso eedda iyo in aad diiddan tahay 
masuuliyadda. 

Tusaale, beri waxaa jira kulanka guud ee 
shaqaalaha shirkadda, waana lagu wargeliyay, 
waxaa kaloo lagaa doonayaa in aad ka soo 
qaybgasho. Waad ka soo daahday kulankii, markii 
lagu weyddiiyey waxaad ku cudurdaaratay in 
baskii kaa tegay. Taasi waa cudurdaar, balse ma 
aha sabab kaa reebi karta in aad ka soo qaybgasho 
kulanka, weliba aad ku timaaddo isla waqtigii 
loogu talaggalay. 

Sababtu waa in ay tahay wax dhacay oo aadan 
masuuliyaddeeda lahayn. Ka warran haddii aad 
dhihi lahayd baskii aan saarnaa ayaa dhex ku 
halaabay, taasi waxay noqon kartaa sabab waayo 
cilladda buska ma aha wax xaggaaga ka yimid ee 
waa qaddar Alle. 

Dadyowga sameeya cudurdaarka waxay u 
badan yihiin kuwa isticmaala kelmedaha sida: Iga 

raalli noqo, ivaan soo daahay, ivaqti ayaan u waayay, 
hurdo ayaa ila tegtay, ivaan haivshooday, ivaan 
hilmaamay, ivaan ka daaley, sidoo kale dadku 
waxyaabaha ay inta badan ka cudurdaartaan ivaxaa ka 
mida waqtiga. 

Dadka qaar markaad weyddiiso maxaad wax u 
qabsan weyday ama wax u baran weyday, 
durbadiiba waxay la soo boodaan waqti uma 
aynan hayn. Ha ka been sheegin waqtiga waayo 

waxaad haysataa waqti la mida waqtigii ay 
haystayn Nabi Mohamed CS, Saxaabada RC. Iyo 
rag badan oo dunida magac kaga tegay sida:: 
Albert Einstein, Thomas Edison, Mohatma 
Ghandi waana afar iyo labaatan saac. 

Haddii aad waqtigaaga wax ku qabsan weyday 
xaq uma lihid in aad ka been sheegto, oo aad 
cudurdaar ka dhigato waqtiga. 

u 

Noqo sida birta oo kale, ha noqon muraayad, 

hana samayn cudurdaar si uusan dubbaha 
kuu kala dhantaalin” 

*** 

Cudurdaarku waa sidii dubbaha oo kale, waayo 
dubbaha haddii uu muraayad ku dhaco wuu 
burburiyaa, balse haddii uu ku dhaco birta wuu 
qurxiyaa, adigana noqo sida birta oo kale, ha 
noqon muraayad, hana samayn cudurdaar si 
uusan dubbaha kuu kala dhantaalin. Intaas waxaa 
sii dheer, haddii aad markasta cudurdaarato ogow in 
guuldarro lama huraan tahay. Cudurdaarka aynu 
sameyno lamaxisaabin karo, adiga un dib isku 
xisaabi immisa jeer ayaad cudurdaar samaysaa 
maalin walba? 

Tusaale, markaad shaqada ka soo daahdo 
maxaad maamulahaaga u sheegtaa? Haddii aad ka 
soo daahdo qof aad ballantayn maxaad qofkaasi 
ku qancisaa? Shaqo lagaa rabay in aad qabato 
haddii aad u qaban weyso sidii loogu talaggalay 
maxaad samaysaa? Iskusoowadadduub, jawaabtu 
waa cudurdaar! Waxaad arkaysaa qof hiigsan 

waayay yoolkiisa, wuxuu sheegtaaba waa 
cudurdaar tiro badan, laakiin natiijadu waa in 
uusan weli gaarin yoolkii uu hiigsanaayay. 

Waxaa jira dad badan oo yaraantoodii wax soo 
baran, haddii aad weyddiiso, sababta keentay in 
aysan waxbaran waxay u badan tahay in ay kuu 
sheegaan cudurdaar, haddii aad ku dhahdo 
Mudane/Marwo weli waxaad haysataa kansho iyo 
waqti aad aqoondarrada kaga bixi karto ee diyaar 
ma u tahay? 

Waxay u badan tahay in ay cudurdaar ka 
dhigtaan da’da, waqtiga, gacan marnaan iwm. 
Waxaa suurtaggal ah in uu ku dhaho, waxaan 
ahay lixdan jir hadda miyaan iskuul fadhiisan 
karaa; maskaxdaydu way cuslaatay; haleelkaa igu 
yar. Taasi ma run baa? Maya waa been abuur ku 
dhisan cudurdaarasho. 

Bal aan kula wadaago sheeko ku saabsan nin 
oday lixdan jir ah, wuxuu degan yahay magaalada 
balcad ee gobolka shabeellaha dhexe. Wuxuu 
tusaale dhab ah u noqday kuwa isku hawlay in ay 
ku cudurdaartaan amminxumo iyo da’da, isaga oo 
60 jir ah ayuu u fadhiistay imtixaanka dugsiga sare 
ee sannad dugsiyeedka 2015-2016. 

Wuxuu yiri “Markii aan billaabay waxbarashada 
dadku waxay u arkaayeen wax aan suuraggal 
ahayn balse maanta ayay ku baraarugayn 
suurtaggalnimada wax walba, sidoo kale hadda 
waxaan qorsheynayaa in aan sii wado 
waxbarashada ilaa aan ka gaaro heer 
jaamacadeed.” 

Sikastaba, xiisaha ay sheekadiisu leedahay 
waxay tahay in uu tusaale nool u noqday qof 
walba oo da’diisa oo kale ah, in uu iskuul aadi 
karo, waxbaran karo, fasal fadhiisan karo, 
jaamacadna ka qalinqoran karo laakiin aysan isku 
xirnayn da’da iyo waxbarasho la’aan. 

Zulfiya Gabidullina waa haweeney 50 jir ah, oo 
ka soojeedda dalka Kazakhstan. Waxay noqotay 
haweeneydii ugu horreysay ee ku guulaysatay 
biladda ciyaaraha fudud olombikada gu’gii 2016. 
Waxay gaartay yoolkeedii, iyada oo u soo hoyisay 
dalkeeda biladdii ugu horreysay ee ciyaaraha 
olombikada. 

Iskahilmaam cudurdaarasho, keliya waxaad 
hurtaa sannado yar oo aad dhib dareemayso, inta 
ka dhiman noloshaada waxaad ku noolaan 
doontaa nolol ku dhisan riyaaq iyo reynreyn 
nololeed. 

Garo Sacaaga 

Maxaad u cudurdaarataa? Dadka cudurdaarka 
badan waxay marwalba isku hawlaan sidii ay 
naftooda uga bari yeeli lahaayeen khaladaadkii ka 
dhacay, iyaga oo dusha uga tuura dad kale. 
Cudurdaarku waa been abuur laysaga badbaadiyo 
daldaloolka muuqda. 

Waxaa jirta sheeko ku saabsan dadka cudurdaarrada 
sameeya, sheekadu waxay ku magac dheer tahay 
sacaaga dil. Waxay ku qoran tahay buugga 
(Himillaadaada Hano) ee uu qoray Maxamed 
siibed. Asalka sheekadan waxaa laga soo xigtay 

buugga (Beri baa ivaxaa jiray Sac) ee uu qoray Dr. 
Cru^ Camilo. 

Waxaa jiray nin murti badan oo dadku talo iyo 
waano u raadsadaan. Maalin maalmaha ka mida 
ayaa waxaa u yimid wiil dhallinyaro ah, wuxuu 
weyddiistay murti waxtar u leh noloshiisa si uu 
wax u qabsado adduun iyo aakhiraba. 

Murti badane wuxuu uu ballanqaaday in uu tusi 
doono waxa murtidu tahay. Waxay isla galayn safar 
dheer, habeen iyo maalin waxay socdaynba, 
Murti badane wuxuu wiilkii u sheegay in uu 
raadinayo reerka ugu saboolsan tuullada ay 
marayaan. 

Wax yar dabadeed ayay arkeen guri doqosh ah, 
guriga bannaankiisa waxaa ku xiran sac reerku 
leeyahay. Reerku wuxuu ka koobnaa sideed qof, 
sideeddaas qof waxay giddigood ku hawlan yihiin 
sacaas: mid lisa, mid caws u dhiga, mid daajiya, 
mid moorada u ooda. Murti badane wuxuu wiilkii 
ku yiri “Caawo reerkaan ayaynu u hoyanaynaa.” 
Reerkii waa soo dhoweeyeen martida u timid 
iyaga oo ka cudurdaartay in sacaas caanihiisa 
mooyee aysan wax kale awoodin. 

Isla habeenkii Murti badane wuxuu reerka ku 
wargeliyey in subaxa hore arroortii sii dheelman 
doonaan, waana nabdeeyay reerka. Inta aysan 
dheelman ka hor, Murti badane intuu billaawe la 
baxay ayuu sacii reerka gowracay. Wiilkii ayaa ku 
qayliyay “Sacaas keliya ayuu reerku lahaa ee 
maxaad u dishay.” Murti badane qayladii wiilka 
dhegjalaq uma siin ee socodkiisa ayuu iska sii 
watay. 

Hal sano markii ay ka soo wareegtey ayaa 
Murti badane iyo wiilkii waxay yimaadeen 
tuulladii ay saca reerka kaga dileen, wiilkii ayaa 
garan waayay gurigii waayo gurigii doqoshka ahaa 
waxaa beddelay guri cusub oo dhagax ah, guriga 
hortiisa waxaa ku horyaalla beer aad u ballaaran 
oo dadka jooga ay mashquul yihiin; qof walbana 
hawl gacanta kula jiro. 

Gurigii ayay yimaadeen oo reerkii bariidiyeen, 
waa la is gartay oo la is warraystay, reerkii waxay 
u sheegeen in habeenkii ay ka tegayn 
waaberigeedii mid inkaar qaba uu sacoodii ka 
dilay, in ay maalmo barooranaayeen, markii 
dambena derisku u soo gurmaday. Ugu 
dambayntii, in ay garawsadeen in ay u baahan 
yihiin in ay wax ka beddelaan noloshooda is ay u 
qabsadaan. 

Markaas ayay go’aansadeen in ay beer fashaan, 
abuurkiina way deyn qaateen. Markii beertii u soo 
go’day waxay bixiyeen wixii deyn lagu lahaa, 
waxayna iib geeyeen wixii u haray, iyagoo ka 
reebtay abuur kayd ah. 

Dheeftii ka soo gashay badarkii ay iib geeyeen 
waxay ku dhisteen gurigooda cusub, haddana 
waxay qorshaynayaan in ay soo gataan lo’ badan 
si ay caanaha ugu ganacsadaan. Waxay yiraahdeen 
“Inkasta oo markii hore aad ugu barooranay dilkii 
saca haddana waxa aanu ogaanay waxa 
horumarka noo diidaayay in uu haa saca aynu ku 
mashquulnay.” Murti badane wuxuu ku yiri wiilkii 
“Murtida nolosha ee lagu horumaro waa adiga oo 
dila sacaaga.” 

Qof walba wuxuu leeyahay sac ka hortaagan in 
uu horumar sameeyo, marka waa adiga qofka la 
rabo in uu garto saciisa ka dib gawraca si uu u 
gaaro nolol ka duwan tii hore. Anigu waan garan 
karaa sacayga balse adigu ma garan kartaa 
sacaaga? Saca aan tilmaamayo ma aha kii aynu 
caanaha ka cabi jirnay ee waa midka aan kuu 
oggolayn in aad horumar samayso, oo aad ku 
noolaato nolol ku dhisan gobannimo iyo guul. 

Bal aan kula wadaago sacaas magaciisa si aad 
isaga ilaaliso suntiisa, saca waa cudurdaar! 
Isweyddii laba su’aal: Maxaa cudurdaar ii ah? 
Sidee ayaan ku garan karaa sacayga? Markii aad 
hesho jawaabta saxda ah ee su’aasha hore waxaad 
si fudud ku heli kartaa jawaabta su’aasha dambe. 

u 

Qofkii diida in uu buuraha koro wuxuu 

weligiis ku noolaadaa godadka hoose” 

* * * 

Marwalba oo aad cudurdaar samayso waxaad 
dhaawacday milgahaaga iyo kalsoonidii ay dadku 
kugu qabeen, sidoo kale haddii cudurdaarkaagu 
bato waxaad ku jirtaa halis, waayo haddii aad 
maanta cudurdaarato muran kuma jiro in aad 
berina cudurdaaran doonto, taas oo deddejinaysa 
in aad ku fashilanto xaqiijinta yoolkaaga. 

Go’aanso in gurigaaga iyo goobtaada shaqada 
aad ka dhigto goob ka madaxbannaan cudurdaar, 
haddii ay jiraanna cudurdaaro aad horay u 
samaysay la imow oggolaansho ku aaddan 
masuuliyaddeeda. Iskudday in aad soo ogaato 

waxyaabaha kugu dhaliyey in aad samayso 
cudurdaaradaas tirada badan. Haddaad ogaato 
sababta waxaad heshay qayb ka mida xalka. 

Ma jeceshahay in aad dadka ka maqasho 
hadallo ku dliisan cudurdaar? Jawaabta waa maya, 
sidoo kale iyagana ma jeclo in ay kaa maqlaan 
cudurdaar. Arrinku waa laba daran mid dooro; in 
aad cudurdaarka doorato iyo in aad ka fogaato. 

Bal aan kula wadaago sheeko gaaban oo aniga 
igu saabsan, taas oo aan ka helay khibrad weyn. 
Sannadkii 2011, waxaan ahaa arday dhigta fasalka 
saddexaad ee dugsiga sare. Waan ka habsaamay 
waxbarashadaydii iskuulka, waayo waxaan fursad 
shaqo ka helay dekedda Muqdisho gaar ahaan 
qaybteeda bakhaarada. Islamarkiiba waxaan ka 
shaqo billaabay bakhaar weyn oo ay raashin ugu 
xaraysnayd Hay’adda Cunada Adduunka (WFP). 
Toddoba bilood ka dib, shaqadii waa la iga eryey, 
waxaa la ii sheegay in go’aanku uu ka soo baxay 
maamulka sare. 

Inkasta oo aan jeclaysan waxa dhacay, haddana 
intaan joogey shaqada waxaan ku bartay saaxiibo 
hor leh, sidoo kale waxaan ka dhaxlay khibrad 
dhanka nolosha ah. Markii aan shaqada ka soo 
tegay, waxaan dib ugu laabtay waxbarashadaydii 
iskuulka ilaa aan ka soo gaaray heer jaamacadeed. 
Markii hore waxaan isku arkay in aan ahaa qof 
guuldarrastay, laakiin gadaal dambe ayaan ka 
ogaaday in ay ii ahayd guuldarro la socotay fursad 
weyn. 

Haddaba, waxaa jirta xikmad weyn oo aan ka 
dhaxlay sheekadan, adiguse maxaad ka baratay? 
Haddii aan sii joogi lahaa shaqadaas weligay 
isbeddel maan samayn lahayn, sidoo kale way igu 
adkaan lahayd in aan soo gaaro heerka aan 
maanta nolosha ka joogo, waxay ii samayn lahayd 
cudurdaar weyn oo dhanka nolosha ah. 

Sidee u dilay Sacayga? 

Markii aan akhriyay sheekadii ahayd sacaaga dil, 
waxaan ahaa arday dliigta jaamacadda Soomaaliya 
gaar ahaan kulliyada arrimaha bulshada. Waxaan 
jaamacadda aadi jiray maalmaha khamiis iyo 
Jimcaha halka maalmaha kale aan ka shaqeyn jiray 
telefishin baahiya wararka idaacadda Goolfm iyo 
Iftin. 

Maalin walba waxaan soo aadi jiray goobta 
shaqada, balse dhowr bilood ka dib ayaan 
dareemay in shaqadu ii tahay sacii la sheegaayay, 
durbadiiba waxaan go’aansaday in aan dilo saca, 
waana dilay! Aan si kale kuugu sheego, waxaan ka 
tegay shaqadii. 

Xilligii aan shaqada ka tegaayay waxay ahayd 
xilli adag waayo magaalada waxaa ka jiray shaqo 
la’aan baahsan, wayna adkayd in qofku si fudud 
ku helo shaqo. Laba arrimood ayaa igu kaliftay in 
aan sacayga dilo. 

Midda koowaad, shaqadu kuma aanan haysan 
bilgoosad (Mushaar) fiican oo dabooli kara 
noloshayda iyo tan qoyskaba. Midda labaad, 
shaqo sideedaba waa in ay tahay mid aqoontaada 
wax kuugu kordhiso balse ma aha in ay ku 

hilmaansiiso intii yarayd ee aad jaamacadda ka 
soo aklirisatay. 

Saca, wuxuu noqon karaa waxwalba oo kaa 
horistaagi kara horumarka nolosha; waa waxa dib 
kuu dhiga, ee ku qalqalgeliya markaad dalbato in 
aad go’aan adag samayso; waana waxa aad ka 
dhigato cudurdaar kolkaad gaari wayso yoolkaaga. 

Maadaama aan sacaygii dilay maxaa xigay? 
Muddo laba isbuuc ayaan magaalada dhex 
wareegaayay si aan u helo sac ka duwan kii hore. 
Nasiibwanaag, waxaa jirtay fursad shaqo oo ka 
bannaanayd shirkadda war-isgaarsiinta Somtel. 

Waan ka wardoonay aniga oo aan qofna ka 
garanayn, markii aan iskuddayay in aan gudaha u 
galo shirkadda ayaa waxaa i horistaagay 
waardiyihii Albaabka. Wuxuu i weyddiiyay 
maxaad doonaysaa? Waxaan u sheegay in aan 
shaqo-doon ahay. Wuxuu igu yiri yaad ka 
taqaanaa shirkadda? Waxaan ku dhahay qofna. 
Wuxuu yiri dib u laabo. 

Inkasta oo aysan ii suurtaggalin in maalintaas 
aan gudaha u galo, haddana ma quusan, 
islamarkiina isma dhiibin. Maalin labaad ayaan dib 
u soo laabtay, wuxuu i weyddiiyay isla su’aashii 
hore. Waxaan ugu jawaabay waxaan ahay shaqo- 
doon. Wuxuu igu yiri wax yar isug, durbadiiba 
wuxuu wacay xafiiska shaqada iyo shaqaalaha, 
wax yar ka dib waxaan gudaha u galay shirkadda, 
dukumintiyadaydii ayaan ku wareejiyay xafiiska 
shaqada iyo shaqaalaha. 

Nasiibwanaag, afar maalmood markay ka soo 
wareegtay ayaa waxaa isoo wacay qof ka mid ah 
xafiiska, wuxuu ii sheegay in beri aan isku soo 
diyaariyo wareysi. Waan ku guulaystay wareysigii, 
waxaa ka shaqo billaabay waaxda ganacsiga gaar 
ahaaan qaybteeda soo dhoweynta macaamilka. 

Waxay ii ahayd farxad iyo aqoon. Mar farxad 
ayay ii ahayd waayo waxaan ku bartay saaxiibo 
cusub, marna waxay ii ahayd aqoon iyo waaya- 
aragnimo. Intaas waxaa ii sii dheer, in shaqadu i 
bartay aqoon ka duwan tii aan horay u watay, 
waxay ii lahayd laba faa’iido. 

Midda koowaad: waxaan ku haystay internet 
lacag la’aan ah, taasi waxay iga caawisay in aan 
internetka ka diyaariyo laba iyo toban koorso, oo 
aan intaba ka qaatay shahaaddooyiin, kana 
sameeyay jaamacado caalami ali sida: Jaajmcadda 
Manclxster, Mcwqmrie, Tasmania, Polytechnic West, 
Griffith, Westem Sydney, Neivcastle-Mustralia, Open 
training institute, Teicester. Midda labaad: Inkasta oo 
bil goosadkaygu iska yaraa, haddana shaqadu 
waxay i bartay xirfado kala duwan sida: abuurista, 
xirista iyo furista siimakaarada shirkadda. 

Qof walba oo naga mida wuxuu leeyahay sac 
ka hortaagan in uu horumar sameeyo ama 
sameeyo isbeddel dhanka nolosha ah, haddaba 
adigu garo sacaaga ka dib dil si aad u gaarto 
horumar nafeed. Ma kula tahay in uu iska 
yimaado horumarka nolosha adiga oo aadan 
dhaqaaq samayn? 


105 



Si aad dhaqaaq u samayso waxay kaaga baahan 
tahay in aad hesho wax kugu dhiimggeliya waayo 
waxa aad baadigoobayso waa sidii aad u sameyn 
lahayd isbeddel horumarineed. Haddaba, 
isbeddelka nolosha waa la abuuraa ee iskama 
yimaado. 

Qorshe ku dhisan isxilqaamid 

1. Samayso waxwalba oo aad ku soo noolayn karto 
hyadaada, hana samayn cudurdaar; haddaad samayso 
aqbal oo qaado masuuliyadda. 

2. Iskudday in aad marwalba samayso wax aadan horay u 
samayn jirin, waxaad arki doontaa natiijo ka duwan tii 
hore. 

3. Qor cudurdaaradaadii hore, ka dib go’aanso in aadan 
mar dambe samayn, ugu dambayna ku tuur godka 
qashinka. 

YOOL DHIGASHO 


"Haddii aad doonayso in aad gaarto sharaf 
loo baratamo tan ugu sarayso 
haku qancin meei ka sokaysa dayaxa" 

Murti Carbeed 


Y ool waa ujeeddo kugu hagta waddada guusha, 
waa qorshe-fulineed ku dhisan ammin go’an, 
dhab ah, kooban, la gaari karo. Yool la’aani waxay 
la mid tahay qof aan indha lahayn, oo raba in uu 
kaligiis socdaalo, isaga oo aan la socon qof haga. 
Tusaale, haddii aad doonayso in aad u safarto 
Hargaysa adiga oo jooga Muqdisho maxaad 
samayn lahayd? Waxaad raadin lahayd wax ku 
geeya barta aad u socoto sida gaari ama diyaarad. 
Si la mida, yoolkaagu wuxuu kuu yahay 
diyaaraddii ku gayn lahayd barta ay ka birqanayso 
himiladaada. 



Waxaa jira laba yool 

1 . Yool waqtigiisu dhow yahay: In layliga 
jaamacadda aad ku dhammayso muddo lix bilood 
ah. 

2. Yool waqtigiisu dheer yahay: In aad dayaxa 
fuusho. 

Kan dambe way adag tahay in aad gaarto, balse 
haddii aad raacdo qodobbada ku salaysan 
astaamaha yool dhigashada, hubanti in ay wax 
badan kaa caawin karaan. Si aad u gaarto natiijo 
weyn waa in aad marka hore weynaysaa hankaaga. 
Tusaale, ka dliigo yool in aad cirka jaranjaro ku 
fuusho adiga oo ujeedkaagu yahay sidii aad u 
gaari lahayd dayaxa. 

u 

Biyo meeshii godan bay isugu tagaan” 
* * * 

Qulqulka biyaha ee socda barta ay u socdaan waa 
yoolkii ay biyuhu lahaayeen, balse waxaa ka hor 
yimaada dhagxo waaweyn, wax kasta oo biyaha ka 
hor yimaadana kama baajiyaan in biyuhu gaaraan 
bar dhammaadkii ay u socdayn. Sidaa si la mid ah 
qofka yoolka lelii waxaa ka hor imaanaya 
caqabado badan oo ay tahay in uu mid walba 
sideeda uga gudbo. 

Ka hor inta aadan qoondaysan yoolkaaga, ka 
baaraandeg in uu yahay mid ku jaan go’an 
awooddaada iyo aqoolkaaga nololeed. Ma yahay 
mid suurtaggalnimadiisu tahay mid sugan? Haddii 
aysan jirin baaraandeg iyo qorshayn waxaad kala 

kulmi doontaa dhibaatooyin badan, oo ay ka mid 
tahay in aad gaari wayso yoolkaaga. 

Yoolkaagu waa in uu yahay mid kooban, 
tusaale: waxaad rabtaa in aad layliga jamacadda ku 
diyaariso muddo dhan toddobaad balse waa in 
uusan ka dhex bixin xayndaabka waxa aad 
doonayso. Yoolkaagu waa in uu yahay mid la 
cabbiro karo, sidoo kale waxaad u baahan tahay 
in aad dejisato waqtiga uu kugu qaadan karo bar 
dhammaadka yoolka. Tusaale, waxaad yool ka 
dhigatay in aad ku diyaariso layliga jaamacadda 30 
Oktoobar ilaa 30 Nofeembar, haddii aad ku soo 
gabagabayso 30 Nofeembar waxaad noqonaysaa 
qof yoolkii uu dejistay ka guul gaaray. 

Yoolkaagu waa in uu yahay mid la gaari karo, 
sidoo kale ka hor inta aadan dejisan waa in aad 
iska hubisaa inta uu la’eg yahay dhaqaalahaaga iyo 
awoodda aad u yeelan karto xaqiijintiisa. Tusaale, 
haddii aad yool ka dhigato in aad habeen qura 
martisoorto dhammaan dumarka magaalada 
jooga, taasi ma tahay yool lagu gaari karo 
goorayntiisa? Balse haddii aad yool ka dhigato in 
aad soonto maalin walba oo isniin ah, hubanti 
waad gaari kartaa yoolkaas, weliba waxaad ku 
gaari karaysaa isla waqtiga aad ugu talaggashay in 
aad ku xaqiijiso. 

Yoolkaagu waa in uu yahay mid ku dliisan 
ammin. Waa in uu leeyahay laba waqti: Mid 
billaabasho iyo mid dhammaad. 

Iskusoowadadduub, yoolkaagu ha noqdo mid 
gaaristiisa ka dib aadan ka xiiso dliigin. Waxaad 
yoolkaaga ku xirta hawl soconaysa, ka dhig 
yoolkaaga hawsha aad qabanayso laakiin ha ku 
sirmin magaca. Yacni ha ku xulan yoolka magaca 
uu wato. Tusaale, waxaad yool ka dhigatay in aad 
noqoto dhaqtar, haddii aad gaarto hadafkaas oo 
aad noqoto dhaqtar magac leh, waxaad 
noqonaysaa qof yoolkii uu lahaa gaaray ka dibna 
xiiso dhigay. Si aysan taasi kuugu dhicin marka 
hore yoolkaaga ku xir hawsha dhaqtarnimada. 

Maxaad doonaysaa? 

Su'aashu ma sahlana! Si kale u dhig, tobanka sano 
ee soosocata derajo noocee ah ayaad rabtaa in aad 
xaqiijiso? Bal aan si kale kuu weyddiiyo, 
mustaqbalka maxaad doonaysaa in aad 
noqoto? Muddo lix sano ayaan raadinaayay 
jawaabta weyddiintaas, waxay ahayd su’aal igu 
adag, kaaga sii daran! Weligay intaan meel 
fadhiistay jawaabteeda ma raadin. 

Muddo ka dib ayaan helay hab ama waddo 
fudud oo aan ku ogaaday waxa aan doonayo. Bal 
aan kula wadaago habkaas, tix saddex derajo ama 
hadaf oo aad rabto in aad xaqiijiso mustaqbalka. 
Fiiri tusaallahayga: 

1. Bare Sare. 

2. Qoraa. 

3. Siyaasi. 

Waxaan iska weyddiiyey laba su'aal sida 
maxaan u doonayaa bare sare, qoraa iyo siyaasi? 


110 



Si aan u gaaro hadafkaas ilaa iyo hadda maxaan 
qabtay? 

Sababta aan u rabo bare sarennimada iyo 
qoraannimada waxaa ii soo baxday laba ujeeddo 
oo kala ah: saamayn iyo dhaxalreeb. Sidoo kale, 
siyaasinnimada waxaa ii soo baxday: saamayn. 

Labada hore, si aan u gaaro wax badan baan 
qabtay sida qoraallo badan iyo buug ayaan 
soosaaray, welina waan u halgamayaa. Dhanka 
siyaasinnimada, waxaa ii soo baxday in aan weli 
tallaab qaadin, laakiin aan ku rejo weynahay 
mustaqbalka fog. 

Ugu dambayn, habkaas ama waddadaas 
waxaan ku daahfuray yoolalkii aan rabay, waxaan 
rabay in aan gaaro laba hadaf: In aan noqdo qof 
saamayn ku leh dunida ijo in aan ka tego dhaxalreeb ku 
saabsan feker felsafadeed, aqoon ku sii ivaarta dunida 
ama aan taariikh sameejo. 

Ka baaraandeg Yoolkaaga 

Ka baaraandeg yoolkaaga adiga oo isweyddiinaya 
si daran miyaan ugu baahannahay? Ma iga go’antahay 
in aan naftayda u huro? Caqabado noocee ah ayaa iga 
xayiri kara? Dhammaan waa su’aallo u baahan in 
aad isweyddiiso ka hor inta aadan dejisan yoolka. 
Haddaba, meel sare ku qoro xikmaddan oranaysa: 
Haddaad jool ka dhigato madaxa korkiisa in aadan 
weligaa gaarin baa la arkaa balse haddaad ka dhigato 
dajaxa ivaxaadgaarajsaa meel fog. 

Maxaad ku diiddan tahay isbeddelka? Maxaad 
ku diiddan tahay in aad yool dejisato? Miyey kula 

tahay in guushu ay fadhiga kuugu imaanayso? 
Maya sidaas ha ku fikirin waayo guushu markaad 
dalbato durbadiiba iskama timaade sababo 
isbiirsaday ayay ku timaaddaa marka baro 
sababahaas si aad u hesho sirta guusha. 

Waxa ugu horreeya ee aad samayn karto waa in 
aad fadhiga ka kacdo, oo aad istaagto ka dibna 
horay u dhaqaaqdo adiga oo raacaya waddada 
guusha, taas oo kuu ah yoolka. Ka dhigo sahay; 
Adkaysi, jamasho, hiji (Xamaasad), tab (Xirfad), 
kalsooni iyo go ’aan adag. 

u 

Inta hankaagu yahay un baad adiguna 

tahay” 

* * * 

Miyaad doonaysaa in aad ku noolaato nolosha 
noolaha ma yeeraanka oo kale ah mise mid ka 
duwan? Waayo noolaha ma yareenku waxbuu 
cuna, cabaa, wuuna seexdana, sidoo kale adigana 
waad cuntaa, cabtaa, seexataa, haddaba maxaad 
ku kala duwan tihiin? 

Waxaa loo baahan yahay in aadan noqon qofka 
caloosha ka fikira, balse noqo qofka maskaxdiisu 
fikirta. Sababta aan sidaas u leeyahay waxay tahay 
waxaan rabaa in aad yeelato han sare si aad uga 
duwanaato noolaha kale. Mark Twain, waa qoraa 
buuggaag badan ka qoray horumarinta nolosha, 
wuxuu yiri “Labada maalmood ee noloshaada ugu 
mudan waa maalintaad dhalato iyo maalintaad 
ogaato hadafka nolosha.” 

Qofka go’aan adag qaatay, ee raba in uu 
sameeyo isbeddel dhanka nolosha ah ayuu 
illaahey u fududeeyaa gaaritaanka himiladiisa; 
qofka nolosha hadaf ka yeeshay ayuu illaahey u 
sahlaa suurtaggelnimada yoolkiisa; qofka diida in 
uu ku noolaado hammiga noolaha ma yareenka 
ah ayuu illaahey tusaa halbeega nolosha; balse 
qofka doorbida nolosha hoose ee ku kooban 
cunista iyo cabista ee aan la socon aragti fog iyo 
halgan toona ayaa arka cabsida saboolnimada. Ha 
noqon qofkaas oo kale Illaahey kaama dhige. 

Maxaa ku jaban haddii yoolkaaga aad ku bees 
garayso qorshe-fulineed kuu jiheyn kara dhanka 
guusha? Maxaa ku jaban haddii aad mar walba oo 
aad salaadda tukato ka dib aad ku ducaysato: 
Allow ii sahal himiladayda iyo halkaan hiigsanaayo; Allo w ii 
yeel waddadii aan ku gaari lahaa guusha; Allow 
iigu kaalmay adkaysi iyo kalsooni. 

Bini’aadamku isku mid ma wada aha! Waayo 
qaar baa jira oo aan ku dliicin in ay yool dejistaan; 
qaar baa yool leh balse rumaysan in aysan 
suurtaggali karin; qaar kale inta ay yool dhigtaan 
ayay iska dabasocdaan, ka dibna markay daalaan 
durbadiiba is-dhiiba. Dhanka kale, waxaa jira dad 
yar oo yool leh, rumaysan in ay ka run sheegi 
karaan yoolkooda, kuna tallaabsada fal walba oo u 
jihayn kara yoolkooda. Kuwaas way guulaystaan, 
waxayna bulshada ka yihiin boqolkiiba labaatan. 

Haddaba, diyaar ma u tahay in aad ka mid 
noqoto xertaas bulshada dhexdeeda ka ah 
boqolkiiba labaatan? Markasta oo aad sahmiso 
meel sare, oo aad iskuddaydo in aad ka salgaarto 

yoolkaaga waxa ugu horreeya ee kaa hor yimaada 
waa naftaada, maxaayeelay waxaa jira cod taban 
oo kugu dhex jira, markaad is tiraahdo tallaab 
horay u qaad wuxuu kugu dliihi: Way adag tahay 
suurtaggalnimada yoolkaaga, ee ha is dhibin; 
qofna ma gaarin; dad kaaga aqoon badan ayaa 
jira; hortaa jiraba wuu ku hungoobay iwm. 

Codkaas taban mar wuu awoodaystaa, marna 
wuu awood yareeyaa, labada mar waxay ku xiran 
tahay hadba sida aad ugu falceliso. Waxaa jirta 
murti Afrikaaneed oranaysa “Haddii uusan cadow 
kugu dhex jirin, cadaawaha dibadda waxba kaama 
qaadi karo.” 

Haddaba, sidee uga baxsan kartaa codkaas 
taban? Raac tallaabooyinkan: Ma ogtahay marka 
aad hurdada ka soo toosto maskaxdu waxay ku 
shaqeysaa xawaare sare oo cabirkiisu yahay 
10.5m/s, waa xilliga ay ugu wax qaadasho fiican 
tahay marka waxa ugu horreeya ee aad maqasho 
ayaa waxay jiheeyaan maskaxdaada; maalintaas oo 
dhan. 

Sidaas darteed, sow kuuma wanaagsana 
markaad hurdada ka soo kacdo waxa ugu 
horreeya ee dhagtaada maqasho in ay noqdaan 
wax samasheeg ah? Akliri kitaabka quraanka, 
adeegso qoraallo togan oo kugu dhiirriggeliya 
suurtaggal ahaanshaha yoolkaaga. 

Markasta oo aad seexanayso ama soo toosayso 
isku layli maskaxdaada, oo isu akhri weerahan: 
Waan qaban karaa, waan ka dhabayn karaa, waa ii 
suurtaggal yoolkayga. Haddii aad sidaas fasho 

hubaal in uusan shaki ku jirin in codkaasi taban 
uu awoodda gabi doono. 

Sidoo kale, waxaad la saaxiibtaa dadka aan 
quusan ee samasheega ah, kuwaas oo mar walba 
kugu dhiirriggeliya hanashada yoolkaaga. 

Markasta uu codkaasi taban kuu sheego in 
aysan suurtaggal ahayn yoolkaaga, la dood, isla 
hadal oo waxaad weyddiisaa sababta aysan 
suutaggal u ahayn. 21 

Waxaa jirta cilmibaaris lagu sameeyay carruur 
yar yar. Curruurtaas waxaa loo kala qaybiyay 
kooxda A iyo kooxda B, ka dib waxaa lagu yiri 
ballanqaada in aydan cuni doonin xalwo maalinta 
ciidda. Kooxda A, waxay dhahayn ma cuni doono 
halka kooxda B ay ka yiraahdayn ma cunayno. 
Markii la gaaray maalinta ciidda ayaa labadii koox 
waxaa la geeyay meel ay ka socotay dabaaldega 
ciidda. Waxaa lasoo hordhigay weelal ay ku jiraan 
xalwo iyo buskut ka dib waxa la daawaday sida ay 
u dhaqangelin karaan ballantii. Kooxdii dhahday 
ma cuni doono, boqolkiiba 39% meysan cunin 
xalwada halka kooxdii dhahday ma cunayno, 
boqolkiiba 64% aysan cunin xalwada. 

Haddaba, cilmibaaristaas waxaa lagu soo 
ogaaday in maskaxdu ay isla markiiba qabsan 
ogtahay hadallada ku dhisan waqti xaadirka. 
Tusaale, kooxdii dhahday ma cuni doono waxay 
sameeyeen ballanqaad ku dhisan timaaddada 
balse kooxdii dhahday ma cunayno, iyaguna 


21 Qormadan waxaa laga soo xigtay bogga Mohamed Omar uu ku 
leeyahay barta xiriirka bulshada ee Faysbuug. 

waxay sameeyeen ballanqaad ku dliisan amminta 
xaadirka ah. 

Waxaan filayaa in aad tahay qof doonaya in uu 
qaato go’aan adag, si uu maskaxdiisu ugu 
bandhigo guusha uu markaasi dalbanayo. Hagaag, 
sooqaado waraaq cad ka dib ku qor, iskuna akhri 
hadalkan: -Kelija ivaxaan diiradda saarajaa guusha 
aan dalhanajo, kama welwelajo guuldarro ivaajo ivaan u 
dijaarsannahaj, guuldarradu ivaa macallinkajga waxaj i 
barajsaa waddo cusub, guusha ijo guuldarrada, labaduba 
ivaa ii dheef, sidoo kale haddii aan himilo leejahaj, 
joolkajgu ivaa waddadii aan ku gaari lahaa guusha aan 
u qalmo. 

Garashada Yoolka 

Waxaa jira awoodo badan oo Rabbi kugu 
manaystay si aad uga duwanaato noolaha kale, 
waxaa ka mida garaadka, da’da, nasiibka, 
baaraandega iyo kasmada. Intaas oo dhan adiga 
ayay gaar kuu yihiin, ma jirto cid kale oo ku la 
wadaagta. Garaadkaaga ma jiro qof kula wadaago; 
da’daada cid ku la wadaagto ma jirto; nasiibkaaga 
qof ku la wadaago ma jiro; kaskaaga cid kale oo 
ku la wadaagayso ma jirto. 

Si kastaba, waxaad ku riyoonaysaa waxa aad 
rabto in aad noqoto; waxaad ku riyoonaysaa waxa 
aad rabto in aad samayso; waxaad ku riyoonaysaa 
waxa aad rabto in aad hesho. Iskusoowadadduub, 
si aad u ogaato yoolkaaga waa in aad maskaxda 
ku haystaa muuqaallo muujinaya hadafka 
noloshaada, markaas ayuu yoolkaagu noqon 

doonaa mid ka mid ah waddooyinka ugu 
muhiimsan ee aad ku gaari karayso guusha. 

Sidoo kale, waxaad naftaada hordhigtaa 
saddexdan weyddiimood: Maxaan u 

baahannahay? Waa maxay faa’iidooyinka aan ka 
heli karo haddii aan xaqiijiyo yoolkayga? Maxaa 
igu dhici kara haddii aan gaari waayo? Markaad 
garato waxa yoolkaagu yahay, waxaa kuu 
habboon in aad qorto waayo qoristu wuxuu kaa 
caawin doonaa in aad isha ku hayso. 

Garashada yoolka waxaa lagu tilmaamaa in uu 
yahay barta ay ka billaabato guusha, sidaas 
darteed mar walba yoolkaagu ha ahaado in aad 
gaarto dayaxa haddii aad gaari wayso waxaan kuu 
rejaynayaa in aad gaarto meel dhexe sida 
daruuraha. Si kastaba, qof walba oo naga mida 
wuxuu leeyahay ujeeddooyin dhanka nolosha ah, 
ujeeddooyinkaas qofna ku lama wadaago, marka 
adiga un garo yoolka noloshaada ka dib iskudday 
in aad ka salgaarto. 

Xeel Dhigashada Yoolka 

Mar Haddii aad qorshaynayso in aad guulaysato 
waa muhiim in aad marka hore diiradda saarto 
yoolkaaga, adiga oo adeegsanaya xeesha 
dhigashada yoolka, si uu u noqdo mid 
dhaqangalay. Haddaba, yoolku waa in uu yahay 
mid ku dhisan xeesha “S.M.A.R.T,” oo laga 
minguuriyay xarfahan hoose: 

S- Specific (Kooban). 

M- Measurable (La cabbiri karo). 

A- Agreed upon (La gaari karo). 

R- Realistic (Dhab ah). 

T- Time-based (Ammin go’an). 

Haddii yoolkaagu uu ku bees garaysan yahay 
xeesha kor ku xusan, hubanti in aad ka 
liibaanayso. 

Beri baa nin socdaalay, siduu u socday ayuu 
soogaaray meel isgoys ah oo dhawr waddo isku 
weydaaranayaan. Ka hor inta uusan waddada 
dhinaca kale u dhaafin ayuu arkay nin oday ah, 
wuxuu weyddiiyay: “Waddadaan haddii aan qaado 
intee i geynaysaa? Odaygii wuxuu ku yiri: “Oo 
markii hore intee u socotay? Ninkii wuxuu ugu 
jawaabay: “Ma garanayo.” Odaygii wuxuu ku 
dhahay “Haddii ay sidaas tahay waddo walba raac 
waddo un baad heleysaay.” 

Haddaba, dulucda sheekadu waxay tahay 
haddii aadan weli garan dariiqa ku gaarsiiya 
yoolkaaga, ogow waxaad noqonaysaa qof ay 
dabeyshu marba dhinac u duuliso. Wuxuu yiri 
abwaan Gaariye: 

“Nin dariiq xarriiqdaa 
Garan kara dayaivgee 
Dhidarkii ku kacay danab 
Doc kastaaba ivaa u toos. ” 

Waa sida uu abwaanku u sheegay, haddii aadan 
weli garan waddada aad ku socoto, doc kastaaba 
waa kuu toos. 

Gerry Robert, buuggiisa ‘Fekerka Milyoneerada’ 
wuxuu ku qoray sheeko ku saaabsan Larry 
Walter, oo ku magac dheer duuliyihii Lawn-chair. 
Wuxuu ahaa nin kaxeeya baabuurta xammuulka, 

laakiin yoolkiisu wuxuu ahaa in uu noqdo duuliye 
sare. 

Wuxuu iskudday in uu ku biiro ciidamada 
hawada ee dalka maraykanka, nasiibxumo da’ 
weynaantiisa, araga indhahiisa oo daciif ah iyo 
isaga oo aan haysan shahaaddo jamacadeed 
ayaysan ugu suurtaggalin in uu ka mid noqdo 
ciidamada hawada. Hasayeeshe, miyuu is-dhiibay? 
Maya, muusan noqon qof sidaas sameeya. 

Wuxuu aaday meel bakhaar ah oo ay ciidamada 
alaab ugu xareysnaayeen, wuxuu kala soo baxay 
buufin weyn iyo haan ay hawo ku jirto, ka dibna 
wuxuu sameeyay intuu dhanka dambe dab kaga 
shiday ayuu ku xiray kursi-laab lagu fadhiisan 
karo, inta uu ku fadhiistay kursigii ayuu billaabay 
in uu hal mar boodo si uu hawada sare ugu duulo, 
wayna u suurtaggashay. Isaga oo dhowr daqiiqo 
hawada ku dhex mushaaxaya ayaa waxaa meel 
kore ka arkay ciidamada illaalada badda, waxay u 
dirayn Elokobtar (Helicopter). 

Markii dhulka la keenay ayaa la weyddiiyay 
maxaad naftaada halis u galisay? Isaga oo ku 
faraxsan waxa uu sameeyay ayuu ugu jawaabay 
“Haddii aad rabto in aad riyadaada u beddesho 
mid run ah waa in aadan fadhiisan; waa in aad 
raadsataa riyadaada.” 

Qorshe-Fulineed 

1. Samayso yool dhammaystiran. 

2. Qoro dhammaan yoolalkaaga. 

3. Isku akhri yoolkaaga laba jeer maalin walba: arooryada 
hore markaad soo toosto iyo habeenka markaad 
seexanayso. 

Soo qaado buug yarowgaaga ka dib ku qor yool 
sidan oo kale u dhigan: Yool ku dejisan saddex 
bilood oo ka billaabanaysa bisha Jannaayo ilaa 
bisha Maarso waxaan ugu talaggalay in aan shaqo 
helo ama guursado: 

Saxiix: . 

Waqtiga: . 

WAX KA BARO TAARIIKH NOLOLEEDKA 
SHAKHSIYAAD KA GUUL GAARAY 
GANACSIGA 


Guusha waa bare xun balse waxay soo jiidataa 
dadka Caqliga badan si ay ugufikiraan 
manawaayaan 

Bill Gates 


F araska iyo Dameerka waxay isku yi hi in 
gammaan balse waxay is dheer yihiin: orodka, 
quruxda, iyo qiimaha. Dadkuna waa isku dad 
balse waxay is dheer yihiin: dadaal iyo dulqaad, 
halgan iyo hiigsi, liimilo iyo feker togan. 

Cutubkan, waa liidde sidaha nuxurka buuggan. 
Haddii aad si miyir leh ula socoto waxaad ka dhex 
xulan kartaa sirta ku jirta kuwa guulaystay. Wuxuu 
diiradda saarayaa sidii aad wax uga beddeli lahayd 
hab fekerkaagii hore haddii aadan weli helin 
guusha aad dalbanayso. 

Wax ka baro waddadii ay qaadayn kuwii guusha 
kaaga horreeyay, si aad adigana u noqoto 
guulayste iyaga oo kale ah. Akhriso taariikli 
nololeedkooda adiga oo kala soo dhex baxaya 
sirta ku jirta guushooda, sidoo kale waxaad ka 
dhex xulan kartaa sababtii ay ku gaarayn heerka 
ay maanta nolosha ka joogaan, taasina waa sirta 
guushooda! 

U iiirso dhammaantood waxay doortayn waddo ka 
duwan waddooyinka ay maraan dadka caadiga ah 
Markaad akhrinayso taariikli nololeedkooda 
waxaad ku dhex arki doontaa hal shay oo ay ka 
mideysan yihiin giddigood marka adiga garo 
shaygaas ka dib iskudday in aad kala soo dhex 
baxdo sirta guusha. 

Intooda badan waa dad khatarta u bareera, way 
kufaan balse isma dhiibaan, haddana waa kuwa 
naftooda ku kalsoon. Waan filayaa in aad 
isweyddiinayso maxay tahay sirta guusha? Ma iga 
filaysaa in aan ku dhaho waa sidaa iyo sidaa, maya 
ha iga sugin! Waayo guul walba waxay leedahay 
sabab lagu gaaray marka baro sababtaas si aad u 
hesho sirta guusha! 

Ma kula tahay aniga iyo adigaba in ay wax 
badan na-dheeraayeen? Sida aynu wax u cuno 
ayay wax u cunaan, sida aynu u baahano ayay u 

baahdaan, sida aynu u xanuunsano ayay u 
xanuunsadaan, sida aynu u seexano ayay u 
seexdaan, sida aynu u faraxno ayay u farxaan, sida 
aynu u welwelno ayay u welwelaan. Haddaba, 
maxay kaga duwan yihiin dadka kale? Maxay 
tahay sirta ku jirta guushooda? Maxaad ka baran 
kartaa taariikh nololeedkooda? Ma xaglo laaban 
ayay ku gaarayn guusha mise halgan? Ma hilaadin 
kartaa sababta gaarsiisay heerka ay nolosha ka 
gaarayn? 

Akhriso taariikh nololeedkooda; ha akhrisan 
oo keliya balse ka dhex eego sababta; hana isku 
shuqlin natiijada guusha. 

« 

Garasho aad u yeelato sababta guusha 

waxay la mid tahay adiga oo helay sirta 
Guusha” 

* * * 

Ma rabo in aan waqti badan kaaga lumiyo ka 
sheekeynta guusha, balse waxaan rabaa in aan kuu 
tilmaamo sirta daahsoon ee ku jirta guusha. 
Haddii aad fahamto waxa sababay guusha waxaad 
heshay sirta. Ma kula tahay in ay jiraan 
dhacdooyin bilaa sabab ah? Guuli iyadana iskama 
timaaddo bilaa sabab maxaayeelay ma jirto guul ka 
baxsan xayndaabka sababta. Guusha sideedaba 
waa waxa inoo muuqda balse sababta guusha waa 
waxa innaga daahsoon, ee u baahan in aynu wax 
badan ka ogaano. 

WILLIAM HENRY GATES oo ku magac dheer 
Bill gates waa hal-abuure ganacsi, waa asaasaha 
shirkadda Microsoft oo ah shirkadda ugu weyn ee 
soosaarta softiweerada iyo barnaamij kiciyaha 
kumbuyuutarka ee loo yaqaano Windowska. 
Wuxuu dhashay 28 Oktoober 1955, wuxuu ku 
dhashay magaalada Seattle ee dalka maraykanka. 

Waxbarashadiisa heerka koowaad wuxuu ku 
qaatay jaamacadda Harvard, inkasta oo markii 
hore ka habsaamay, haddana wuxuu ahaa qof 
maskax furan. Wuxuu qoray laba buug oo uu ugu 
magac daray “Ganacsiga iyo xawaaraha fekerka,” 
buuggiisa labaad oo lagu magacaabo “Waddada 
horreysa” waxaa loo tarjumay in ka badan 25 
luuqadood. 

Bill gates, wuxuu ka mid yahay dadka dunida 
ugu magaca dheer, uguna taajirsan, hantidiisa 
waxaa lagu qiyaasaa 92.1 bilyan 22 oo doollar. Isaga 
iyo saaxiibkiis Pual Allen, waxay dunida ku soo 
kordhiyeen oo ay qayb weyn ka qaatayn 
horumarinta tiknoolojiyadda casriga. Wuxuu ku 
soo dhex barbaaray qoys dhaqaalahooda 
dhexdhexaad yahay, sidoo kale waxaa la soo 
barbaaray laba gabdhood oo kala ah Kristiane ijo 
Kibbj. 

Carruurnimadiisii wuxuu ahaa qof wax akhris 
badan, maskax furan, sidoo kale wuxuu 
caawinaad wanaagsan ka helay hooyadiis Ms. 
Marry. Waxay jeclayd in wiilkeedu uu noqdo 
abuukaate sare, balse muusan noqon sida ay 


22 Tiraddan waxaa laga soo xigtay wargeyska: 
http:// www.forbes.com/ profile/bill-gates 

hooyadii doonaysay maxaayeelay wuxuu ahaa qof 
waqtigiisa oo dhan ku bixiyay kumbuyuutarka iyo 
barnaamij u samayntiisa. 

Sannadkii 1970kii, wuxuu ganacsi la sameeyay 
saaxiibkiis Pual Allen oo ay isku bartayn koleejka 
Lekside. Pual iyo Bill, waxay go’aansadayn in ay 
samaystaan shirkad iyaga u gaar ah. Markii ugu 
horraysay waxay soosaarayn barnaamij la dhaho 
Traf-O-Data, waxay abaalmarin u helayn labaatan 
kun oo doollar. 

Bill gates, markii uu dhammaystay koleejka 
wuxuu iska soo qoray jaamacadda Harvard, sidoo 
kale saaxiibkiis Pual wuxuu iska soo 
diiwaangeliyay jaamacadda New York. Balse Pual 
muusan dhammaysan jaamacadda waayo wuxuu 
shaqo u aaday magaalada Boston, wuxuu ka 
shaqo billaabay wargeyska Honeywell, oo ka 
faallooda tiknoolojiyadda. Isla xilligaas, waxaa u 
yimid Bill gates oo isagana ka soo tegay 
jaamacadda Harvard. 

Aasaasiddii Shirkadda Microsoft 

Bill gates, keli muusan ahayn horumariye 
sooftiweer balse wuxuu kaloo ahaa hawlgeliye. 
Fursaddaaasi waxay u horseedday in uu noqdo 
afhayeenka shirkadda. Ka hor shirkadda inta 
aysan suuqa soogalin waxaa horay suuqa ugu jiray 
shirkado kala duwan, kuwaas oo tartan adag ka 
dhexeeyay sida shirkadda Apple, IMB, iyo Intel. 

Sannadka 1980kii, shirkadda IBM waxay u 
baahatay in ay hesho sooftiweer cusub, taas oo u 
sahashay riyadii Microsoft oo ahayd mar un in ay 

noqoto shirkad weyn si ay suuqa kula tartanto 
shirkadaha kale. Is-faham ka dib, Microsoft iyo 
IBM waxay wadagalayn heshiis iyo wadashaqayn, 
sidoo kale Microsoft waxay markii ugu horraysay 
sooftiweerkeeda cusub ka iibisay shirkadda IBM, 
kaas oo qiimahiisa lacageed gaaraya konton kun 
oo doollar. 

Intii u dhexaysay 1978-1981, shirkadda 
Microsoft waxay samaysay horumar weyn waayo 
markii hore hantida shirkadda waxay ahayd afar 
milyan oo doollar laakiinse hadda wuxuu gaaray 
toban iyo laba milyan oo doollar. 

Sannadkii 1983, shirkadda waxay xafiisyo 
cusub ka furatay dalka Ingiriiska iyo Jabaan, isla 
xilligaas waxay soo kordhisay adeeg cusub oo lagu 
magacaabo windows, kaas oo loogu talaggalay in 
lagu kiciyo kumbuyuutarka. Shirkadda waxay 
gaartay horumaro waaweyn, sannad walba waxaa 
sii kobcaayay waxsoosaarka shirkadda iyo qiimaha 
lagu kala iibsado saami-galkeeda. 

Bill gates, shirkaddiisa waxay u leedahay macne 
weyn waayo waa goobtii ay isku bartayn 
boqoraddiisa Ms Malinda gates, iyada oo xilligaas 
ahayd gabar siddeed iyo labaatan jir ah. Waxay ka 
shaqaynaysay shirkadda, waxay soo jiidatay 
indhahiisa ilaa markii dambe ay isla wadaagayn 
xiriir gacaltooyo. Bill iyo Malinda way is 
guursadayn, guurkoodu wuxuu ka dhacay 
jasiiradda quruxda badan ee Hawaii. 

Sannadkii 1996, waxaa u dhalatay gabadhii ugu 
horraysay, waxaana loo bixiyay Jennifer. Sannad 
ka dib dhalashadii Jennifer, wuxuu qoyskiisa u 

dhisay guri boqol iyo konton kun oo iskuwareeg 
ah, qiimahiisa lagu qiyaasay konton iyo afar kun 
oo doollar. 

Ugu dambeyn, Bill iyo Malinda waxyaabaha 
lagu xusuusan doono waxaa ka mida aasaasiddii 
hay’adda Bill iyo Malinda, taas oo caawisa dad 
badan oo sabool ah. 

WARRREN EDWARD BUFFETT Waxaa lagu 
naanaysaa gorgorkii Omah. Waa ruugcaddaa 
ganacsi, sidoo kale waa maalgeliye xiddig ah, 
waana aasaasaha shirkadda Berkshire Hathaway. 
Wuxuu dhashay 30 Agoosto 1930kii, kuna 
dhashay magaalada Omah ee dalka maraykanka. 
Waxbarashadiisa heerka koowaad wuxuu ku 
qaatay jaamacadda Nebraska-Lincoln Columbia, 
wuxuu ka bartay cilmiga ganacsiga. 

Waxaa lagu sheegaa in uu yahay ninka labaad 
ee dunida ugu taajirsan, sidoo kale wuxuu ka mid 
yahay dadka dunida ugu caansan dhanka 
ganacsiga. Hantidiisa waxaa lagu qiyaasaa 91.9 
bilyan 23 oo doollar. Wuxuu ku soo dhex 
barbaaray qoys magac ku leh siyaasadda dalka 
maraykanka. Aabbihiis Howard, wuxuu ahaa 
xildhibaan ka tirsan dowladda dhexe ee 
maraykanka, wuxuu lahaa dukaan lagu iibiyo 
warqadaha saami-galka shirkadaha. 

Yaraantiisii wuxuu ahaa shakhsi firfircoon oo 
xiiseeya ganacsiga. Markii uu ahaa saddex iyo 
toban jir, wuxuu soo iibsaday saddex saami 
shirkadeed, isaga oo ku soo iibsaday lacag dhan 
soddon iyo shan doollar. Maalmo ka dib waxaa 
kordhay qiimaha lagu kala iibsado saamiyada, 
wuxuu gaaray afartan dollar. 

Warren, markii uu arkay in qiimaha saamiyada 
sare u kacay wuxuu sameeyey intuu saddexdii 
saami iska gaday ayuu halkaas ka faa’iiday shan 
iyo toban dollar. Keli muusan faa’iidin lacag balse 


23 Tiraddan waxaa laga soo xigtay wargeyska: 
http:// www.forbes.com/ profile/warren-buffett 

wuxuu kaloo ka bartay khibrad weyn iyo sirta 
ganacsiga. 

Lacagtii uu aruursaday carruurnimadiisii ayuu 
ku billaabay hantida uu haysto, taasi waxay 
muujinaysaa in ay muhiim tahay in qofku 
muruqiisa maalo, waxna kaydsado. Sannadkii 
1942, Warren aabbihiis, Howard, waxaa loo 
doortay aqalka wakiilada ee Dowladda dhexe, 
taasi oo keentay in ay usoo guuraan magaalada 
Fredricksburg ee Virginia. Tani waxay siisay 
fursad cusub oo uu ku samaysan karo ganacsi. 

Isla xilligaas waxaa jirta arrin uu sameeyay 
Warren saaxiibkiis oo ay isku bartayn iskuulka, 
taas oo ahayd in uu soo iibsaday khalab, wuxuu 
ku soo gatay labaatan iyo shan doollar, wuxuu ka 
sii iibiyay dukaan, isaga oo kaga gaday labaatan 
iyo siddeed doollar. Warren, kuma cusbayn 
hawshaas maxaayeelay wuxuu ahaa qof ku 
xeeldheer ganacsigaas oo kale. Durbadiiba, 
wuxuu billaabay in uu soo iibsado saddex klialab, 
wuxuu u iib geeyay xaafado kala duwan, isaga oo 
ka macaashay. 

Ganacsigaas wuxuu ku sii dhex jiray wax badan 
ilaa markii dambe uu ka gaaray heersare. Wuxuu 
noqday mid ka mida dadka dunida ugu taajirsan, 
dadka reer Nebraska ay ugu naanaysaan 
Gorgorkii Omah. Sannadkii 2008, waxaa jirtay 
qiimayn uu sameeyay wargeyska Forbes oo ah 
wargeys falanqeeya maalqabeenada caalamka, 
waxay ku sheegayn Warren in uu kaalinta labaad 
kaga jiro maalqabeenada dunida, sidoo kale uu 
kaalinta shan iyo tobanaad ka galay dadka dunida 

ugu awoodda iyo saamaynta badan. Wuxuu 
leeyahay oraah caan ah oo oranaysa “Kuma keeni 
kartid cunug hal hil xitaa haddii aad hesho naag leh uur 
sagaal bilood. ” 

CARLOS SLXM HELU Waa hal-abuure ganacsi, 
waana maalgeliye ka soo jeeda dalka maksiko 
(Maxico). Dadka reer maksiko waxay ugu 
naanaysaan Warren Buffettkii Maxico’ waayo 
waa shakhsi ku xeeldheer ganacsiga, waa 
aasaasaha shirkadda Telmex iyo America Movil- 
waa labada shirkadood ee ugu ballaaran ee bixiya 
adeega war-isgaarsiinta dalka. 

Wuxuu dhashay 28 janaayo 1940kii, kuna 
dhashay magaalada Maxico city. Waxbarashadiisa 
heer koowaad wuxuu ku soo qaatay jaamacadda 
Nacional Autonoma de Mexico. Wuxuu ka mid 
yahay dadka dunida ugu taajirsan, uguna caansan. 
Hantidiisa waxaa lagu qiyaasaa 86.3 bilyan 24 oo 
doollar. 

Yaraantiisii wuxuu ahaa qof jecel ganacsiga, 
wuxuu la shaqeyn jiray aabbihiis oo ganacsade 
ahaa, wuxuu mushaar ahaan u qaadan jiray laba 
boqol oo lacagta Maxico ah. Sidoo kale, wuxuu 
aabbihiis ka bartay xirfado ganacsi oo kala duwan, 
taasi waxay ku dhiirriggelisay in uu billaabo 
dhaqangelinta xirfadahii uu aabbihii ka bartay. 

Dhowr bilood ka dib wuxuu guursaday 
Soumaya Domit oo ay jaamacadda isku barteyn. 
Waxaa u billaabatay nolol cusub waayo noloshiisa 


24 Tiraddan waxaa laga soo xigtay wargeyska: 
http:// www.forbes.com/ profile/carlos-slim-helu 

waxaa ku soo biiray Soumaya oo ahayd gabar 
firfircoon oo hawlkar ah isaga oo fursaddaasi ka 
faa’ideysanaya ayuu billaabay in uu sii horumariyo 
ganacsigiisa. Wuxuu soo iibsaday shirkado kala 
duwan oo mid walba adeegyo gaar ah bixiso sida 
dhismaha, macdanta iyo war-isgaarsiinta. 

Sannadkii 1982, waxaa dhulka galay dhaqaalahii 
dalka Maksiko, fursaddaasi waxaa ka faa’ideystay 
Carlos Slim isaga oo soo wada iibsaday dhammaan 
saamiyadii shirkadahii musalifay ama fashilmay, sidoo 
kale wuxuu heshiis ganacsi la galay shirkado badan oo 
caalami ah. Waxay ahayd markii ugu horreysay ee uu 
ka soo muuqday saaxada ganacsiga dunida. 

Sideedaba fursadda mar ayay ku soo maraysaa oo 
ay albaabka kuu soo garaacaysaa, marka haddii aadan 
ka faa’ideysan waa guuldarro. Gu’gii 1988, wuxuu ku 
biiray koox ganacsato ah oo ka shaqeysata birta sida 
Kubarta iyo Allumuuniyada, isla sannadkaas wuxuu 
dowladda Maksiko kala wareegay shirkadda ugu 
ballaaran ee bixisa adeega war-isgaarsiinta. Sannadkii 
2005, wuxuu maalgashi ku sameeyey shirkadda 
duulimaadka ee Volaris Airline, sidoo kale sannadkii 
2007 wuxuu maaalgashi labaad ku sameeyay 
shirkadda Cigatam Tobacco. 

Si kastaba, Carlos Slim Helu keli muusan ahayn 
ganacsade balse wuxuu kaloo ahaa qof jecel caawinta 
dadka dhibaateysan, isaga oo aasaasay saddex umr samafal 
oo kala ah: Fundacion Carlos Slim Helu, Fundacion Telmex, ijo 
Fundacion del Centro Historico de la Ciudad de Mexico H.C. 
Intooda badan waxay xoogga saaraan dhanka 
waxbarashada, caafimaadka iyo dhaqanka. 

Ugu dambeyn, wuxuu noqday ninka dunida ugu 
taajirsan, sidoo kale wuxuu ka mid yahay shakhsiyaadka 
ugu caansan saaxada ganacsiga. 

MAKKELLIOT ZUCKERBERG Waa hal-abuure 
ganacsi, waa aasaasaha barta xiriirka bulshada ee 
faysbuug (Facebook), sidoo kale waxaa lagu 
tilmaamaa in uu yahay bilyoneerka ugu da’da yar 
dunida. Hantidiisa waxay gaaraysaa 71.6 bilyan 21 
oo doollar. Wuxuu dhashay gu’gii 1984, kuna 
dhashay magaalada New York ee dalka 
maraykanka. Wuxuu ku biiray Jaamacadda 
Harvard laakiin ma dhammaysan. 

Yaraantiisii wuxuu ahaa qof jecel kumbuyuutarka, 
sidoo kale wuxuu ahaa qof qora barnaamijyada 
kumbuyuutarka. Markii ugu horreysay wuxuu qoray 
bamaamij la dhaho Atah Basic oo uu ugu magac daray 
Zucknet Bamaamijkaas waxaa isticmaali jiray aabbihiis, 
wuxuu u adeegsan jiray xaruntiisa caafimaadka. 
Aabbihiis Edward wuxuu maamule ka ahaa xarun 
caafimaad, sidoo kale hooyadiis Karen iyadana 
waxay ahayd dhaqtarad caafimaad. 

Tijaabo ay sameeyeen isaga iyo saaxiibadiis 
waxay ku soo saareen barnaamij ciyaar ah, oo ku 
shaqeyn kara kumbuyuutarka. Markii ay hooyadii 
aragtay sida uu wiilkeeda u jecel yahay barashada 
kumbuyuutarka, waxay geysay iskuul lagu 
magacaabo Philips Exeter Academy. 

Tani waxay fursad u siisay in uu sii horumariyo 
xirfaddiisa ku saabsan kumbuutarka. Isaga oo 
iskuulka dhiganaya ayuu soosaaray barnaamij lagu 
dhageysan karo heesaha, wuxuu ugu magac daray 
Synapse. Barnaamijkaas wuxuu soojiitay shirkado 
badan sida shirkadda Microsoft, AOL. 

25 Tiraddan waxaa laga soo xigtay wargeyska: 
http:// www.forbes.com/ profile/mark-zuckerberg 

Haddaba, markii uu ka soo qalinqortay 
iskuulka, islamarkiiba wuxuu iska soo qoray 
jaamacadda Harvard. Markii ay jaamacadda 
ogaatay in uu ahaa qofkii soosaaray barnaamijka 
synapse, waxay jamacadda u aqoonsatay in uu 
yahay horumariye softiweer, taasi waxay u 
noqotay fursad dahabi ah. Isla xillgaas wuxuu 
soosaaray laba barnaamij kale oo lagu kala 
magacaabo Coursematch iyo Facemash. 

Waxaa jirtay khilaaf soo kala dhex galay isaga iyo 
maamulka jaamacadda, ilaa markii dambe laga eryey 
jaamacadda, sidaas ayuu kaga habsaamay waxbarashadii 
Harvard. Dhanka kale, ka hor inta uusan 
jaamacadda ka habsaamin waxaa jiray saddex 
arday oo ka mid ahaa ardayda jaamacadda, waxay 
la yaabeen barnaamijyadii uu ku soo kordhiyey 
jaamacadda muddadii yareyd ee uu joogay, waxay 
ka codsadeen in uu ka caawiyo barnaamij yar oo 
ujeedkiisu yahay in la helo bar isku xirta ardayda 
jaamacadda si ay macluumaad u wadaagaan. 

Isaga iyo saddexdii arday waxay dunida ku soo 
kordhiyeen bar bulsho, taas oo qofka u sahlaysa 
in uu si fudud u la xiriiri karo asxaabtiisa ku kala 
nool daafaha dunida, waxay u bixiyeen Facebook. 

Aasaaskii Shirkadda Facebook 

Sannadkii 2005 waxaa sii kordhaayey dadka adeegsada shirkadda 
Facebook oo giaray shan milyan, taas oo soo deddejisay in ay 
soojiidato indhaha shirkadaha waaweyn, ee jedaystay in ay 
xayeysiis ku dhex samaystaan. Waxaa ka mid ahaa shirkadahaas 
shirkadda weyn ee Accd oo maalgashi dhan toban iyo laba 
milyan oo dooilar, ku samaysay shirkadda Facebook 

Waxaa suuqa ku soo biiray Facebook oo xilligaasi 
sii kordhayay saamaynta ay ku yeelanayso suuqa 
dunida. Mark, wuxuu yiri “Haddaad rabto in aad 
samayso adeeg kaas oo saameyn leh waxaad u baahan 
tahay in aad marka hore weynaato, hadda waxaan u 
malaynayaa in aynu weynaanay, oo aynu wax ka 
baranay khaladaadkeenii hore.” Sikastaba, wuxuu ku 
guulaystay abaalmarino kala duwan, sidoo kale wuxuu 
noqday wiilka gu’gii 2010, sida laga soo xigtay 
wargeyska Time. Isla sannadkaas wuxuu kaalinta 
soddon iyo shanaad ka galay dadka dunida ugu 
taajirsan. 

Gu’gii 2012, wuxuu sameeyay isbeddel si uu 
shirkadda Facebook u horumariyo, wuxuu ku soo 
kordhiyay adeeg cusub oo internet ah sida adeega 
IPO, taasi waxay soo deddejisay in durbadiiba daqliga 
shirkadda sare u kaco. Wuxuu gaaray $16 bilyan oo 
doollar. 

Sannadkii 2012, wuxuu kaloo sameeyey 
isbeddel dhanka nolosha ah isaga oo guursaday 
Priscilla Chan oo ah gabar shiinees ah, laakiin 
waqti dheer saaxiibo ahaayeen. Wuxuu 
arooskooda ka dhacay magaalada quruxda badan 
ee San Fransisco dalka maraykanka. 

ALHAJIATJKO DANGOTE Waa hal-abuure garacsi, 
waa aasaasaha sliirkadda Dangote Group. Wuxuu 
dhashay 10 Abriil 1957, kuna dhashay Gobalka 
Kano dalka Naajeeriya. Waxbarashadiisa heerka 
koowaad, wuxuu ku qaatay jamaacadda Al-Azhar 
dalka Masar isaga oo ka qalinqortay cilmiga 
ganacsiga. 

Sannadkii 2014, wargeyska Forbes wuxuu 
sameeyey qiimeyn ku saabsan maalqabeenada 
dunida, waxay sheegeyn in Dangote uu yahay 
shakhsiga sannadka 2014 ee qaaradda Afrika. Keli 
ma noqon shakhsiga sannadka, ee wuxuu kaloo 
noqday qofka ugu taajirsan qaaradda Afrika, 
sidoo kale wuxuu kaalinta saddex iyo labaatanaad 
kaga jiraa maalqabeenada caalamka. Hantidiisa 
waxaa lagu qiyaasaa 14.3 26 bilyan oo doollar. 

Dangote, wuxuu leeyahay shirkado kala 
duwan, intooda badan waxay ka kala shaqeyaan 
waddamo kala duwan sida Benin, Cameron, 
Togo, Ghana, South Africa iyo Zambia. Wuxuu 
ka soojeedaa qoys Muslim ah oo hanti iyo magac 
ku leh dalka Naajeeriya. 

Yaraantiisii wuxuu ahaa qof xiiseeya ganacsiga, 
mar isaga oo ka hadlaya sida uu u jeclaa in uu 
noqdo ganacsade, wuxuu yiri “Waxaan xusuustaa 
markii aan iskuulka dhiganaayay waxaan soo 
iibsan jiray kartoomo yar yar oo sonkor ah ka dib 
waan sii iibin jiray si aan u uga helo macaash.” 

Markii uu jaamacadda ka qalinqortay wuxuu dib 
ugu soo laabtay dalkiisa Naajeeriya. Wuxuu lacag ka 


26 Tiraddan waxaa laga soo xigtay wargeyska: 
http:// www.forbes.com/ profile/aliko-dangote 

deynsaday adeerkiis Sanusi abdulkadir si uu yoolkiisa 
uga run sheego; macnaha si uu ganacsi u sameeyo, 
sidaas ayuuna ku soo galay saaxada ganacsig. Lacagtii 
yareyd ee uu ka deynsaday adeerkiis waxay u noqotay 
bar bilowga guushiisa. Isaga oo durbadiiba aasaasay 
shirkado kala duwan, wuxuu ugu magac daray 
Dangote Group. 

Gu’gii 2012, wuxuu qaaday tallaabo weyn si uu u 
horumariyo ganacsigiisa, taas oo ahayd codsi uu u 
gudbiyay dowladda Naajeeriya. Codsigaasi wuxuu 
ahaa in qayb ka mida dekedda Apapa lagu wareejiyo 
shirkadiisa, waa laga aqbalay. Taasi waxay u sahashay 
in uu si fudud ku ballaariyo ganacsigiisa, sidoo kale 
wuxuu codsi la mid ah kii hore u diray baanka dhexe 
ee dowladda si canshuurta looga dhimo, waa laga 
oggolaaday. 

Taasi waxay kaloo u fududeeysay in shirkadahiisu 
ay si sahlan ula wareegtay suuqa gaar ahaan dhoofinta 
sonkorta, cusbada, bariiska, kalluunka, shamiintada 
iyo suufka. Sidoo kale, waxaa kordhay saamiga ay 
shirkadahiisu ku leeyihiin suuqa, wuxuu gaaray 
boqolkiiba toddobaatan. 

Sannadkii 2009, wuxuu ku guulaystay abaalmarinta 
qofka ugu shaqo abuurka badan dalka Naajeeriya. Isla 
sannadkii 2011, wuxuu mar labaad ku guulaystay 
shakhsiga loogu tixgelin badan yahay Naajeeriya. 
Abaalmarintaasi waxaa guddoonsiiyey madaxweynihii 
hore Naajeeriya Mudane Good Luck Janothan. Mar 
isaga oo ka hadlaya arrinka shaqo abuurka wuxuu yiri 
“... Haddaad I siiso shan bilyan oo doollar waxaan ku 
maalgelin lahaa fursad walba oo taalla dalka .” 


136 



ZHOU QUNFEI Waa hal-abuurrad ganacsi, waa 
aasaasaha shirkadda ugu weyn ee samaysa 
shaashadda moobeelada ee lagu magacaabo Lens 
Technology. Hantideeda waxaa lagu qiyaasaa 8.8 
bilyan 2 oo doollar. Tani waxay ka dhigtay 
gabadha ugu taajirsan dalka shiinaha, sidoo kale 
waxay ka mid tahay dumarka ugu awoodda badan 
dunida. 

Waxay dhalatay sannadkii 1970kii, kuna 
dhalatay tuulo ku taalla gobalka Hunan dalka 
shiinaha. Waxay ku soo dhex barbaartay qoys 
sabool ah, iyada oo shan jir ah ayaa aabbahayd ka 
dhintay, dhimashadiisa waxay keentay in iskuulka 
ay ka baxdo ka dib iyada iyo hooyadeed waxay u 
soo guureen gobolka Guangdong. 

Zhou markii ay soo hanaqaadday waxay ku 
biirtay jaamacadda Shenzhen balse iyada oo 
jaamacadda dhiganaysa ayay doorbidday in ay 
shaqeyso, waxay jaamacadda ka akhrisatay 
casharo kala duwan sida xisaabta iyo 
kumbuyuutarka. 

Waxay shaqo ka heshay shirkad yar oo samaysa 
shaashadda saacadaha, waxay ahayd shakhsi ku 
fiican shaqadeeda isla markaana ahayd shaqaale 
aad u firfircoon. Saddex bilood ka dib markii ay 
shaqada bilowday ayay codsi u dirtay madaxa 
shirkadda iyada oo ka codsatay in la dalacsiiyo. 

Markasta hadafkeedu wuxuu ahaa in ay heer sare 
gaarto. Ka hor inta aysan ku soo biirin saaxada 
ganacsiga waxaa jiray shakhsiyaad ku dhiirriggeliyay in 


27 Tiraddan waxaa laga soo xigtay wargeyska: 

ay bilowdo ganacsi ay iyada u madax bannaan tahay, 
kuwaasi waxay kala ahaayeen ina abtigeed, 
walaasheed iyo walaalkeed. Ma kula tahay in ay 
ganacsigeeda ku bilowday lacag badan? Labaatan kun 
oo doollar oo ay dhigaal ahaan u kaydsatay ayay ku 
bilowday ganacsigeedii ugu horeeyay. 

Sannadkii 2001, waxay dhigtay iskoor weyn waayo 
shirkaddeeda cusub ee Lens Technology, waxay ku 
guulaysatay heshiis ay la gashay shirkadda weyn ee 
TCL Corporation. Markii ay shirkaddeeda heshiis la 
saxiixatay shirkadda TCL, waxay tiri “Wixii ka 
dambeeyay heshiiskaas waxaan heshiisyo kale oo 
cusub la galay shirkado kale oo waaweyn.” 

Shirkaddeeda Lens Technology oo ah shirkadda 
ugu weyn ee samaysa shaashadda moobeelada waxay 
aasaastay gu’gii 2003, maantana waa shirkad weyn oo 
awood badan ku leh suuqyada caalamka. 
Shirkaddeeda waxay macaamil la tahay oo ay adeegyo 
siisaa shirkadaha kala ah Apply, Samsung iyo Huawei. 

Si kastaba, muddo dheer ayay ku qaadatay in 
shirkaddeeda ay faa’iido badan soosaarto balse ma 
quusan, mana aysan is-dhiibin. Laba jeer ayay iibisay 
gurigeeda si ay isaga bixiso mushaarka shaqaalaha, 
balse marnaba ma aysan go’aansan in ay albaabada u 
laabto shirkaddeeda oo aan faa’iido badan soosaarin 
xilligaa. Sheekaddeeda waxay dhiirriggelin u tahay qof 
walba oo doonaya in uu ganacsi abuuro. Waxay tiri 
mar ay wareysi siisay TVga Gansu “Sirta ku jirta guushayda 
waxay tahay mar walha waxaan jeclaa in aan wax cusuh 
barto. ” 

Xasan Mudane 

Waa aasaasaha BARAARUG LIBRARY. 
Wuxuu maqaallo badan ka qoray arrimaha Afrika 
iyo siyaasadda Soomaaliya. Gu’ga 2011-2014, 
wuxuu ka qalinqortay derajada heerka koowaad 
ee jaamacadda Somalia gaar ahaan kulliyadda 
Cilmiga Bulshada. Gu’ga 2016-2018, wuxuu ka 
qalinjebiyay derajada heerka labaad ee jaamacadda 
Istanbul Ticaret gaar ahaan kulliyadda Barashada 
Afrika iyo Xiriirka Caalamiga. 

